vnews - Mifco ge maaly haalathu dhany rangalhuvamun: STO\nމިފްކޯގެ މާލީ ހާލަތު ދަނީ ރަނގަޅުވަމުން: އެސްޓީއޯ\nއެސްޓީއޯއިން މިއަދު ބޭއްވި ނޫސްވެރިންގެ ބައްދަލުވުން-- ފޮޓޯ: އަވަސް\nމިފްކޯގެ މާލީ ހާލަތާއި ހިންގުން ރަނގަޅުވެ، ޚަރަދު ދެކޮޅު ޖެހޭ ކުންފުންޏަކަށް އެކުންފުނި ބަދަލުވެފައިވާ ކަމަށް އެސްޓީއޯ އިން ހާމަކޮށްފި އެވެ.\nއެސްޓީއޯއިން މިކަން ހާމަކޮށްފައިވަނީ އެކުންފުނިން މިއަދު ބޭއްވި ނޫސްވެރިންގެ ބައްދަލުވުމެއްގައެވެ. އެސްޓީއޯއިން ބުނީ އެކުންފުނިން މިފްކޯއާއި ހަވާލުވިއިރު މިފްކޯގެ ދަރަނި 338 މިލިއަނަށް އަރާފައިވާ ކަމަށާއި އޭގެ ތެރޭގައި އެސްޓީއޯ އަށް ދައްކަންޖެހޭ 100 މިލިއަން ރުފިޔާއާއި މަސްވެރިންނަށް ދޭންޖެހޭ6މިލިއަނެއްހާ ރުފިޔާ ހިމެނޭ ކަމަށެވެ.\nމިބައްދަލުވުމުގައި އެސްޓީއޯގެ މެނޭޖިން ޑިރެކްޓަރު އަހުމަދު ޝަހީރު ވިދާޅުވީ މިފްކޯ އާއި މީގެ ފަސްމަސްކުރިން އެކުންފުނިން ހަވާލުވިއިރު މިފްކޯ އޮތީ ވަރަށް ދަށް ހާލަތެއްގައި ކަމަށެވެ. އަދި މިފްކޯގެ ދަށުން ހިންގަމުން ގެންދިޔަ ފެލިވަރާއި ކޫއްޑޫ އާއި ކަނޑުއޮތްގިރިއަށް އިންވެސްޓް ނުކުރާތާ ގިނަ ދުވަސްވުމުން، އެ ތަންތަން އޮތީ ހިންގޭ ފަދަ ހާލަތެއްގައި ނޫން ކަމަށް ވެސް ޝަހީރު ވިދާޅުވިއެވެ. ޝަހީރު ވިދާޅުވީ އެސްޓީއޯއިން މިފްކޯއާއި ހަވާލުވިއިރު އެކުންފުނީގެ ދަށުން ހިންގާ 11 އައިސް ޕްލާންޓެއް ހުރިކަމަށާއި އެކަމަކު ބޭނުންކުރެވޭ ހާލަތުގައި ހުރީ ހަތް އައިސްޕްލާންޓް ކަމަށެވެ. އެކަމަކު މިހާރު 10 އައިސް ޕްލާންޓް އަލުން ބޭނުންކުރަން ފަށާފައިވާ ކަމަށް ޝަހީރު ވިދާޅުވިއެވެ.\nޝަހީރު ވިދާޅުވީ އެސްޓީއޯއިން މިފްކޯ އާއި ހަވާލުވިއިރު، ފެލިވަރުން އުފައްދަނީ 15 މެޓްރިކް ޓަނުގެ ދަޅު މަސް ކަމަށާއި އެކަމަކު މިހާރު އެ ތަނުގެ ކެޕޭސިޓީ 50 މެޓްރިކް ޓަނަށް އިތުރުކޮށް ކޭނިން ފެސިލިޓީސްތައް ތަރައްގީ ކޮށްފައިވާ ކަމަށެވެ. އަދި މިފްކޯއާއި އެސްޓީއޯއިން ހަވާލުވި އިރު އެ ކުންފުނީގެ ބައިނަލްއަގުވާމީ ކަސްޓަމަރުންގެ މެދުގައި ކުންފުންޏާ މެދު އިތުބާރު އޮތީ ގެއްލިފައި ކަމަށާއި އެ ފަރާތްތަކުގެ އިތުބާރު އަލުން ހޯދުމުގެ ގޮތުން ކުންފުނީގެ އޮޑިޓެއް ހަދައި، އޮޑިޓްގައި ފާހަގަ ކުރެވުނު ކަންކަން އެއްކޮށްހެން މިހާރު ރަނގަޅު ކުރެވިފައިވާ ކަމަށް ޝަހީރުވަނީ މިބައްދަލުވުމުގައި ވިދާޅުވެފައެވެ.\nޝަހީރު ވިދާޅުވީ މަސްކިރުވައިގެން މަސްވެރިންނަށް ލިބެންޖެހޭ ފައިސާ ނުލިބޭ ވާހަކައަކީ މަސްވެރިންގެ ވަރަށްބޮޑު ޝަކުވާއެއް ކަމަށާއި އެހެންނަމަވެސް މިހާރު އެކަމަށް ހައްލު ހޯދާ މަސްވެރިން ކިރުވާ މަހަށް ބަރާބަރަށް ފައިސާ ދެމުންދާ ކަމަށެވެ. އިތުރަށް ވާހަކަފުޅު ދައްކަވަމުން ޝަހީރު ވިދާޅުވީ މަސްވެރިންނަށް ތެޔޮ ފޯރުކޮށްދިނުމުގައި ލުއި ފަސޭހަތަކެއް ހަމަޖައްސާފައިވާ ކަމަށާއި މިހާރު ކަނޑުއޮތްގިރިން ވެސް ތެޔޮ ލިބޭނެ އިންތިޒާމު މިހާރު ހަމަޖައްސާފައިވާ ކަމަށެވެ. އަދި މަސްވެރިންނަށް ތެޔޮ ވިއްކާ އަގު މުރާޖާކޮށް، އަގު ހެޔޮކޮށްފައިވާ ކަމަށް ވެސް އޭނާ ވިދާޅުވިއެވެ.


ރައްޔިތުން ހޭލުންތެރި ކުރުމަށް މަޢުލޫމާތު ދިނުމުގެ ޕްރޮގްރާމްތަކެއް ތ. ބުރުނީގައި ކުރިއަށް ގެންގޮސްފި\nބުދަ ،20 ފެބުރުއަރީ 2019 / 8:41\nކުށްމަދުކުރުމަށް ރައްޔިތުން ހޭލުންތެރިކުރުވުމަށް ފުލުހުން ކުރަމުންދާ މަސައްކަތްތަކުގެ ތެރެއިން ތ. ވިލުފުށި ޕޮލިސް ސްޓޭޝަނުގައި މަސައްކަތްކުރާ ފުލުހުން، ތ. ބުރުނީގައި ވިޔަފާރިކުރާ ފަރާތްތަކަށް މަޢުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފިއެވެ.\nފެބުރުވަރީ 19ވަނަ ދުވަހު ބުރުނީގައި ކުރިއަށްގެންދިޔަ މި ޕްރޮގްރާމްގެ ތެރެއިން، އެރަށުގެ ފިހާރަތަކާއި ސައި ހޮޓާ އަދި ކެފޭތައް ހިންގާ ފަރާތްތަކާއި ބައްދަލުކޮށް މަޢުލޫމާތުދީފައިވެއެވެ. އެގޮތުން ވައްކަންކުރާ ފަރާތްތަކަށް ފުރުޞަތު ކުޑަކުރުމުގެ ގޮތުން ފައިސާ ގެންގުޅުމުގައި ސަމާލުވުމަށާއި ތަން ބަންދުކުރާއިރު ފައިސާ ނުބެހެއްޓުމާއި ރަނގަޅަށް ތަޅުލެވުނުތޯ ޔަޤީންކުރުމާއި އަދި ސީސީޓީވީ ކެމެރާ ހަރުކުރުމަށް އިރުޝާދު ދީފައިވެއެވެ.\nއަދި އޮޅުވާލައިގެން މަކަރާއި ހީލަތުން ފައިސާ ހޯދާ މައްސަލަތަކާއި އެކައުންޓާއި ކޭޝްކާޑުގައިވާ މަޢުލޫމާތު ހޯދަމުންދާ މައްސަލަތަކަށް މިހާރަށް ވުރެ ބޮޑަށް ސަމާލުކަން ދިނުމާއި ގުޅޭގޮތުން މަޢުލޫމާތު ދީފައިވެއެވެ.\nމީގެއިތުރުން މިޕްރޮގްރާމުގެ ތެރެއިން، ބުރުނީގެ ރަށު ކައުންސިލާއި ބައްދަލުކޮށް މިވަގުތު ރަށަށް ދިމާވެފައިވާ ކަންބޮޑުވުންތަކާއި ބެހޭގޮތުން ކައުންސިލާއެކު މަޝްވަރާ ކޮށްފައިވެއެވެ. އެގޮތުން ރަށުތެރޭގައި ޤަވާޢިދާއި ޚިލާފަށް އެކިކަންކަން ކުރަމުންދާ ފަރާތްތައް ހުއްޓުވުމަށް މަސައްކަތްކުރުމާއި ރަށުގައި ދުއްވާ އެއްގަމު އުޅަނދުތަކަކީ އެއްގަމު ދަތުރުފަތުރުގެ ޤާނޫނާއި ޤަވާޢިދާއި އެއްގޮތަށް ދުއްވާ އުޅަނދުތަކަކަށް ހެދުމަށް ކުރެވިދާނެ މަސައްކަތްތަކާއި ބެހޭގޮތުން މަޝްވަރާ ކޮށްފައިވެއެވެ.\nއަތޮޅުތެރޭގައި ރައްޔިތުން ހޭލުންތެރިކުރުވުމަށް ފުލުހުން ހިންގާ މިފަދަ ޕްރޮގްރާމަތަކަށް އާންމު ރައްޔިތުންގެ ފަރާތުން ވަރަށް ބޮޑު އެއްބާރުލުމެއް ދަނީ ލިބެމުންނެވެ.


ކުއްލި ނުރައްކަލުގެ ޙާލަތު އިޢުލާނުކުރައްވައިގެން ވެރިކަން ކުރެއްވުމުގެ ޙާލަތަށް ދިވެހިރާއްޖެ ގަންބަވާލައްވާފައިވާތީ ކަންބޮޑުވުން ފާޅުކުރުން – Maldivian Democratic Party\n04 ނޮވެމްބަރު 2015\nކުއްލި ނުރައްކަލުގެ ޙާލަތު އިޢުލާނުކުރައްވައިގެން ވެރިކަން ކުރެއްވުމުގެ ޙާލަތަށް ދިވެހިރާއްޖެ ގަންބަވާލައްވާފައިވާތީ ކަންބޮޑުވުން ފާޅުކުރުން\nރައީސް ޢަބްދުﷲ ޔާމިން ޢަބްދުލްޤައްޔޫމްގެ ސަރުކާރަށް2އަހަރު ނުވަނީސް ދިވެހިރާއްޖޭގައި ކުއްލި ނުރައްކަލުގެ ޙާލަތު އިޢުލާނުކުރައްވައިގެން ވެރިކަން ކުރެއްވުމުގެ ޙާލަތަށް ދިވެހިރާއްޖެ ގަންބަވާލައްވާފައިވާތީ، ދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) އިން އެކަމުގެ ކަންބޮޑުވުން އިންތިހާއަށް ފާޅުކުރަމެވެ.\nކުއްލި ނުރައްކަލުގެ ޙާލަތު މިއަދު މެންދުރު 12:00 އިން ފެށިގެން ޤާއިމުކުރައްވާފައިވާކަން އިޢުލާންކުރެއްވުމުގައި ވެސް ރާއްޖޭގެ ރައީސުލްޖުމްހޫރިއްޔާގެ ޙައިޞިއްޔަތުން ޢަބްދުﷲ ޔާމިން ޢަބްދުލްޤައްޔޫމް ރައްޔިތުންނަށް ފެނިވަޑައިގެން މުޚާތަބުކުރައްވާފައި ނުވާކަން ފާހަގަކުރަމެވެ. ކުއްލި ނުރައްކަލުގެ ޙާލަތު އިޢުލާނުކުރުން ފަދަ ބޮޑު ފިޔަވަޅެއް މުޅި ޤައުމާމެދު އެޅުއްވުމުގައި ރައްޔިތުންނާ މުޚާތަބުކުރައްވަން ޖެހިވަޑައިގަންނަވާނީ ސީދާ ރައީސުލްޖުމްހޫރިއްޔާ ކަމުގައި ދެކެމެވެ. އަދި މި ކުއްލި ނުރައްކަލުގެ ޙާލަތު އިޢުލާންކުރައްވާފައިވަނީ ރާއްޖޭގެ ވަކި ސަރަޙައްދެއްގެ ބަދަލުގައި ރާއްޖޭގެ ހުރިހާ ސަރަޙައްދެއްގައިކަމާއި، އަދި އެންމެ ދިގު މުއްދަތުކަމަށް ޤާނޫނު އަސާސީގައި ބުނާ 30 ދުވަހުގެ މުއްދަތައްކަން ކަންބޮޑުވުމާއެކު ފާހަގަކުރަމެވެ.\nމުޅި ޤައުމުގައި ކުއްލި ނުރައްކަލުގެ ޙާލަތު އިޢުލާންކުރެއްވުމަކީ ޤައުމުގެ ޙާލަތު ދާނޭ އެންމެ ދަށަށް ހިނގައްޖެކަން އަންގައިދޭ އެންމެ ވަރުގަދު ހެއްކެވެ. ރާއްޖެއަށް މިޙާލަތު ކުރިމަތިވެފައި މިވަނީ ސިދާ ރައީސް ޢަބްދުﷲ ޔާމިންގެ ނާޤާބިލުކަމުންނާއި އަދި ރައްޔިތުންގެ ތާޢީދު ނެތި ވެރިކަން ކުރައްވަން އުޅުއްވުމުންނެވެ.\nކުއްލި ނުރައްކަލުގެ ޙާލަތު އިޢުލާނުކުރެއްވުމަކީ މި ރާއްޖެއަށް އެންމެ ގިނަ ފަތުރުވެރިން ޒިޔާރަތްކުރާ މޫސުމުގައި ފަތުރުވެރިން ޒިޔާރަތްކުރުން ވަރަށް މަތީ ދަރަޖައަކަށް ހުއްޓިގެންދާނޭކަމެވެ. އަދި އިންވެސްޓަރުން އިންތިހާއަށް ފެއަށްޖެހޭނޭ ކަމެކެވެ.\nކުއްލި ނުރައްކަލުގެ ޙާލަތު އިޢުލާނުކުރެއްވުމާއެކު ޤާނޫނު އަސާސީގައިވާ ގިނަގުނަ އަސާސީ ޙައްޤުތަކެއް އެވަނީ ހިފެހެއްޓިފައެވެ. އަދި އެއީ ރައްޔިތަކަށް ދިމާވާނެ އެންމެ ކަންބޮޑުވާންޖެހޭ ޙާލަތެވެ. އަދި މިގޮތުން ޙައްޤުތައް ހިފެހެއްޓިފައިވާއިރު، ހިފެހެއްޓިދާނޭ ކަންކަމުގެ ތެރޭގައި ނުހިމެނޭ ޤާނޫނު އަސާސީގެ މާއްދާއެއްކަމުގައިވާ 100 ވަނަ މާއްދާގެ (ރ) ހިމަނުއްވައި އަދި އެ މާއްދާއަށް ބަދަލުގެންނަވާފައިވާކަން ކަންބޮޑުވުމަކާއެކު ފާހަގަކުރަމެވެ. މި މާއްދާގައި ވަނީ ރައީސުލްޖުމްހޫރިއްޔާ ނުވަތަ ރައީސުލްޖުމްހޫރިއްޔާގެ ނައިބުގެ އިތުބާރު ނެތްކަމުގެ ވޯޓު ނެގުމުގައި ދޭންޖެހޭ 14 ދުވަހުގެ ނޯޓިސް ދިނުމުގެ ވާހަކަ އެވެ. ނަމަވެސް އެ މާއްދާ ނުހިމެނުވޭނޭ އިރުވެސް އެމާއްދާ ހިމަނުއްވައި، އަދި 14 ދުވަސް ކަމުގައި އޮތްތަން7ދުވަހަށް ބަދަލުކުރައްވާފައިވާކަން ކަންބޮޑުވުމާއެކު ފާހަގަކުރަމެވެ.\nމިއަދު އިޢުލާނުކުރެއްވި ކުއްލި ނުރައްކަލުގެ ޙާލަތު އެގޮތަށް އިޢުލާނުކުރައްވާފައި އެވަނީ ރައީސުލްޖުމްހޫރިއްޔާއާއި ރައީސުލްޖުމްހޫރިއްޔާގެ ނައިބާ ދެމެދު އޮތް ސިޔާސީ މައްސަލަތަކެއްގެ ތެރެއިންކަމަށް ދެކެމެވެ. މިރާއްޖޭގެ ޤާނޫނު އަސާސީގެ މާއްދާތައް ސަސްޕެންޑްކުރައްވައި، ރައްޔިތުންގެ އަސާސީ ޙައްޤުތައް ހިފަހައްޓަވައި، އަދި ރާއްޖޭގެ އިޤުތިސާދައް ބޮޑެތި ގެއްލުންކުރުވަނިވި މިފަދަ ކަންކަމަކީ ސިޔާސީ ފައިދާއެއް ނެންގެވުމަށްޓަކައި އެއްގޮތަކަށް ވެސް ކުރަންވާވަރުގެ ކަންކަމެއް ނޫންކަމަށް މި ޕާރޓީން ދެކެމެވެ.\n4 ނޮވެމްބަރ 2015


Kathiawadi aailaain Director Bhansali govaigen court ah\nއަސްލު ކަތިއާވަޅީގެ އާއިލާއިން ބާންސާލީ ގޮވައިގެން ކޯޓަށް\nއާލިއާ، ކަތިވާވަޅީ (މ) އަދި ބާންސާލީ\nސަންޖޭ ލީލާ ބާންސާލީ މިހާރު އުފައްދަމުންދާ "ގަންގޫބާއީ ކަތިއާވަޅީ" ކުރިން ރިލީޒް ކުރަން ހަމަޖެހިފައި އޮތީ މި އަހަރުގެ ސެޕްޓެމްބަރު މަހު އެވެ. ނަމަވެސް ކޮރޯނާވައިރަހުގެ ވަބާ އާ ހެދި ފިލްމުގެ ޝޫޓިން ނުނިމި ލަސް ކުރަން ޖެހުނީ އެވެ. ފިލްމު ރިލީޒް ކުރުން ލަސްވިޔަސް މި ފިލްމު ވެފައި ވަނީ މިހާރު ހިންދީ ފިލްމު އިންޑަސްޓްރީން ތައްޔާރުކުރަމުން ދާ ފިލްމުތަކުގެ ތެރެއިން ގިނަ ބަޔަކު މޮޅުވާނެ ކަމުގެ ޔަގީންކަން އޮތް މަދު ފިލްމުގެ ތެރޭގަ އެވެ.\nއާލިއާ ބަޓް ލީޑް ރޯލު ކުޅޭ މި ފިލްމުގައި ދައްކުވައި ދެނީ ވަރަށް ޒުވާން އުމުރުގައި ހަށިވިއްކުމުގެ ވިޔަފާރިއަށް ނުކުންނަ އަންހެންކުއްޖެއްގެ ވާހަކަ އެވެ. އެ އަންހެންކުއްޖާ އޭނާގެ ލޯބިވެރިޔާ އާ ގުޅިގެން މިފަދަ ވަރުގަދަ ވިޔަފާރިއެއް ކުރަން ފަށައި އެމީހުންނާ ދޭތެރޭ ކަންތައްތައް ވީގޮތް މި ފިލްމުގައި ދައްކުވައިދޭނެ އެވެ. ނަމަވެސް އެންމެންގެ އިންތިޒާރާ ގުޅިފައިވާ މި ފިލްމަށް މިހާރު ވަނީ ގާނޫނީ މައްސަލަތަކެއް ކުރިމަތިވެފަ އެވެ.\n"ގަންގޫބާއީ ކަތިއާވަޅީ" ގެ ވާހަކައަކީ ވަރަށް ކުރިން މުމްބައިގައި އުޅުނު މިފަދަ އަންހެނެއްގެ ހަޔާތުގެ ވާހަކަ ކަމަށް ވެފައި އެމީހާގެ އާއިލާގެ މީހުން އަދިވެސް ދުނިޔޭގައި ތިބުމުން މި ފިލްމު އުފެއްދުމާ އެމީހުން ދެކޮޅު ހަދައިގެންނެވެ. މިހާރު އެމީހުން ވަނީ ޑައިރެކްޓަރު ބާންސާލީ އާއި އާލިއާ ދައުވާ ކުރަން ބޮމްބޭ ސިވިލް ކޯޓަށް މައްސަލަ ވައްދާފަ އެވެ.\nއިންޑިޔާގެ ނޫހަކުން ބުނި ގޮތުގައި ގަންގޫބާއީގެ އާއިލާއިން ހިތްހަމަ ނުޖެހިގެން އުޅެނީ އެ ފިލްމުގައި ގަންގޫބާއީގެ ވާހަކަ ގެނެސްދޭ ގޮތް އެމީހުންނަށް ކަމުނުގޮސްގެނެވެ.\nހަމަ މި ފިލްމުގެ މައްސަލައިގައި ބާންސާލީ އާ ދެކޮޅަށް އިތުރު މީހަކު ވެސް ކޯޓަށް މައްސަލައެއް ވައްދާފައި ވެއެވެ. އެއީ މި ފިލްމު އެ ވާހަކައެއްގެ މައްޗަށް ބިނާ ކޮށްފައިވާ "މާފިއާ ކުއީންސް އޮފް މުމްބާއި" ލިޔުނު ލިޔުންތެރިޔާ ހުސެއިން ޒައިދީ އެވެ.\nކޮރޯނާވައިރަހުގެ ސަބަބުން ފިލްމު އިންޑަސްޓްރީގެ މަސައްކަތް ހުއްޓިފައި ގިނަ ދުވަސް ތަކަކު އޮތުމަށްފަހު އަލުން ފިލްމުތައް ޝޫޓް ކުރަން ހުއްދަ ލިބުމުން އާލިއާގެ ފިލްމުގެ މަސައްކަތް ވެސް އާ ފެށުމަކުން ފަށާފައިވަނީ ދާދި ފަހުންނެވެ.\nއާލިއާ ބަޓް ސަންޖޭ ލީލާ ބަންސާލީ\n"ގަންގޫބާއީ ކަތިއާވަޅީ" ޓީޒާ: އާލިއާއަށް ތައުރީފު އޮހެނީ\nލޯބީގައި ނާކާމިޔާބު ވަނީ ރަންބީރުގެ ހިތް މަޑުކަމުން\nއާލިއާ އާއި ރަންބީރުވެސް ރާއްޖެއަށް


BREAKING : Sifain Jehi Vazaneh Fathuruveri Ehge Gayah Araifi! - Vaguthu\nކޮވިޑް-19: ޔޫރަޕްގެ ހާލަތު ގޯސްވެ، ބިރުވެރިކަން އިތުރުވަނީ! - 11 ގަޑިއިރު ކުރިން\nސިފައިން ޖެހި ވަޒަނެއް ފަތުރުވެރިއެއްގެ ގަޔަށް އަރައިފި!\n11 މަސް ކުރިން ( ނޮވެމްބަރު 6, 2019 )\nވަޒަން އެރި ފަތުރުވެރިޔާ\nގިރިފުށީގައި ތަމްރީން ހަދަމުން ދިޔަ ދިވެހި ސިފައިން ޖެހި ވަޒަނެއް ފަތުރުވެރިއެއްގެ ގަޔަށް އަރައިފިއެވެ.\nމިއަދު ގިރިފުށީގައި ލައިވް ވަޒަން ބޭނުން ކުރިކަން އެމްއެންޑީއެފް އިން ކަށަވަރު ކޮށްދެއްވާފައި ވާއިރު، މިކަމާއި ގުޅިގެން އެމްޑީއެފް އިން ވިދާޅުވީ މިހައިތަނަށް އެނގިފައިވާ ގޮތުން އެ ވަޒަނަކީ ތަނެއްގައި ޖެހި، ބާރު ކެނޑިފައިވާ ވަޒަނެއް ކަމަށާއި، އެ ވަޒަން ދިޔައީ އެ މީހާގެ ކަރުގައި ކޭއްތިފައިވާ ކަމުގެ މައުލޫމާތު ލިބިފައިވާ ކަމަށެވެ.\n"ވަގުތު" އަށް އެނގިފައިވާ ގޮތުން ވަޒަން އެރި ކަމަށް ބުނެ ރިޕޯޓު ކޮށްފައި ވަނީ ސަފާރީ އެއްގައި ހުރި ފިރިހެން ފަތުރުވެރިއެއްގެ ގަޔަށެވެ.\nމިހާރު އެ ފަތުރުވެރިޔާ ވަނީ ހުޅުމާލެ ޓްރީޓޮޕް ހޮސްޕިޓަލަށް ގެންގޮސް ފަރުވާދޭން ފަށާފައެވެ. ފަތުރުވެރިޔާ ގަޔަށް އަރާފައި ވަނީ "ރިކޮޗެޓް" ވަޒަނެކެވެ.\nމި ހާދިސާ ހިނގި ގޮތް އެމްއެންޑީއެފް އިންނާއި ފުލުހުން ދަނީ އިތުރަށް ތަހުގީގު ކުރަމުންނެވެ.\nއާދީއްތަ ދުވަހު އައްޑޫގައި ކާޅު މަރަން ފަށަނީ\nއެމްއެންޑީއެފްގެ ގައުމީ ލަވަ ސީޑީގެ 19 ވަނަ އަލްބަމު ނެރެފި\nކޯސްޓްގާޑު ލޯންޗެއްގައި ބޭރުގެ ބަޔަކު، ހަގީގަތެއް އަދި ނޭނގޭ!\nނޮވެމްބަރު 6, 2019 16:09\nތިޔަ ވަރަށް ނުރައްކާވީ!!\nނޮވެމްބަރު 6, 2019 16:14\nނޮވެމްބަރު 6, 2019 16:15\nތަމްރީންތައް ހަދާ ހިސާބައް ނުދާން އަންގާފަދޯ އޮންނަނީ\nނޮވެމްބަރު 6, 2019 16:16\nމާރިއާ! ޖައްވަށް ފަޒާއަށް.\nނޮވެމްބަރު 6, 2019 16:17\nޑިފެންސް މިނިސްޓަރ އިސްތިއުފާ ދޭންޖެހޭނެ ފަދަ ކަމެއް. ވަރަށް ދެރަ ކަމެއް. އަވަސް ޝިފާއަކަށް އެދެން.\nނޮވެމްބަރު 6, 2019 16:18\nއިންޑިއާ އިން ލައިވް ވަޒަން\nނޮވެމްބަރު 6, 2019 16:32\nނޮވެމްބަރު 7, 2019 09:57\nހުސައިނާބުނާކަސް ސިޔާސީވާނެ މިހެންވީމާ. މާދަމާ ނޫސްކޮންފަރެންސް ބާއްވާފާ މާރިޔާ ބުނާނެ އެއީ ކުރީ ސަރުކާރުގެ ދޯދިޔާކަމުން ވީކަމެކޭ. ކުރީ ސަރުކާރުން ގެނެސްފައި ހުރި ވަޒަނެކޭ.\nވަޒަނެއް މަޑު ހިނގުމެއްގައި ދަމުން ދިމާވި ފަތުރުވެރިއެއްގެ ކަރުގައި ކޮއްޓާލާފައި ސަމާސަކޮށްލާފާ ދިޔައީ. ވަރަށް ފުރިހަމަ އެމް.އެން.ޑީ.އެފުން ކަން ސާފުކޮށްލަދިންގޮތް.\nނޮވެމްބަރު 6, 2019 16:47\nއަންހެންފަތުރުވެރިޔެ އްތަ ނޫނީ ފިރިހެންފަތުރުވެރިޔަކަ އްތަ ވަޒަން އެރީ؟ އެވާހަކަނެތްދޯ ބުނެފަ އެއ އް އަނެ އްކާ ފަތުރުވެރިޔާ ރުޅިފުޅުވެސް ދުރުނުވަނީތަ؟ ހެހެހެ\nނޮވެމްބަރު 6, 2019 16:51\nތިވާނީ މޮޔަވެގެން އައި ފަރު ތޮޅި އެއްގެ ތުންގަނޑު ހެރުނީކަމަށް\nނޮވެމްބަރު 6, 2019 16:52\nޥަރިހަމަ މީހުން މަރުވިޔަސް، މި މާލެއިން ދުރު ހިސާބަކަށް ކޮންމެވެސް ނުދާތި ކަމެއްކުރަން. ޢޭރުން އަތޮޅުތެރެއަށް ކުރިއެރުމެއް ލިބިދާނެ. ޢެހެންޏާފަހެ، އެހެރަ އެކަހެރި ބޮޑެތި ރަށްތައް ހުޢްޓަ ހަމަ މާލެ ބުޑުގަ ޓްރެއިނިންގ އައިލެންޑްވެސް.\nނޮވެމްބަރު 6, 2019 17:57\nނަސްލީއިމްތިޔާޒު ބޮޑުވެގެންގޮސް ބުއްދިފިލާފަމިތިބެނީ.. ބަލަ ތިރަށަށް ކުރިއެރުމެލިބޭނެތަ ސިފައިންގެ ތަމްރީނު މަރުކަޒެ ހަދާ ސިފައިންގެ މަރުކަޒަކަށްހެދީމަ.. ގިރިފުއްޓަކީ ޒަމާނުއްސުރެ ސިފައިންގެ ތަމްރީނު މަރުކަޒެ.. އެތަނުގަ ހަދަމުންދާ ތަމްރީނެއްގެ ތެރެއިން ބޭނުންކުރި ލައިވް ވަޒަނެ ފަޅެއްގައޮތް ސަފާރީއެއްގަހުރި ފަތުރުވެރިއެއްގެ ކަރުގަ ވަޒަން ފިރުމުނީއޭ މިކިޔަނީ.. ދެން ތިރަށަކާ މާލެއަކާ ކޮންކަމެ މިކަމުގަ.. މާލެއާ އެއްވަރެ އެއްވެސް ސަރުކާރަކަށް އެއްވެސް ވެރިޔަކަށް ނުގެނެވޭނެ ކައިރި ޒަމާނެއްގަ.. މާލެއަންނަންޖެހޭނެ ވެރިރަށްވީމަ.. އެހެން ނޫންނަމަ އިންޑިޔާގަ ދިއްލީއަށް ދާންނުޖެހޭނެ ތިރިވަނަންތަ ޕޫރަމުން. ކޮލަމްބޯއަށް ކެންޑީ ނުވަރައެލިޔާއިން.. މިރާއްޖެއާ އެއްމެކައިރިން މިބުނީ.. ދުނިޔޭގަ ކަންހިގާމަގު އެގިގެން ވާހަކަދައްކަބަލަ.. އަހަރެމެން ކޮއްމެ ރައްޔިތަކަށްވެސް ރަގަޅު ހުރިހާރަށެއްގަ ސިންގަޕޫރުންލިބޭ ޙިދުމަތް ލިބެންހުންނަނަމަ..\nނޮވެމްބަރު 6, 2019 16:54\nދެން ބުނާނީ އޮޅިގެންވީ ކަމެކޭ\nނޮވެމްބަރު 6, 2019 16:57\nވެދާނެ ކޮންމެވެސް ގަޣުމަކުން ހަދިޔާ ކުރި ވަޒަން ތަކެޣް ގެ ސަބަބުން 🙂 🙂 🙂\nނޮވެމްބަރު 6, 2019 17:04\nމާރިޔާ ބަޑި ފަރިތަކުރަނީދޯ\nނޮވެމްބަރު 6, 2019 17:08\nމާރިޔާ ދީދީ ޅަކުދީނަށް ބަޑި ދީގެން ތަމުރީނު ހަދުވަނީ ދޯ ؟؟\nނޮވެމްބަރު 6, 2019 17:27\nނޮވެމްބަރު 6, 2019 17:30\nޖައްވައް ހަވަޔައް ފަޒަޔައް ބަޑިޖަހަނީ. ހަމަ އެ 30 އަހަރު ޖެހިތަނައް ބަޑި ތިޔަ ޖަހަނީ. ދެން އަރާނެ މީހުންގެ ގަޔައްވެސް.\nނޮވެމްބަރު 6, 2019 17:56\nއިންޑިޔާއިން ތި ބައިވަރު ދިނީ ތިކަހަލަ ދޯހަޅި ކަންތައްތައް ކުރުވަންކަން ނޭނގެ!\nނޮވެމްބަރު 6, 2019 18:03\nޑީޑީ ކަލެވީނު ދުރުރަށެހަދައިދެން\nނޮވެމްބަރު 6, 2019 18:25\nޓުއަރިސްޓަކަށް ޓެރަރިސްޓް ހަމަލާއެއްބާ؟ ޑިފެންސް މިނިސްޓަރ ކޮބާ\nނޮވެމްބަރު 6, 2019 18:39\nއެހާ ދުރުގަ ހުރި ފަތުރު ވެރިޔެއްގެ ކަރަށް... ހާދަ ފަރިތައޭ ދޯ މަރީގެ ފޯރސް ކުދިން ކޮޅު..\nއަމާޒަށް ބަޑި ޖަހަން 1 ވަނަ\nނޮވެމްބަރު 6, 2019 18:41\nނަސީބެއްނުން ޑިފެންސު މިނިސްޓަރުގެ ބޮލަ ތިޔަ ވަޒަން ނޭރިކަން.\nނޮވެމްބަރު 6, 2019 18:43\nޖިހާދީ ރޫހެއްގާ އެވަޒަން އެއޮތީ ގޮސް ރާއްޖޭގެ ޓޫރިޒަމް ފޫއަޅުވާލާފަ. އެހެންނުން ނަޝީދު.\nނޮވެމްބަރު 6, 2019 18:52\nޓެރަރިސްޓް ހަމަލާއެއް. މަރީ 25 އަހަރަށް ޖަލަށް.\nނޮވެމްބަރު 6, 2019 18:58\nތިއީ ޓޫރިޒަމް ބޮއިކޮޓްކުރުމަށް އެމްޑީޕީން ހިންގާ ޖަރީމާތަކުގެ ބޮޅަކަށް ނުވާނެބާ؟\nނޮވެމްބަރު 6, 2019 19:03\nތިއީ ޓޫރިޒަމް ބޮއިކޮޓްކުރުމަށް އެމްޑީޕީން ހިންގާ ނާތަހުޒީބު ޖަރީމާގެ ބޮޅެއްނޫންނާ؟\nނޮވެމްބަރު 6, 2019 19:33\nސސިފައިން ހަމަ ރިހައީ އެވެ.\nނޮވެމްބަރު 6, 2019 19:42\nއެ ވަޒަން ހޮވައިގެން މަޖިލީހަށް ހާޒިރުކޮށް ނަޝީދު ލައްވާ އިމްޕޯޒިޝަނެއް ދޭންވީ "ދުވަހަކުވެސް މަ ދެން މައްޗަކަށް ނާރާނަމޭ، އެރިޔަސް މީހަކާ ނުބެހޭނަމޭ" 100 ފަހަރު ލިޔަން. އަދި ނަޝީދާއިއެކު ޖޭއެސްސީއަށް ހާޒިރުކޮށް ބަޔާން ނަގަންވީ ކީއްވެގެންހޭ ބަޑި ޖެހި މީހާ ބަޑިޖަހަން ޓްރިގަރަށް އޮއްބާލުމުންވެސް ބަޑިން ނިކުތީ ކިޔާ.\nނޮވެމްބަރު 6, 2019 19:43\nހިލޭ ވަޒަން ލިބުނުކަން އަންގާލީ މީގެ ކުރިންވެސް ހަތިޔާރުގެނޭ އިސްތިހާރެއް ނުކުރޭ. ރައްޔިތުންނަށް އިންޒާރު ދެނީ އޭ ވަޒަން އޭވަޒަން\nނޮވެމްބަރު 6, 2019 19:46\nލިބޭއިރަށް ތަމްރީނު ހާދަ މޮޅޭ\nނޮވެމްބަރު 6, 2019 19:55\nމާރިޔާ އިސްތިއުފާ ދެއްވާފައި ގެއަށް ދުރުވޭ.\nނޮވެމްބަރު 6, 2019 22:10\nމާރިޔާ އިންޑިއާއިން އާ ވަޒަން ހޯދަދިނީމަ ހުރި ބާ ވަޒަންތައް ތަޅާ ހުސްކުރަނީ ދޯ\nނޮވެމްބަރު 6, 2019 23:14\nމީތަ މި އަދު ސިފައިން ފެށި ޚާއްޞަ ތަމްރީނަކީ.\nނޮވެމްބަރު 7, 2019 01:06\nބަލާފަވެސް ހީވޭ މާކަ ބޮޑުވަރެއްނުވާހެން.\nނޮވެމްބަރު 7, 2019 08:23\nމި ބުނީ ވަޒަނެއް ކޭތްތިގެނެއް އެ ވަރެއް ނުވާނެ ދޯ؟ އެ އޮތީ ލޭން ތަތްތެޅިފަ! ކޭއްތިލީމަ ދާނީ ތެޔޮހަން އެހެންނު!\nނޮވެމްބަރު 7, 2019 14:23\nތީ ވަޒަނުގެ މައްސަލައެއް ދޯ...\nޏުޖެހެދޯ ގޮސް ފަތުރިވެރިއެއްގެ ގަޔަށް އަރާކަށް...\nޢެވެސް ދީނަށް ފުރައްސާރަ ކުރާ މީހެއްގެ ބޮލައްއެރި ނަމަ ވަރަށް ސަޅި.... ނޫންތޯ....؟\nނޮވެމްބަރު 9, 2019 02:41\nރާއްޖެ އަށް ކުރި އެރުން ލިބޭނެ ???


ސިވިލް އޭވިއޭޝަނުން މައްސަލައިގެ ތެރެއަށް ވަން ނަމަ، މިހާ ހިސާބަކަށް ނުދިޔައީސް: މެމްބަރު އަހުމަދު\nއާސިމާ ނިޒާރު 03 ޖެނުއަރީ 2021\nއައްޑޫގައި ފްލައިން ސްކޫލްގެ މެނޭޖްމަންޓްގައި ވަރަށް ގިނަ މައްސަލަތަކެއް އެބަ ހުރި ކަމަށާއި އެކަމަކު ސިވިލް އޭވިއޭޝަން އޮތޯރިޓީން އެކަމުގެ ތެރެއަަށް ވަދެ ފިޔަވަޅު އަޅަމުން ދިޔަ ނަމަ، މައްސަލަ މިހާ ހިސާބަށް ނުދިޔައީސް ކަމަށް، ގައުމީ ތަރައްގީ އާއި ތަރިކައިގެ ކޮމިޓީގެ މުގައްރިރު، ބާރަށު ދާއިރާގެ މެމްބަރު އަހުމަދު އަބްދުﷲ ރޭ ވިދާޅުވެއްޖެ އެވެ.\nއޭޝިއަން އެކަޑަމީ އޮފް އެއޮރޮނޯޓިކްސް (އޭއޭއޭ)އިން ހިންގާ ފްލައިން ސްކޫލާ ގުޅޭ ކަންބޮޑުވުންތަކެއް ހުރުމުން، މަޖިލީހުގެ އެ ކޮމިޓީން ވަނީ މިދިޔަ ހަފުތާގައި އައްޑުއަށް ޒިޔާރަތްކޮށް ކަމާ ގުޅޭ ފަރާތްތަކާ ބައްދަލުކޮށްފަ އެވެ. އޭގެ ތެރޭގައި، ފްލައިން ސްކޫލުގެ މެނޭޖްމަންޓާއި ސިޓީ ކައުންސިލާއި އައްޑޫ އެއާޕޯޓްސް ކުންފުނި އަދި ޕައިލެޓްކަން ކިޔަވާ ދަރިވަރުން ވެސް ހިމެނެ އެވެ.\n"ކޯސް ދިގުލައިގެން ދިއުން ފަދަ ކަންކަން ކުރިމަތިވާތާ 4-5 ފަސް އަހަރު ވެއްޖެ،" ސިވިލް އޭވިއޭޝަނުން އެ މައްސަލައިގެ ތެރެއަށް ނުވަދެ އެހާ ގިނަ ދުވަސް ވެއްޖެކަން ހާމަކުރެއްވުމުގެ ގޮތުން، އަހުމަދު ވިދާޅުވި އެވެ.\nއެކަމަކު އޭނާ ވިދާޅުވީ ހުރިހާ ފަރާތެއްގެ މައްސަލަ ވެސް އެބަހުރި ކަމަށެވެ.\n"ދަރިވަރުންގެ މައްސަލަ ވެސް އެބަހުރި. އެކަމަކު ދަރިވަރުންގެ މައްސަލަ ހައްލުކުރަން ޖެހޭނެތާ ސްކޫލުން. އެކަމަކު އެ މައްސަލަ ހައްލުކުރަން ސްކޫލުން މަސައްކަތްކޮށްފައިނުވާކަން ފާހަގަވި،" އަހުމަދު ވިދާޅުވި އެވެ.\nދަަރިވަރުންގެ ފަރާތުން ލިބިވަޑައިގެންނެވި މައުލޫމާތުތަކުން އެނގިވަޑައިގެންނެވި އެއް މައްސަލައަކީ، އަހުމަދު ވިދާޅުވި ގޮތުގައި، ބައެއް ދަރިވަރުން ބޭނުންވުމުން ކޯސް މެދުކަނޑާލާފައި، ޗުއްޓީއަށް ދިއުމެވެ.\nއޭނާ ވިދާޅުވީ ދަތުރުން ލިބިވަޑައިގެންނެވި މައުލޫމާތުތަކުގެ މައްޗަށް ބިނާކޮށް ރިޕޯޓެއް ތައްޔާރުކުރުމަށް ފަހު މަޖިލީހަށް ހުށަހަޅުއްވާނެ ކަމަށެވެ.\nފްލައިން ސްކޫލުގެ މައްސަލައިގައި، އައްޑޫ ސިޓީ ކައުންސިލްގެ އިސްވެރިންނާ މަޖިލީހުގެ ކޮމިޓީން ބައްދަލުކުރައްވަނީ.- ފޮޓޯ: މަޖިލިސް\nސްކޫލްގެ އިދާރީ ހިންގުން ވަރަށް ދެރަކަން ފާހަގަކުރެއްވުނު ކަމަށް ވެސް، އަހުމަދު ވިދާޅުވި އެވެ. އަދި ވިދާޅުވީ ކުދިންނާ މުއާމަލާތްކުރުމުގައި ވެސް ރަނގަޅު ނިޒާމެއް ނެތް ކަމަށެވެ.\nއެކަމަކު މިހާރު ވެސް ބައެއް މައްސަލަތަކަށް ހައްލު ލިބިފައިވާ ކަމަށް ވިދާޅުވި އެވެ. އެގޮތުން ދަރިވަރުންގެ ފްލައިން އަވާސް ހަމަކުރުމުގައި ދިމާވާ ޖެޓް ފިއުލް ހޯދުމުގެ މައްސަލައަށް އެސްޓީއޯގެ އެހީތެރިކަމާ އެކު ހައްލުތަކެއް ލިބިފައިވާކަން ފާހަގަކުރެއްވި އެވެ.\nއޭނާ ވިދާޅުވީ ފްލައިން ސްކޫލުގެ މައްސަލައަކީ ފުދޭވަރަކަށް ސީރިއަސް މައްސަލައެއް ކަމަށެވެ.\nއަރުޝީފަށް ނެގީ 03/01/2021 08:45\nއެންމެފަހުން އަޕްޑޭޓްކުރީ 03/01/2021 08:45\nފާތިމަތު ސައީދު 40 މިނެޓު ކުރިން\nމިއަދު 47 މިނެޓު ކުރިން


galehiri: ނިޝާން ފެންކައްކާ ބޮލީގެ(ނ.ފ.ބ) ޢިއްޒަތް\nނިޝާން ފެންކައްކާ ބޮލީގެ(ނ.ފ.ބ) ޢިއްޒަތް\nއާދަމުގެދަރިންނަށް އެތަކެތި ފެނުމުން އެބައިމީހުން ޙައިރާންވެ ތަލިން ކުޅުހިކޭވަރުގެ ޑިމޮކްރަސީގެ ސާމާނު ލައްގަމުންދާ ރާއްޖެއެއްގައި އިންސާނުން ދިރިއުޅޭނަމަ އޭގެތެރޭ ގައުމަށާއި ގޯތިގެދޮރަށާއި މަގުތަކަށާއި ޕާޓީތަކަށާއި އަދި މިނޫން އެކި ތަންތަނާއި ކަންކަމަށް ޚިދުމަތްކުރުމުގައިވެސް އޭގެ ދެވަނަ މިސާލެއްނުވާ ބަޔަކު ތިބޭނެކަމީ ޝައްކެއްއޮތް ކަމެއްނޫނެވެ. މިހެންވީއިރު އެކަށީގެންވާ ގޮތަކަށް މިފަދަ ބަޔެއްގެ ޚިދުމަތުގެ އަގު ވަޒަންކޮށް އެބަޔަކަށް ޢިއްޒަތާއި މެޑެއްޔާއި ނިޝާނާއި އިނާމު ތަސްރީފު ދިނުމަކީވެސް ކުރަންޖެހޭނޭ ކަމެއްކަން ކަށަވަރެވެ.\nބަޔާންވެދިޔަ މަގުން ޢިއްޒަތާއި މެޑެއްޔާއި ނިޝާނާއި އިނާމު ތަސްރީފުގެ ގިންތިތަކުގެތެރެއިން "ނިޝާން ފެންކައްކާ ބޮލީގެ" ޢިއްޒަތް ދޭންޖެހޭ ބަޔެއް ކަނޑައެޅުމުގައި ރައްޔިތުންގެ ފެންނަ ނުފެންނަ ވޯޓަކަށް ދިޔުމަކީ ބުއްދިވެރިކަމެކެވެ. މިކަންކުރަން ޖެހެނީ އެ ބޮލީގެ ބާވަތުންނާއި އަދި "ނިޝާން ފެންކައްކާ ބޮލީގެ" ޢިއްޒަތް ދޭންޖެހޭ ބަޔަކާމެދު އެކިމީހުން އެކިގޮތަށް ދެކޭތީއެވެ. އެއްބަޔަކު ބުނަނީ މިޢިއްޒަތް ދޭންޖެހޭނީ މުނާފިގުކަމާއި ލުއްޗާކަން އެންމެމަތީ ދަރަޖައިގައިވާ މީހުންނަށެވެ. އަނެއްބަޔަކު ބުނަނީ މިޢިއްޒަތް ދޭންޖެހޭނީ އަވަސްއަވަހަށް ކުލަބަދަލުކޮށް ޕާޓީތަކުގެ ޕޯޑިއަމްގައި އެންމެބާރަށް ކަރުފެލޭ ޣައްދާރުންނަށެވެ.\nފެންކައްކާ ބޮއްޔަކީ ކަރުވިހަ ފަދަ ބައެއް ވިހަތަކުގެ ފަރުވާއަކަށް ތައްޔާރުކުރާ ބޭސްފެނެއް މިބޮއްޔަށް އަޅައިގެން ކައްކާ ބޮޑު ބޮއްޔެކެވެ. އޭގެ ތުންފަތަށްވާ ހިސާބުގައި ރަތްކުލައެއް ހުރެފައި ބޭރު ތޮށިގަނޑުގައި އުންތަކެއް ހުންނަ ބޮއްޔެކެވެ. "ފެންކައްކާ ބޮލި" މިއީ ބޮއްޔަކަށް ކިޔާ ނަމެއްގެ އިތުރަށް މަޖާޒު ބަހަކަށާއި، އަދި މިސާލު ބަހަކަށްވެސް ބޭނުންކުރާ އެއްޗެކެވެ. މަޖާޒު ބަހެއްގެގޮތަށް ބޭނުންކުރަނީ އެމީހެއްގެކިބައިން ފުއްދަންޖެހޭ ބޭނުމެއްއޮތުމުން އެމީހަކާމެދު ނުހަނު ކަމޭހިތައިގެން އުޅެފައި އެބޭނުން ކެނޑުނީމާ އެމީހަކާ އަޅާލުމެއް ނޯންނަ މީހުންނަށެވެ. ފެންކައްކާ ބޮއްޔަކީވެސް އޭގެ ބޭނުންޖެހި އެކަމެއް ނިމުމުން ގޯތިތެރެއިން ގިފިލީގެ ފުޅަށްބުޑަށް އެއްލާލެވިފައި އޮންނަ އެއްޗެކެވެ. މިސާލުބަހެއްގެގޮތަށް ބޭނުންކުރަނީ ކުރީގައި ބަޔާންކުރިފަދައިން އެމީހެއްގެކިބައިން ފުއްދަންޖެހޭ ބޭނުމެއްއޮތުމުން އެމީހަކާމެދު ނުހަނު ކަމޭހިތައިގެން އުޅޭ އުޅުމަށެވެ. އެކަމެއް ނިމުމުން އެނިމުނީއެވެ. ވައްސަލާމެވެ.


Anekkaa ves Resident Evil series eh Netflix ah | Mihaaru\nއަނެއްކާ ވެސް ރެޒިޑެންޓް އީވިލް ސީރީޒެއް ނެޓްފްލިކްސް އަށް\nމަޝްހޫރު ބިރުވެރި ގޭމް ފްރެންޗައިޒް "ރެޒިޑެންޓް އީވިލް" އަށް ބިނާކޮށް ހަދާ ސީރީޒްގެ މަންޒަރެއް.\n13 މެއި 2022 - 08:19\nމަޝްހޫރު ބިރުވެރި ގޭމް ފްރެންޗައިޒް "ރެޒިޑެންޓް އީވިލް" އަށް ބިނާކޮށް، އަނެއްކާ ވެސް ނެޓްފްލިކްސް އިން ގެނެސްދޭ މުޅިން އާ ލައިވް އެކްޝަން ސީރީޒްގެ ޓްރެއިލާ ނެރެފި އެވެ.\nރެޒިޑެންޓް އީވިލް އެންމެ ފުރަތަމަ ސްކްރީނަށް އައިސްފައި ވަނީ ފިލްމު ސީރީޒްއެއްގެ ގޮތުގައި 2002 ވަނަ އަހަރު އެވެ. އެ ފިލްމު ސީރީޒް ބޮކްސް އޮފީހުގައި ކާމިޔާބު ވިޔަސް، ގޭމުގެ ފޭނުންނަށް ކަމަކުނުދިޔަ އެވެ.\nއެއަށްފަހު މިދިޔަ އަހަރު އަނެއްކާ ވަނީ ރެޒިޑެންޓް އީވިލްގެ ސީރީޒެއް ނެރެފަ އެވެ. ގޭމްގެ އޮރިޖިނަލް ބައެއް ކެރެކްޓާސް އެ ފިލްމުން ފެނުނު ނަމަވެސް ޕްލޮޓް ގޯސްކަމުން އެ ފިލްމު ވެސް އާންމުންނަށް ކަމަކުނުދިޔަ އެވެ.\nއެ ސީރީޒް ރެޒިޑެންޓް އީވިލްއާ ގުޅުވަނީ ގޭމްގެ މައިގަނޑު އަވަށް "ރެކޫން ސިޓީ" ހަލާކުވުމުގެ 10 އަހަރު ފަސް ދައްކާ ގޮތަށެވެ. އެއާއެކު މުޅި ދުނިޔެ އަށް ވަނީ ޒޮމްބީތައް ގިނަވެފަ އެވެ. އެ ސީރީޒް ވާނީ ޒޮމްބީތަކުން ސަލާމަތްވާން އުޅޭ ސަވައިވަލް ސީރީޒަކަށެވެ.\nނެޓްފްލިކްސް އިން ބުނާގޮތުގައި ސީރީޒްގެ ފުރަތަމަ ސީޒަން ޖުލައި މަހުގެ 14 ގައި ނެރޭނެ އެވެ.


School Guide: Grade 10, Kiyavan iskandhee schedule avahah raavaalaa! | Mihaaru\nސްކޫލް ގައިޑް: ކިޔަވަން އިސްކަންދީ، ޝެޑިއުލް ރާވާލާ!\nއަމީނިއްޔާ ސްކޫލްގެ މަރިޔަމް ތުގާ\n26 ނޮވެމްބަރ 2017 - 11:56\nގްރޭޑް ނުވައެއް ނިންމައި އޯ ލެވެލް އަހަރާ ކުރިމަތިލި ދަރިވަރުންނަށް މަރުހަބާ އެވެ؛ ދެން އޮތީ ތައުލީމީ ހަޔާތުގެ އެންމެ މުހިއްމު އަހަރެވެ. މުޅި ދިރިއުޅުމުގެ މިސްރާބު އަމާޒުވާނީ، މި އަހަރުގެ ނަތީޖާ އަށެވެ. އެކަމަކު ވެސް ހާސްވެ، ބިރު ނުގަންނާށެވެ. ގްރޭޑް 10ގެ އަހަރު ކާމިޔާބު ކުރަން އެންމެ މުހިއްމީ އަޒުމާއި ހިތްވަރެވެ.\nދެން ހުރި އުކުޅުތައް ކިޔައިދޭނީ، 2017 ގައި އޯ ލެވެލް ހެދި އަމީނިއްޔާ ސްކޫލްގެ ކެޕްޓަން، މަރިޔަމް ތުގާ އެވެ.\nއޯ ލެވެލްގައި ރަނގަޅު ނަތީޖާއެއް ހާސިލްކުރަން ބޭނުން ނަމަ ތުގާގެ ނަސޭހަތް ވެސް ކިޔާލާށެވެ. ވިސްނުންތެރިކަމާ އެކު ކިޔެވުން ކުރިއަށް ގެންދިއުމުން ތުގާ އަށް އޯ ލެވެލް އަހަރު އުނދަގުލެއް ނޫނެވެ.\nއޭނާ ދެކޭ ގޮތުގައި ގްރޭޑް 10 އަށް ބަދަލުވުމާ އެކު ކުރަންވީ ކަމަކީ މުޅި އަހަރަށް ޓައިމް ޓޭބަލް ރާވާލުމެވެ. އެންމެ މުހިއްމު އިސްކަމެއް ދޭން ޖެހޭނެ ކަމަކީ ކިޔަވަން ހާއްސަ ގަޑިތަކެއް ކަނޑައެޅުމަށެވެ. ރާޒުވާ ކުޅިބައެއްހެން އަތުރާލެވޭ ގޮތަށް ޓޭބަލް ހެދިއަސް މައްސަލައެއް ނެތެވެ.\n"ހުރިހާ ކުދިން ވެސް ޓައިމް ޓޭބަލް ރާވާލާއިރު އެންމެ އިސްކަންދޭން ޖެހޭނީ ކިޔެވުމަށް. ސްކޫލްގެ އިތުރު ހަރަކާތްތައް ވެސް އެ ޓޭބަލުގައި ހިމަނަންވާނެ. އެ ހުރިހާ ކަމަކާ އެކު ވަކިވަކި ސަބްޖެކްޓްތަކަށް ވެސް ވަގުތުތައް ކަނޑައަޅަންވާނެ،" ތުގާ ބުންޏެވެ.\nއޭގެ ފަހުން ތުގާ ކުރި ކަމަކީ ހުރިހާ މާއްދާތަކެއްގެ ވެސް ސިލަބަސް ހޯދައި ޕްރިންޓް ކުރީ އެވެ. އޭގެ ބޭނުމަކީ ކޮންމެ މާއްދާއަކުން ވެސް އެ ދަރިވަރަކު ކިޔަވަން ޖެހޭ އެއްޗެހި ދެނެގަތުމެވެ. އޭރުން އެ މާއްދާއަކުން ހާސިލްކުރަންވީ މިންވަރާއި އެންމެ މުހިއްމު އިސްކަމެއް ދޭން ޖެހޭނެ ކަންކަން ވެސް ސާފުވާނެ ކަމަށް ތުގާ ބުންޏެވެ.\n"ކޮންމެ މާއްދާއަކީ އެހާ ފަސޭހަ އިން ރިވައިސް ކުރެވޭނެ މާއްދާއެއް ނޫން، ބައެއް މާއްދާތައް އުނދަގޫވާނެ. އެއީ ވިސްނުން ބަހައްޓަން ޖެހޭނެ ކަމެއް. މިސާލަކަށް ފިޒިކްސް މާއްދާގައި ގިނައިން ޖެހޭނީ ޕްރެކްޓިސް ކުރަން. ދިވެހި މާއްދާގައި ޖެހޭނީ މަޒްމޫނު އެއްޗެހި ގިނަ ގިނައިން ލިއަން. ބައޮލޮޖީ ކަހަލަ މާއްދާތަކުގެ ކޮންޓެންޓް ދެނެގަތީމަ ފަސޭހަވާނެ ދަސްކޮށްލަން،" ތުގާ ކިޔައިދިނެވެ.\nޓައިމް ޓޭބަލެއް ހެދިއަސް އެއަށް އަމަލުނުކުރާ ނަމަ، މާ ބޮޑު ފައިދާއެއް ނުކުރާނެ އެވެ. އެހެންކަމުން، ޓޭބަލާ އެއްގޮތަށް ފިލާވަޅު ދަސްކުރަން އަބަދުވެސް އިސްކަންދޭން ޖެހޭނެ އެވެ. އޯ ލެވެލް އަށް ފުރިހަމައަށް ތައްޔާރުވެވޭނީ އޭރުން ކަމަށް ތުގާ ބުންޏެވެ.\nކިޔެވުމަށް ސަމާލުކަންދީގެން، ސްކޫލްގެ އިތުރު ހަރަކާތްތަކުގައި ވެސް ބައިވެރިވުމަކީ މުހިއްމު ކަމެކެވެ. ތުގާގެ ޓޭބަލުން ބައެއް ގަޑިތައް ހުސްކުރީ ސްކޫލުގެ އިތުރު ހަރަކާތްތަކަށެވެ. އިންޓަ ސްކޫލާއި ގައުމީ ފެންވަރުގެ މުބާރާތްތަކުގެ އިތުރުން ސްކޫލުން ބާއްވާ ދަރިވަރުންނާ ގުޅުން ހުރި ކަންކަމުގައި ތުގާ ބައިވެރިވި އެވެ.\n"އެ ދަރިވަރަކު އޯ ލެވެލް އަށް ތައްޔާރުވާން ކަނޑައަޅާފައިވާ ޝެޑިއުލާ އެއްގޮތަށް ކިޔަވައި، ރަނގަޅު ނަތީޖާއެއް ހޯދާނެ ކަމަށް އުއްމީދުކުރަން، ސަބަބަކީ ގްރޭޑް 10ގެ ނަތީޖާ އަކީ އެތައް އަހަރެއްގެ މަސައްކަތަށް ވާތީ. އެހެންވެ އެދެނީ ހުރިހާ ކުދިންނަށް ވެސް ކާމިޔާބަށް މަސައްކަތް ކުރަން،" ތުގާ ބުންޏެވެ.\nއޭނާގެ ނަސޭހަތް ގަބޫލުކޮށް، 2018 ގެ އޯލެވެލް ދަރިވަރުން ހިތްވަރުކޮށްލާށެވެ.\nސްކޫލް ތައުލީމް ކިޔަވާކުދިން ސްކޫލް ގައިޑް 2018\n0 ކޮމެންޓް, 15 ރިއެކްޝަންސް


SunOnline: LGA ge board ah ayyan kuran majileehun thin nameh faaskohfi\nއެލްޖީއޭގެ ބޯޑަށް އައްޔަންކުރަން މަޖިލީހުން ތިން ނަމެއް ފާސްކޮށްފި\nއައިޝަތު ނުޒުހާ 06 Sep 2021, 13:11\nލޯކަލް ގަވަމަންޓް އޮތޯރިޓީ (އެލްޖީއޭ) ގެ ބޯޑަށް ތިން މެމްބަރަކު އައްޔަން ކުރަން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ރައްޔިތުންގެ މަޖިލީހަށް ހުށަހެޅުއްވި ފަސް ބޭފުޅުންގެ ތެރެއިން، ލާމަރުކަޒީ ކޮމިޓީން ދިރާސާކުރެއްވުމަށްފަހު ހުށަހެޅުއްވި ތިން ނަން ރައްޔިތުންގެ މަޖިލީހުން ފާސްކޮށްފިއެވެ.\nމީގެ ތެރެއިން ކޮމިޓީން އިންޓަވިއު ކުރިއަށް ގެންދިޔުމަށްފަހު މަޖިލީހަށް ފޮނުވީ ނިއުމާ އާއި އަޒްހާ އާއި ޒޫނާގެ ނަމެވެ. އަދި މަޖިލީހުގެ މިއަދުގެ ޖަލްސާގައި އެ ނަންތައް ފާސްކުރަން ވޯޓަށް ވަނީ އަހާފައެވެ.\nއެގޮތުން މަޖިލީހުގެ ފަރާތުން ޖެންޑާ އީކުއަލިޓީ ދާއިރާއިން އެލްޖީއޭ ބޯޑަށް އައްޔަންކުރުމަށް ފާސްކޮށްފައިވަނީ އަޒްހާ ޒަމީރެވެ. އޭނާ އައްޔަން ކުރަން ވޯޓުގައި ބައިވެރިވެވަޑައިގެންނެވި 43 މެންބަރުން ވޯޓު ދެއްވިއެވެ.\nއެއަށް ފަހު ގަވަނަންސް ނުވަތަ ޕަބްލިކް އެޑްމިނިސްޓްރޭޝަން ދާއިރާއިން އެލްޖީއޭ ބޯޑަށް ފާތިމަތު ނިއުމާ ފާސްކޮށްފައިވަނީ ވެސް 43 މެންބަރުންގެ އިއްތިފާގުންނެވެ.\nމީގެ އިތުރުން މަދަނީ ޖަމިއްޔާގެ މެންބަރެއްގެ ގޮތުގައި އެލްޖީއޭ ބޯޑަށް އައްޔަންކުރުމަށް ފާސްކޮށްފައިވަނީ ފާތުމަތު ޒީނާ އަލީއެވެ. އޭނާގެ ނަންވެސް ފާސްކޮށްފައިވަނީ ވޯޓުގައި ބައިވެރިވެވަޑައިގެންނެވި 42 މެންބަރުންގެ ވޯޓުންނެވެ.


Tourism dhavvumun midhiya mahuge aamdhanee 58 percent madhu | Mihaaru\nވިޔަފާރި / ދައުލަތުގެ އާމްދަނީ\nޓޫރިޒަމް ދަށްވުމުން މިދިޔަ މަހުގެ އާމްދަނީ 58 ޕަސެންޓް މަދު\nމީރާ ބިލްޑިން: މިދިޔަ މަހު ލިބުނު އާމްދަނީ ވަނީ ދަށްވެފައި--ފޮޓޯ/މިހާރު\n11 ނޮވެމްބަރ 2020 - 09:31\nމީރާ އިން ނެރުނު ތަފާސް ހިސާބުތައް ދައްކާގޮތުގައި މިދިޔަ އޮކްޓޫބަރު މަހު ލިބުނީ 390.57 މިލިއަން ރުފިޔާ އެވެ. އެއީ މިދިޔަ އަހަރުގެ އޮކްޓޫބަރު މަހާ އަޅާބަލާއިރު 57.9 ޕަސެންޓުގެ ދަށްވުމެކެވެ.\nމީރާ އިން ބުނި ގޮތުގައި، މިދިޔަ މަހުގެ އާމްދަނީ ދަށްވީ ޓޫރިސްޓުން ރާއްޖެ އުން ކޮވިޑް-19ގެ ސަބަބުން ދަށްވެ، ޓޫރިޒަމް ދާއިރާގެ ހަރަކާތްތައް މަދުވެ އެ ދާއިރާއިން ޓެކްސްގެ ގޮތުގައި ލިބުނު އާމްދަނީ ދަށްވެފައިވާތީ އެވެ. އެގޮތުން ޖީއެސްޓީ އާއި ގްރީން ޓެކްސް ފަދަ ޓެކްސްގެ އާމްދަނީ ވަނީ މިދިޔަ މަހު ދަށްވެފަ އެވެ.\nމިދިޔަ މަހު ވެސް މީރާ އަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީއެސްޓީ އެވެ. އެއީ ޖުމްލަ އާމްދަނީގެ 63.3 ޕަސެންޓު ނުވަތަ 247.42 މިލިއަން ރުފިޔާ އެވެ. ދެން އެންމެ ބޮޑު އާމްދަނީއެއް ލިބިފައިވަނީ އިންކަމް ޓެކުހުންނެވެ. އެއީ 13.4 ޕަސެންޓް، ނުވަތަ 52.39 މިލިއަން ރުފިޔާ އެވެ.\nމީގެ އިތުރުން، ބީ.ޕީ.ޓީގެ ގޮތުގައި 20.32 މިލިއަން ރުފިޔާ ލިބިފައިވާއިރު ރެސިޑެންޓް ޕާމިޓުގެ ގޮތުގައި 18.54 މިލިއަން ރުފިޔާ، ވެހިކަލް ފީގެ ގޮތުގައި 9.34 މިލިއަން ރުފިޔާ، އަދި އެހެނިހެން ޓެކްސް އާއި ފީގެ ގޮތުގައި 42.56 މިލިއަން ރުފިޔާ ވަނީ ލިބިފަ އެވެ.\nމި އާމްދަނީގެ ތެރޭގައި 4.68 މިލިއަން އެމެރިކާ ޑޮލަރު ހިމެނެ އެވެ.\nކޮވިޑް-19ގެ ސަބަބުން ދުނިޔޭގެ އިގްތިސާދަށް ކޮށްފައިވާ ނޭދެވޭ އަސަރާއެކު ރާއްޖޭގެ މިއަހަރުގެ އާމްދަނީ ވަރަށް ބޮޑަށް ދަށްވާނެ ކަމަށް ސަރުކާރުން ވަނީ ލަފާކޮށްފަ އެވެ. އެގޮތުން މިއަހަރު އާމްދަނީގެ ގޮތުގައި 29.9 ބިލިއަން ރުފިޔާ ލިބޭނެ ކަމަށް ލަފާ ކުރި ނަމަވެސް މި ހާލަތުގައި ލިބޭނީ 14.7 ބިލިއަން ރުފިޔާ ކަމަށް މިހާރު ވަނީ ލަފާ ކޮށްފަ އެވެ. މިއީ ކުރިން ލަފާ ކުރި އާމްދަނީއާ އަޅާ ބަލއިރު 50.9 ޕަސެންޓުގެ ދަށްވުމެކެވެ.\nމީރާ ޓެކްސް ދައުލަތުގެ އާމްދަނީ އާމްދަނީ


ރަށުކައުންސިލަށް ޒުވާނުންނަށް ފުރުޞަތުދޭންޖެހެއެވެ. — Ihavandhoo.com\nރަށުކައުންސިލަށް ޒުވާނުންނަށް ފުރުޞަތުދޭންޖެހެއެވެ.\n1 ޑިސެމްބަރު 20134މުހައްމަދު ޢަބުދުއްޞަމަދު\nޒުވާނުންތަކެއް ހުރަވީ ދަނޑުގައި ހިނގާފައިދަނީ\nދިވެހި ޒުވާނުންނަކީ އުފެއްދުންތެރި ބައެކެވެ. ކުރެހުމާއި މިއުޒިކު އުފެއްދުމުން ފެށިގެން ޓެކްނޮލޮޖީގެ ދާއިރާގައި ވެސް ދިވެހި ޒުވާނުންގެ ހުނަރުވެރިކަން ފެންނަމުންދެ އެވެ. ބޭނުން ވަނީ ފުރުސަތުތަކެކެވެ. ޒުވާނުންގެ ހުނަރުވެރިކަމާއި ގާބިލްކަން ތަމްސީލްކުރާނެ ޕްލެޓްފޯމެކެވެ. ރަށާއި ގައުމަށް ޚިދުމަތް ކުރާނެ ފުރުޞަތުތަކެކެވެ.\nރައީސުލްޖުމުހޫރިއްޔާ އޮނަރަބުލް އަބުދުﷲ ޔާމީން އަބުދުލް ގައްޔޫމް، އެމަނިކުފާނުގެ ރިޔާސީ ކެމްޕޭންގެ މައިގަނޑު ޝިޔާރަކަށް އިޚްތިޔާރުކޮށްފައިވަނީ ވެސް ޒުވާނުންނާ ގުޅުންހުރި ސްލޯގަން އެކެވެ. :އިކޮނޮމީ-ޔޫތް" ނުވަތަ އިޤްތިޞާދާއި ޒުވާނުން މިޝިޔާރެވެ.\nގައުމުގެ މުޅި އާބާދީގެ ނިސްބަތުން ޒުވާނުންގެ އުމުރުފުރާގައި (18 އަހަރާއި 35 އަހަރާއި ދެމެދު) ތިންބައިކުޅަ އެއްބައި (1/3) ހިމެނޭއިރު، ގައުމަށް ދިމާވެފައިވާ ބޮޑެތި އިޖުތިމާޢީ، އިޤްތިޞާދީ އަދި ސިޔާސީ މައްސަލަތައް ގުޅިލާމެހިފައިވަނީ ޒުވާނުންނާ އެވެ. މިމައްސަލަތަކުގެ ހައްލުވެސް ގުޅިފައިވަނީ ޒުވާނުންނާ ކަމަށް ގިނަބަޔަކު ގަބޫލުކުރާއިރު ، ކުރިއަށް އޮތް ކައުންސިލް އިންތިޙާބުގައި ކަންކުރަންޖެހޭނީ ޒުވާނުންނަށް ފުރުޞަތުތައް ލިބޭގޮތަށެވެ.\nޕީޕީއެމް، ޖޭޕީ އިހަވަންދޫ - ގުޅިފައިވާ ކޯލިޝަނުގެ ފަރާތުން ފާއިތުވި ހަފްތާގައި ، ޕީޕީއެމްގެ ހަރުގެއިން ، މިކޯލިޝަންގެ މެންބަރުންނާއި ކޯލިޝަނަަށް ހެޔޮއެދޭ ފަރާތްތަކަށް ދައުވަތުގެ ދެއްވައިގެން ، ޕީޕީއެމްގެ ހަރުގޭގައި ކުރިއަށް އޮތް ރަށުކައުންސިލް އިންތިޙާބުގައި ކޯލިޝަނުން ކަންކުރާނެގޮތް ނިންމުމަށް ބޭއްވި ބައްދަލުވުމަށް ދިޔަ އަޅުގަނޑުގެ ރައްޓެއްސަކު ވަރަށް މާޔޫސްވެފައި ބުންޏެވެ. އަޅުގަނޑުމެންފަދަ ނިކަމެތި ޒުވާނުންނަކަށް ފުރުޞަތެއް ނެތެވެ. ފުރުޞަތު އޮތީ ބޮޑުންނަށެވެ. މުއްސަނދި ވިޔަފާރިވެރިންނަށެވެ. ރަށުގެ ބޮޑެތި މަގާމުތައް ފުރާފައިވާ ގަދަރުވެރިންނަށެވެ.\nމިޒުވާނާ މިހާބޮޑަށް މާޔޫސްވެފައި ހުރުމުން، މިބައްދަލުވުމުގެ ސެހެރީންފެށިގެން ކަމާކެމި ހޯދާލީމެވެ. ބައްދަލުވުމުގައި ވާހަކަ ދެއްކީ ކުރިއަށްއޮތް އިންތިޙާބުގައި މިކޯލިޝަނުން ރަށު ކައުންސިލް އިންތިޙާބު ކާމިޔާބުކުރާނެ ގޮތަކާމެދުއެވެ. އެހެންކަމުން ޖޭޕީން3މީހުންނަށް ފުރުޞަތު ދިނުމާއި އެކު ޕީޕީއެމް އަށް2ފުރުޞަތު ދޭ ގޮތަށެވެ. މިފުރުޞަތުތައް ކުރިމަތިލުމަށް ދެޕާޓީން އެއްކޮށް ޕްރައިމަރީއެއް ބާއްވާގޮތަކަށް ފާހެއް ނުވިއެވެ. ނަން ހުށަހަޅާގެން 11 މީހުންގެ ކޮމިޓީއަކުން ފާސްކުރާގޮތަށް ނިންމީ އެވެ.\nއިތުރަށް މައުލޫމާތު ސާފުކޮށްލުމުން، ޖޭޕީން ހުށަހަޅާ3މީހުންވަނީ، ޕްރައިމަރީ ބޭއްވުމަށް އިޢުލާންކުރިނަމަވެސް، ޕަރައިމަރީއަކާނުލާ އެ3 ޖާގަ ،3މީހަކަށް ކަށަވަރުކޮށްދީފައެވެ. ނަންނުޖެހުމަށް ޝަރުޠުކޮށް ޒުވާނަކުބުނީ ޖޭޕީން ޕްރައިމަރީއަކަށް އިޢުލާންކުރިނަމަވެސް3މީހުންނަށްވުރެން އިތުރަށް ކުރިމަތިވެސް ނުލާނެކަމަށެވެ.\nޕީޕީއެމުން ، ކަންކުރަންޖެހޭގޮތް އެޕާޓީން ނުނިންމަނީސް، ޕީޕީއެމުން އިހަވަންދޫގައި އެޕާޓީއަށް އޮތީ2ޖާގަކަމަށް އެރޭގެ ޖަލްސާއިން ނިންމާފައިވާތީ އެޕާޓީގެ ގިނަ އަދަދެއްގެ ޒުވާނުންގެ ހިތުގައި މިހާރުވަނީ ޝައްކު އުފެދިފައެވެ.\nރައީސުލް ޖުމުހޫރިއްޔާ އަބުދުﷲ ޔާމީނާއި އެމަނިކުފާނުގެ ނައިބް ޑރ. މުހައްމަދު ޖަމީލު އަޙުމަދު ދިވެހިރާއްޖޭގެ ވެރިކަމަށް ވަޑައިގެންނެވީ، ޒުވާނުންނަށް ޔަގީން ފުރުޞަތުތަކެއް ތަނަވަސްކުރެއްވުމުގެ ވަޢުދުފުޅާއެކުގައެވެ. އެއީ ވަޒީފާގެ ފުރުޞަތާއި ހުނަރު ދަސްކުރުމުގެ ފުރުޞަތުއެވެ. ތަޢުލީމީ އަދި މަތީ ތައުލީމީ ފުރުޞަތެވެ. ކުޅިވަރާއި މިޔުޒިކް އަދި ފަންނުވެރިކަމުގެ ފުރުޞަތެވެ. އުފާވެރި އާއިލީ ދިރިއުޅުމާއި އަމިއްލަ ފައިމައްޗަށް ތެދުވެހުރެ ދިރިއުޅުން ބިނާކުރުމުގެ ފުރުޞަތެވެ. ގައުމު ބިނާކުރުމުގެ ހިއްޞާދާރަކަށްވުމުގެ ފުރުޞަތެވެ. ހުރިހާގޮތަކުންވެސް ކުރިއަށް ދިއުމުގެ ފުރުޞަތެވެ.\nއެހެންކަމުން، ކުރިއަށް އޮތް ލޯކަލްކައުންސިލް އިންތިޙާބުގައި ޒުވާނުންނަށް ފުރުޞަތުތައް ތަނަވަސްކޮށްދޭންޖެހެއެވެ. ޒުވާނުންނަށް ފުރުޞަތުތައް ތަނަވަސްވެގެންމެނުވީ ގައުމު ހަމަމަގަށް ރުޖޫޢައެއް ނުކުރެވޭނެއެވެ. ޒުވާނުން ބާރުވެރިކުރުވައިގެން ނޫން ގޮތަކުން މަސްލަޙަތު ގާއިމެއް ނުކުރެވޭނެ އެވެ. ޒުވާނުންގެ އަޑުއަހައިގެން ނޫނީ ގައުމީ މައްސަލަތަކަށް ހައްލެނުލިބޭނެއެވެ.\nކައުންސިލް ކަމަށް ކުރިމތިލާންވީމަޒުވާނުން. ކަމެއްގޯސްކޮށް ދަންޔާ ހަރުމީހުން ނުވަތަ ބޮޑުން. ޕާޓީތައް ޕާތީތަކެއްގެ ގޮތުގައި ކުރިންސުރެ ފެށިގެން މަސައްކަތްކުރުމުގައި ޒުވާނުންގެ އެހީތެރިކަމެއް ނުލިބޭ. ގަދަކަމުން ކަމެއްކުރަންވެސް ޖެހެނީ ރަށުގެ ވެރިކަމާމާ ހަވާލުވަން ހިތުނިޔަތް ގަތުމުގެ ކުރިން ތިމާމީހާގެ އަމިއްލަ ނަފުސަށް ރަށަށް ކޮށްދެވުނީ ކޮންކަމެއްތޯ ވިސްނާލުން ކީއްތޯވާނީ. ފުރަތަމަ ތިމާގެ އަހުލާގު. ދެންތައުލީމް.\n– 1 ޑިސެމްބަރު 2013 1 2\nކައުންސިލް ކަމަށް ކުރިމތިލާންވީ އިސްލާމްދީނަށް ލޯބިކުރާ، ތަޢުލީމީ ޒުވާނުން. ތެދުވެރިކަމާއެކު އެހެން މީހުންގެ ވާހަކަތައް އަޑުއަހާ އޯގާތެރި މީހެކެވެ. - މީހުންނާއި ފަސޭހައިން ގުޅޭ ރަހުމަތްތެރި މީހެކެވެ. -ރ ދެކެ ވެސް ލޯބިވާ އެކަމަކު އަމިއްލަ ޚާއްސީ ގުޅުން އެކެއް ދެމީހަކާ ބާއްވާ މީހެކެވެ. - މީހުންނާއި އޮންނަ ގުޅުމުން ހިތްވަރު ލިބިގަންނަ މީހެކެވެ. އިސްނެގުމަށް ލޯބިކުރާ ވާދަވެރި މީހެކެވެ. - ޤަރާރު (ޑިސިޝަން) ނެގުމުގައި އެއްވެސް ކަހަލަ ޖެހިލުމެއް ނުވާ އަވަސް މީހެކެވެ. - ބޭނުންވާ ލަނޑުދަނޑި ހާސިލުކުރުމަށްޓަކައި ކޮންމެ ގޮންޖެހުމަކާއި ކޮންމެފަދަ އުނދަގުލަކާއި ވެސް ކުރިމަތިލާނޭ ހިތްވަރުގަދަ މީހެކެވެ. - އަމިއްލަ ވިސްނުންތަކާއި ދެކޭ ގޮތް ސާފުކޮށް ސަރީހަކޮށް ހާމަކުރާ މީހެކެވެ. ވަކިޕާޓީއަކަށް ނުބަލާ،ރައްޔިތުންނަށް ހިދުމަތް ކޮށްދޭނެ މީހެކެވެ،،،\n– 1 ޑިސެމްބަރު 201302\nއަބުދުއްސަމަދު ބުނެބަލަ. ތިބުނާ ޖުވާނުންގެ ހާލަތު.\n–3ޑިސެމްބަރު 201301\nކިތައް ސުކޫލު ދަރިވަރުންބާ މިހާރު ސިގިރޭޓް ބޮނީ.. މި ކަލޭމެންގެ ބެލުމުގެ ދަސުން ހިންގާ ސުކޫލުގެ ހާލަތު\n–3ޑިސެމްބަރު 2013 1 0


ކޮކީލާ ބެހެން ގެ މަޝްހޫރު ޑައިލޮގް "ރަސޯޑޭ މޭ ކޯންތާ" ގެ...\n"ރަސޯޑޭ މޭ ކޯންތާ"\nކޮކީލާ ބެހެން ގެ މަޝްހޫރު ޑައިލޮގް "ރަސޯޑޭ މޭ ކޯންތާ" ގެ މެޝްއަޕް ރޫޕަލް ޕަޓޭލް އަށް ވަރަށް ކަމުގޮސްފި\nރުޕާލް ސޯޝަލް މީޑިއާގެ އެއްވެސް ޕްލެޓްފޯމެއްގައި ހަރަކާތްތެރިއެއް ނުވޭ\nމެޝަޕް ތައްޔާރު ކުރީ ޔަޝްރާޖް މުކޭޓް\nރުޕާލް އަށް މެޝަޕް ވަނީ ވަރަށް ކަމުގޮސްފަ\n5 ސެޕްޓެންބަރ 2020 | ހޮނިހިރު 00:11\nރަސޯޑޭ މެއި ކޯން ތާ؟ މެއި ތީ ތުމް ތީ ކޯންތާ! މި ޑައިލޮގް، ސޯޝަލް މީޑިއާގައި މިވަނީ ވައިރަލް ވެފައެވެ. ރެޕް ވާޝަން އަކަށް ތައްޔާރު ކޮށްފައިވާ މި މެޝަޕް ވަނީ ސޯޝަލް މީޑިއާގައި ވެސް ވަނީ ވައިރަލްވެފައެވެ. މި ޑައިލޮގަކީ ސާތު ނިބާނާ ސާތިޔާ, ޑުރާމާ ސީރީޒް ގެ ތަރި ރުޕާލް ޕަޓޭލް (ކޮކިލާ ބެހެން) ގެ ޑައިލޮގެކެވެ.\nރޫޕަލް ޕަޓޭލް އަކީ އެއްވެސް ސޯޝަލް މީޑިއާ އެޕްލިކޭޝަނެއް ބޭނުން ނުކުރާ މީހަކަށްވުމުން އޭނާއަށް މި މެޝަޕް ފެނިގެން ދިޔައީ ފަހަރި ބުނުމުންނެވެ. އަދި ފަހުން އޭނާގެ ކޯ އެކްޓަރު ރިއާ ޝަރުމާ ވެސް ވަނީ މި މެޝަޕް ރޫޕަލް އަށް ފޮނުވާފައެވެ. މި ވީޑިއޯ ފެނުމުން އޭނާ އަށް ލިބުނީ ކުއްލި ސަޕްރައިޒެކެވެ! ފުރަތަމަ އޭނާ ހީކުރީ މިއީ އޭނާގެ އަޑު ކަމަށެވެ. ނަމަވެސް އޭނާ އަކީ ދުވަަހަކު ވެސް ޝޯގައި ލަވަ ކިޔާފައިވާ މީހެއް ނޫން ކަމުން އެއީ އޭނާގެ ޑައިލޮގް ބޭނުން ކޮށްގެން ރެޕްކޮށްފައިވާ ވީޑިއޯއެއްކަން އެނގިގެން ދިޔައެވެ.\nކޮކިލާ ބެހެންގެ ރޯލުން ފެނިގެން ދިޔަ ރޫފަލް ޕަޓޭލް ވަނީ މި މެޝަޕް ތައްޔާރު ކުރި ފަރާތް ކަމަށްވާ ޔަޝްރާޖު މުކޭޝްގެ ނަންބަރު ހޯދުމަށްފަހު، އޭނާ އަށް ފޯނުން ގުޅާ ޝުކުރު އަދާ ކޮށްފައެވެ. އަދި އޭނާ އަށް މި މެޝަޕް ވަރަށް ކަމުދިޔަ ކަމަށް ވަނީ ބުނެފައެވެ.


Local Council Inthikhaabuge MDP Primary gai vaadha kurumuge Furusathu hulhuvaalaifi\nލޯކަލް ކައުންސިލް އިންތިޚާބުގެ އެމްޑީޕީ ޕްރަައިމަރީއަށް ހުޅުވާލައިފި\nލޯކަލް ކައުންސިލް އިންތިޚާބުގެ އެމްޑީޕީ ޕްރައިމަރީގައި ވާދަކުރުމުގެ ފުރުސަތު ހުޅުވާލައިފި\n30 ޑިސެމްބަރ 2019, 22:39 |\nއަންނަ އަހަރު ބާއްވާ ލޯކަލް ކައުންސިލްތަކުގެ އިންތިޚާބުގައި އެމްޑީޕީގެ ޓިކެޓުގައި ވާދަކުރަން އެދޭ ފަރާތްތަކަށް އެޕާޓީގެ ޕްރައިމަރީގައި ވާދަކުރުމުގެ ފުރުސަތު މިއަދު ހުޅުވާލައފިއެވެ.\nއެމްޑީޕީގެ ޕްރައިމަރީއަށް ކުރިމަތިލުމުގެ ފުރުސަތު ބަންދުވާނީ އަންނަ އަހަރު (2020) ޖެނުއަރީ 10 ވަނަ ދުވަހު ކަމަށް އެޕާޓީން ހާމަކުރެއެވެ. އެމްޑީޕީ ޕްރައިމަރީގައި ވޯޓް ލެވޭނީ މާދަމާ، 31 ޑިސެމްބަރުގެ ނިޔަލަށް އެޕާޓީގެ މެމްބަރޝިޕް ކޮމެޓީން މެމްބަރެއްކަމުގައި ބަލައިގެންފާއިވާ ފަރާތްތަކަށް އެކަންޏެވެ. އެޕާޓީގެ ވޯޓާރސް ލިސްޓް7ޖެނުއަރީ 2020 ވަނަ ދުވަހު އާއްމުކުރުމަށް ހަމަޖެހިފައިވާއިރު، ކެންޑިޑޭޓުންގެ ލިސްޓު އާއްމުކުރުމަށް ހަމަޖެހިފައި ވަނީ 13 ޖެނުއަރީގައެވެ.\nއެމްޑީޕީ ޕްރައިމަރީގެ ވޯޓުލުން އޮންނާނީ 31 ޖެނުއަރީ 2020 ދުވަހުކަމަށް އެޕާޓީން ހާމަކުރެއެވެ.\nއެމްޑީޕީގެ ޕްރައިމަރީގައި ވާދަކުރުމަށް އެޕްލިކޭޝަން ފޯމު ހުށަހަޅާއިރު ފާއިތުވި5އަހަރު އެމީހަކު އެޕާޓީއަށް ކުރި ޚިދުމަތް ބަޔާން ކުރުމާއި ތައުލީމީ ސެޓްފިކެޓް ހުށަހަޅަން ޖެހެއެވެ. އަދި ހުށަހަޅަނީ ސިޓީ ކައުންސިލް މެމްބަރު ކަމަށް ނަމަ 200 މީހުންގެ ތާއިދު އޮތްކަން ހާމަކޮށްދޭ ސޮޔާއި، މޭޔަރެއް ނަމަ 400 މީހުންގެ ތާއިދު އޮތްކަން ހާމަކޮށްދޭ ސޮއި ހުށަހަޅަން ޖެހެއެވެ.\nމީގެ އިތުރުން ޕްރައިމަރީއަށް ކުރިމަތިލަނީ ގާނޫނުގައި ބުނާ ޝަރުތުތައް ހަމަވެގެން ކަމަށާއި، ޕްރައިމަރީ ކާމިޔާބުވެއްޖެނަމަ ޕާޓީގެ މެމްބަރެއްގެ ގޮތުގައި ދެމިހުރުމަށާއި ޕްރައިމަރީން ނޮހޮވިއްޖެ ނަމަ ޕާޓީގެ ނިންމުމަށް އިޙުތިރާމްކޮށް ހޮވުނު މެމްބަރަށް ތާއިދުކޮށް އަދި ތާއިދު ހޯދައިދިނުމަށް މަސައްކަތް ކުރުމަށް އިގުރާރުވެ ސޮއިކުރަން ޖެހެއެވެ. އަދި އެގޮތުން ވާ އިގުރާރާއި ޚިލާފުވެއްޖެ ނަމަ ޕާޓީން އޭނާއާއި މެދު ހަރުކަށިފިޔަވަޅު އެޅުމަށް އިއުތިރާޒު ނުކުރުމަށް ވެސް އިގުރާރުވާން ޖެހެއެވެ.\nލޯކަލް ކައުންސިލް އިންތިޚާބު ބޭއްވުމަށް ހަމަޖެހިފައި ވަނީ އަންނަ އަހަރު އޭޕްރީލް މަހު4ވނަ ދުވަހުއެވެ.\nއިތުރު ލިޔުންއެމްޑިޕީ ޕްރަމަރީލޯކަލް ކައުންސިލް އިންތިޚާބު\nTags: އެމްޑިޕީ ޕްރަމަރީ, ލޯކަލް ކައުންސިލް އިންތިޚާބު


Dhevvadhoo cluster: Villingili in kujjaku Covid ah positive vejje | Mihaaru\nދެއްވަދޫ ކްލަސްޓާ: ވިލިނގިލިން ކުއްޖަކު ކޮވިޑަށް ޕޮޒިޓިވްވެއްޖެ\nމި ކޭސްއާ އެކު ވިލިނގިލީގެ އިތުރުން އެ ކުއްޖާގެ އުފަން ރަށް ދާންދޫ ވެސް މިހާރު ވަނީ މޮނިޓަރިންއަށް ލާފައި\nގއ. ވިލިނގިލީ: އެ ރަށުން ކުއްޖަކު ވަނީ ޕޮޒިޓިވްވެފައި-- ފޮޓޯ: ނިޝާން އަލީ/ މިހާރު\n14 ޖެނުއަރީ 2021 - 10:41\nގއ. ދެއްވަދޫގައި ފެތުރެން ފެށި ކޮވިޑް ބަލީގެ ކްލަސްޓާއާ ގުޅުން ހުރި ކުއްޖަކު އެ އަތޮޅު ވިލިނގިލިން ޕޮޒިޓިވްވެއްޖެ އެވެ.\nވިލިނގިލީގައި ހުންނަ އަތޮޅު ހޮސްޕިޓަލްގެ މެނޭޖަރު ޝަރީފް އަހުމަދު މިއަދު ވިދާޅުވީ ދެއްވަދޫގެ ކޭސްއާ ގުޅޭ ކޮންޓެކްޓް ޓްރޭސިންގެ ތެރެއިން ޕޮޒިޓިވްވީ އެ ރަށުގައި ކިޔަވަމުން އަންނަ ދާންދޫ ކުއްޖެއް ކަމަށެވެ.\nމި ކޭސްއާ އެކު ވިލިނގިއްޔާއި ދާންދޫ ވެސް އެޗުޕީއޭ އިން ވަނީ މޮނިޓަރިންގެ ހާލަތަށް ލައިފަ އެވެ.\nމަތީ ގްރޭޑުގައި ކިޔަވާ އެ ދަރިވަރު މިދިޔަ އާދިއްތަ ދުވަހު ސްކޫލަށް ވެސް ދިޔަ އެވެ. އެކަމަކު ދެއްވަދޫގައި ޕޮޒިޓިވްވި ބަޔަކާ ކޮންޓެކްޓުވެފައި ހުރި ކަން އެނގުމުން ހަމަ އެ ދުވަހު އޭނާ އައިސޮލޭޓްކުރުމަށް ފަހު ޓެސްޓުކުރި ކަމަށް ޝަރީފް ވިދާޅުވި އެވެ.\nއެ ކުއްޖާ ވިލިނގިލީގައި ބައްދަލުވި މީހުން ދެނެގަތުމުގެ މަސައްކަތް މިހާރު އަންނަނީ ކުރަމުންނެވެ.\nއެނގިފައިވާ ގޮތުގައި އެ ކުއްޖާ މިދިޔަ މަހު ދެއްވަދުއަށް ދިޔައީ، ސްކޫލު ޗުއްޓީގައި ރަށުގައި ހުރުމަށް ފަހުގަ އެވެ. އެ ދަތުރުގައި ދެއްވަދޫގައި ދެ ތިން ދުވަހު މަޑުކުރި ކަމަށް ވެ އެވެ. އެއަށް ފަހު އެ ކުއްޖާ އަނެއްކާ ދިޔައީ ދާންދުއަށެވެ.\nމާލެ ފިޔަވައި މިހާރު އެންމެ ގަދައަށް ކޮވިޑް ފެތުރެމުން އަންނަ ދެއްވަދޫން ވެސް އިތުރު ދެ މީހުން ވަނ ކޮވިޑަށް ޕޮޒިޓިވްވެފަ އެވެ. އެއާ އެކު އެ ރަށުގެ އެކްޓިވް ކޭސްތައް 35 އަށް އެރީ އެވެ.\nއެންމެ ފަހުން ޕޮޒިޓިވްވި ތިން މީހުންގެ ހާލު ވެސް ރަނގަޅު ކަމަށް ޝަރީފް ވިދާޅުވި އެވެ.\nގއ. ވިލިގިލި ގއ. ދެއްވަދޫ ހެލްތު ޕްރޮޓެކްޝަން އެޖެންސީ\nދެއްވަދޫއަށް ނެވެންބަރު 30 އިން ފެށިގެން ގޮސްފަވާ މީހަކު ނަމަ ކަރްންޓީނު ވުމަށައި، ސޫކޫލަށް ނުދިޔުމަށް ވަނީ އެންގިފަ.. އެއެންގުމަށް ގޮންޖާހާލައި ސުކޫލަށްވެސް ގޮސް އިތުރުމީހުންނާވެސް ބައްދަލުކޮއްހެދި މައްސަލަ ބަލަންވާނެ.. މީ މަޖާކަމެއްނޫން...\nކޮބައިތަ ފަހަރަކު ސުކޫލެއްދޯ މިދަނީ ފޭބައިގެން ކޮރޯނާގެ އަވާއިގައިޖެހި ކޮންއިރަކުންބާ ސަރުކާރުން ފިޔަވަޅެއްއަޅާނީ؟\nއައިޝަތު އަލީ ބުނީ ސްކޫލަށް ފޮނުވާށޯ، ބައްޔެއް ނުޖެހޭނެޔޯ، ރައްކާތެެެރިޔޯ. އިހަށްދުވަހުވެސް އަމީނިއްޔާ ސްކޫލް ޓީޗަރެއް ޕޮޒިޓިވް.. ނޭގޭ ކިތަށް މީހުންނަށްކަމެއްވެސް އޭނާގެ ސަބަބުން ބަލި ޖެހުނީ


SunOnline: India, Japan, Australia adhi America in askaree farithakurun thakeh fashaifi\nއިންޑިއާ، ޖަޕާން، އޮސްޓްރޭލިއާ އަދި އެމެރިކާއިން އަސްކަރީ ތަމްރީންތަކެއް ފަށައިފި\nމުހައްމަދު އައުޒަމް 04 Nov 2020, 08:33\nއިންޑިއާގެ ނޭވީގެ އުޅަނދެއް--\nއިންޑިއާ، ޖަޕާން، އޮސްޓްރޭލިއާ އަދި އެމެރިކާ ގުޅިގެން ކަނޑުމަތީގެ ވަރުގަދަ އަސްކަރީފަރިތަކުންތަކެއް އިއްޔެ ފަށައިފި އެވެ.\nމިއީ އެމެރިކާއިން ޗައިނާއާ ކުރިމަތިލުމުގެ ގޮތުން މިހާރު ގެންގުޅެމުންދާ ސިޔާސަތުގެ ދަށުން ބާއްވާ ތަމްރީން ތަކެކެވެ. އަދި މިއީ ފާއިތުވި 10 އަހަރު ތެރޭވެސް ބާއްވާ އެފަދަ އެންމެ ވަރުގަދަ ފަރިތަކުރުންތަކެކެވެ.\nއެ ފަރިތަކުރުންތަކުގައި އިންޑިއާގެ ނޭވީގެ ފަސް އުޅަނދު ބައިވެރިވާއިރު ސަބްމެރިނެއްވެސް ހިމެނެެ އެވެ. އަދި އެމެރިކާގެ ޖޯން މެކެއިން މިސައިލް ޑިސްޓްރޯޔާއާއި ޖަޕާނުގެ ޑިސްޓްރޯޔާ އަދި އޮސްޓްރޭލިއާގެ ބަލަރަޓް ފްރިގޭޓް ބައިވެރިވެ އެވެ.\nޗައިނާއިން ބުނީ މިއީ އެމެރިކާއިން އަނެއްކާވެސް ކުރިފަޅުވައިގެން އުޅޭ ފިނި ހަނގުރާމައެއް ކަމަށެވެ.\nވަރުގަދަ ފަރިތަކުރުންތަކެއް ފެށިއިރު ޗައިނާގެ ލީޑަރު ޝީ ޖިން ޕިން ދާދި ފަހުން ވަނީ އެގައުމުގެ ސިފައިން ހަނގުރާމައަކަށް ތައްޔާރުވެ ތިބުމަށްވެސް ގޮވާލައްވައިފަ އެވެ.\nޗައިނާއާ އިންޑިއާގެ ދެމެދުގައި ފަހަކަށް އައިސް މަޝްރަހު ގޯސްވެފައިވާއިރު ބޯޑަރު ކައިރީ ހިނގި ހަމަނުޖެހުމެއްގައި ޗައިނާއިން ދާދި ފަހުން ވަނީ އިންޑިއާގެ ގިނަ ސިފައިންތަކެއް މަރާލައިފަ އެވެ.\nދާދި ފަހުން ރަޝިއާއިން ވަނީ އެގައުމާއި ޗައިނާއާ ދެމެދު މިލިޓަރީ "އެލަޔަންސް" ގާއިމްކުރުމާ ގުޅޭ އިޝާރާތެއްވެސް ދީފަ އެވެ. ނަމަވެސް މިވަގުތު އެފަދަ ވިސްނުމެއް ނެތް ކަަމަށާއި ނަމަވެސް ފަހުން އެފަދަ އެލަޔަންސްއެއް ގާއިމްކުރުމަކީ ވެދާނެކަމަށްވެސް ރަޝިއާއިން ބުންޏެވެ.\nމީގެ ކުރިން ފުރަަތަމަ ބޮޑު ހަނގުރާމަ އަދި ދެވަނަ ބޮޑު ހަނގުރާމައިގެ ދުވަސްވަރު މިލިޓަރީ އެލަޔަންސްތައް އެކި ގައުމުތަކާ ދެމެދު ގާއިމްކުރި އެވެ. އެގޮތުން މިލިޓަރީ އެލަޔަންސްގައި ހިމެނޭ ގައުމަށް އެހެން މިލިޓަރީ އެލަޔަންސްގެ ގައުމަކުން ހަމަލާ ދީފިނަމަ އެ ގައުމާ ދެކޮޅަށް އެ މިލިޓަރީ އެލަޔަންސްއެއްގައި ހިމެނޭ ހުރިހާ ގައުމުތަކުން ނިކުމެ ހަނގުރާމަކޮށްފައިވެ އެވެ. -- ރޮއިޓާސް


SunOnline: Raees Yaameen jalahlithaa 1 aharu furumaa dhimaakoh idhikolhun muzaaharaa kuranee\nރައީސް ޔާމީން ޖަލަށްލިތާ އެއް އަހަރު ފުރުމާ ދިމާކޮށް އިދިކޮޅުން މުޒާހަރާ ކުރަނީ\nނަޖާހު މަސްއޫދު 22 Nov 2020, 14:48\nނޮވެމްބަރ 28، 2019: ކުރީގެ ރައީސް އަބްދުﷲ ޔާމީން އަބްދުލްގައްޔޫމް ސަޕޯޓަރުންނާ ސަލާމްކުރައްވަނީ -- ސަން ފޮޓޯ/ ފަޔާޒު މޫސާ\nކުރީގެ ރައީސް އަބްދުﷲ ޔާމީން އަބްދުލްގައްޔޫމް ޖަލަށްލިތާ އެއް އަހަރު ފުރުމާ ދިމާކޮށް އިދިކޮޅު ޕީޕީއެމް-ޕީއެންސީ ކޯލިޝަނުން މުޒާހަރާއެއް ބާއްވަން ތައްޔާރުވެއްޖެ އެވެ.\nރައީސް ޔާމީންގެ ވެރިކަމުގައި އެމްއެމްޕީއާރްސީ މެދުވެރިކޮށް ގއ. ވޮޑަމުލާ ލީޒްކޮށްގެން ދައުލަތަށް ލިބެން ޖެހޭ އެއް މިލިއަން ޑޮލަރު ލޯންޑާ ކުރިކަން ސާބިތުވެ އެމަނިކުފާނު ފަސް އަހަރަށް ޖަލަށްލައި ފަސް މިލިއަން ޑޮލަރުން ޖޫރިމާނާ ކުރީ މިދިޔަ އަހަރުގެ ނޮވެމްބަރު މަހުގެ 28 ވަނަ ދުވަހު އެވެ.\nއަންނަ ހޮނިހިރު ދުވަހު އެމަނިކުފާނު ޖަލަށްލިތާ އެއް އަހަރު ފުރޭއިރު، އެ ދުވަހު ހަވީރު 4:00 ގައި "އަނިޔާއާ ދެކޮޅަށް ރާއްޖެ"ގެ ނަމުގައި މުޒާހަރާއެއް ބާއްވަން ރާވަމުންދާ ކަމަށް މިއަދު ބޭއްވި ނޫސްވެރިންގެ ބައްދަލުވުމެއްގައި އެ ކޯލިޝަނުން ބުނެފައިވެ އެވެ.\nމިއަދުގެ ނޫސްވެރިންގެ ބައްދަލުވުމުގައި ޕީޕީއެމްގެ ނައިބު ރައީސް އިބްރާހިމް ޝުޖާއު ވިދާޅުވީ، އެމްޑީޕީއިން އެޗްޕީއޭގެ މިންގަނޑުތަކަށް ނުބަލާހާ ހިނދަކު އެ ކޯލިޝަނުންވެސް މުޒާހަރާ ކުރާ އިރު މިންގަނޑުތަކަށް ނުބަލާނެ ކަމަށެވެ.\n"މައިމޫނާއަކަށް ނުބަލާނަން. އެޗްޕީއޭގެ މިންގަނޑުތަކަށް ނުބަލާލަން އެމްޑީޕީއިން ނުބަލާހާ ހިނދަކު،" ޝުޖާއު ވިދާޅުވި އެވެ.\nރައީސް ޔާމީނަށް ހުކުމް ކުރިތާ އެއް އަހަރު ފުރޭ އިރު، އެމަނިކުފާނުގެ ހުކުމުގެ އިސްތިއުނާފު މަރުހަލާ ނުނިމޭތީވެސް މިއަދު އިދިކޮޅުން ވަނީ ކަންބޮޑުވުން ފާޅުކޮށްފަ އެވެ.\nވޮޑަމުލާ މައްސަލައިގައި ރައީސް ޔާމީނަށް އިއްވި ފަސް އަހަރުގެ ޖަލު ހުކުމް ހައިކޯޓުގައި އިސްތިއުނާފުކޮށް، އެ މައްސަލައިގެ އަޑުއެހުންތައް ސެޕްޓޭމްބަަރު މަހު ވަނީ ނިންމާލާފަ އެވެ. ނަމަވެސް، އަދިވެސް ހުކުމްކޮށްފައި ނުވާތީ މިއަދު ޕީޕީއެމްގެ ނައިބު ރައީސް އަހުމަދު ޝިޔާމް ކަންބޮޑުވުން ފާޅުކުރެއްވި އެވެ.\nރައީސް ޔާމީންއަށް ހުކުމް ކުރެއްވި ފަނޑިޔާރު އަލީ ރަޝީދު ހުސެއިންއަށްވެސް މިއަދުގެ ނޫސްވެރިންގެ ބައްދަލުވުމުގައި އިދިކޮޅުން ފާޑު ވިދާޅުވި އެވެ.\nމިއަދު ޕީއެންސީގެ ނައިބު ރައީސް އިބްރާހިމް ޝުޖާއު ވިދާޅުވީ، އަލީ ރަޝީދު ސުޕްރީމް ކޯޓަށް އައްޔަން ކުރީ ރައީސް ޔާމީނަށް ހުކުމް ކޮށްދިނުމުން އެކަމުގެ ބަދަލެއްގެ ގޮތުގައި ކަމަށެވެ. ޕީޕީއެމް-ޕީއެންސީގެ ސަރުކާރެއްގައި ފަނޑިޔާރު އަލީ ރަޝީދު ހުންނަވަން ޖެހޭނީ ޖަލުގައި ކަމަށް އޭނާ ވިދާޅުވި އެވެ.\n"އަލީ ރަޝީދަށް މިއަދު އުޅެވިދާނެ ސުޕްރީމް ކޯޓުގައި މުސާރަ ނަގައިގެން. އަޅުގަނޑުމެން ވެރިކަމަށް އައުމާއެކު އުމުރުގެ ބާކީ އޮތް ހުރިހާ ދުވަހެއް އަލީ ރަޝީދު ހޭދަކުރަން ޖެހޭނީ ޖަލުގައި،" ޝުޖާއު ވިދާޅުވި އެވެ.


Dho?! Mi Dhe Tharin ge Therein Hotee adhi Molhee Kaaku?\nމި ދެ ތަރިންގެ ތެރެއިން ހޮޓީ އަދި މޮޅީ ކާކު؟\nމަޝްހޫރު ފިލްމު ޑައިރެކްޓަރު އަބްދުލް ފައްތާހު އުޅެނީ އޭނާގެ 21 އަހަރުވީ ދިގު ކެރިއަރުގައި މިހާތަނަށް ނުލިބޭ ވަރުގެ ބޮޑު މޮޅަކާއި ކާމިޔާބީއެއް ލިބިގެންނެވެ. ދިވެހި މަޒާޖުން ބުނަނީ ނަމަ ރަން ބިހެއް އެޅިގެން، ރަން ބިސް އަޅާ ކުކުޅެއް ލިބިގެންނެވެ. ރަންބިސް އަޅާ އެ ކުކުޅަކީ ޝިބާނެވެ. ރަން ބިހަކީ ސުޕަ ހިޓެއްގެ ދަރަޖަ ހާސިލުކޮށްފައިވާ ފިލްމު "ހައްދު" އެވެ.\nމި ވާހަކައިގެ އަނެއްކޮޅުގައިވީ ހަގީގަތަކީ ހަމަ މި ރޭޓުގައި ރަން ބިސް އަޅާނެ ކަމަށް ލަފާކުރެވޭ ކުކުޅެއް ފައްތާހުގެ ބޮޑު ވާދަވެރިޔާ އަދި "ހައްދު" ގެ ރިކޯޑްތައް މުގުރާލާނެ ކަމަށް ބެލެވޭ "ބޮސް" ގެ ޕްރޮޑިއުސަރު ފާތުމަތު ނަހުލާ އަށް ވެސް ލިބިފައިވުމެވެ. އެ ރިޝްމީ ޑައިރެކްޓްކުރާ މި ފިލްމުގައި ލީޑް ރޯލު ކުޅޭ މުހައްމަދު ޔުނާނެވެ.\nއޮފީސް ޓެލެ ޑްރާމާ މުބާރާތުގައި ހުނަރު ދެއްކުމަށް ފަހު އަލަށް ފީޗާ ފިލްމަކުން ފެނިގެންދާ ޔުނާން އަށް ތައުރީފު އޮއްސަމުން ނަހުލާ ކުރިން ބުނެފައި ވަނީ "މިއީ ޔޫއްޕެއެއް ކަހަލަ އެކްޓަރެއް" ކަމަށެވެ. އަދި މި ވަގުތު ފިލްމީ ދާއިރާގައި ތިބި އޭ ލިސްޓްގެ އެކްޓަރުންނަށް ވެސް ގޮންޖަހާލާނެ އެކްޓަރެއް ކަމަށެވެ.\nއެހެންވީމަ މިހާރު އެންމެން ވެސް ކެތްމަދުވެފައި ތިބީ ޔުނާނުގެ ހުނަރުވެރިކަން ހުރި ހިސާބެއް ރިހި އިސްކިރީނުން ބަލައިލުމަށެވެ. ފައްތާހަށް ލިބިގެން އުޅޭ ރަން ބިސް އަޅާ ކުކުޅުގައި ހުރި ވަރަކާއި އޭނާ ހުރިހައި މީޑިއާއަކަށް އަރައި ބަހަމުން މި ދާ ރަން ބިސްތަކެއްގައި ހުރި ވަރެއް ވެސް އެނގޭނީ އޭރަކަށް ނޫން ހެއްޔެވެ؟\nޔޫއްޕެއެއްގެ ފެންވަރުގައި ނަހުލާގެ ޓީމުން ޔުނާން ޕްރޮމޯޓްކުރާއިރު ފައްތާހުގެ ހައްދުން ފެނިގެން ދިޔަ އެންމެ ވީކް ޕޮއިންޓަކީ ޝިބާންގެ އެކްޓިން ކަމަށް ބައެއް މީހުން ބުނެފައިވެ އެވެ. އަލަށް ނުކުތް އެކްޓަރަކާ ބަލާފައި ވެސް ޝިބާން ހުރީ ފިލްމުގައި ދެއްކި ކެރެކްޓާ އަށް ވުރެން ވެސް މަޑުން ކަމަށް ބުނެ ބައެއް މީހުން ފާޑުކިޔާފައިވެ އެވެ. އެއީ ހަގީގަތެއް ނަމަ މި ބަހުސެއް ފެށުމުގެ ކުރިން ނަހުލާގެ ޓީމަށް ވަގުތީ ގޮތުން ކުރި ލިބުނީ އެވެ.\nޝިބާން އާއި އައްޒަ ހައްދުގެ މަންޒަރެއްގައި.\nޝިބާންގެ އެކްޓިން ހުނަރާ އަޅާ ބަލާއިރު ޔުނާނަށް ކުރި ލިބޭ އެންމެ ބޮޑު ސަބަބަކީ އޮފީސް ޓެލެ ޑްރާމާގައި އޭނާ އަށް ލިބިފައިވާ ތަޖުރިބާއެވެ. ފިލްމީ ދާއިރާގައި ކުޅަދާނަ ޑައިރެކްޓަރުންނާއި އެކްޓަރުންނާ އެކު އޭނާ ވަނީ އޮފީސް ޑްރާމާ މުބާރާތުގައި ރަނގަޅު ތަޖުރިބާތަކެއް ހޯދައިފަ އެވެ. އޭނާ ބޮޑު އިސްކިރީނަށް މި އަންނަނީ އެ ހުނަރު ވެރިކަމަށް އޮހުނު ތައުރީފުގެ އެހީގަ އެވެ. އެހެންވީމަ ޝިބާނަށް ވުރެ ކުރި އެކްޓަރެއްގެ ގޮތުގައި ޔުނާނަށް ލިބުމުގެ ފުރުސަތު އަސްލަށް ވެސް ވަރަށް ބޮޑެވެ. ޝިބާނަކީ ހަމަ ރޮލާ ހުއްޓައި ފައްތާހު ގެނެސް އަހަރެމެންނަށް ދައްކާލި މޫނެކެވެ. ނުވަތަ ސަޅި ފިޒީކެކެވެ.\nމި ދެ އެކްޓަރުގެ ދެމެދުގައި ވާދަވެރިކަމެއް ނެތަސް އެންމެ ފަސޭހައިން ޝިބާނަށް ޔުނާނުގެ މައްޗަށް ކުރި ލިބެނީ ފިޒީކް ކެޓަގަރީގައޭ ބުނުމަކީ ދޮގަކަށް ވާނެ ކަމަކަށް ނުބެލެވެ އެވެ. އިސްކޮޅާއި ރޫފަ އަށް ބެއްޔަސް ޔުނާނު އުޅެނީ ޝިބާނަށް ވުރެ ފަހަތުގަ އެވެ. އެކަމަކު މިހެން ބުނީމަ ހަމަޖެހޭ މީހުން ކުރާނެ ސުވާލަކީ މިއީ އެވެ. ކޮންމެ އެކްޓަރަކާއި ކޮންމެ ރޯލަކަށް "ޝިބާން ކަހަލަ ފިޒީކެއް" ނުވަތަ "ލުކެއް" ބޭނުންވޭތޯ އެވެ؟ ޖަވާބަކީ ބޭނުމެއް ނުވެ އެވެ.\nނަހުލާ އާއި ރިޝްމީގެ ފިލްމު ޔުނާނުގެ އަލަތު ފިލްމަށް ވިޔަސް އަލަތު ފިލްމުގައި ޝިބާން ފެނުނު ގޮތަށް ކޮންމެހެން ޔުނާން "ބޮސް" ގައި ފެނުން މަޖުބޫރެއް ނޫނެވެ. އަނެއްކޮޅުން "ބޮސް" ގައި ޔުނާން ކުޅެފައި ވަނީ "ހައްދު" ގައި ޝިބާން ކުޅެފައިވާ ކަހަލަ، ރީތި ހަށިގަނޑެއްގެ މަޑުމައިތިރި، ހޮޓް ޒުވާނެއްގެ ރޯލެއް ވެސް ނޫނެވެ.\nއެކަމަކު ވެސް ފައްތާހު ބުނާ އެއް ވާހަކައެއް މި ދެ ތަރިންގެ ތެރެއިން މޮޅު މީހާ ކަނޑައެޅުމުގައި ދިވެހިން ބޭނުންކޮށްފާނެ އެވެ. އެއީ ލުކްސް އެވެ. ލުކްސް އަށް ބަލަނީ ނަމަ ޝިބާން އުޅެނީ މިހާރު ވެސް ފިލްމީ ދާއިރާގެ އެންމެ "ހޮޓް" ލިސްޓުގެ ކުރީގަ އެވެ. މިއީ އަހަރެން ދައްކާ ވާހަކައެއް ނޫނެވެ. އަންހެން ކުދިން ދައްކާ ވާހަކަ އެވެ.\nޝިބާން ދެކެ ބެލުންތެރިން ހައްދެއް ނެތް މިންވަރަކަށް ލޯބިވެގެން އުޅޭއިރު ނަހުލާ ކުރިން ދިން އިންޓަވިއުއެއްގައި ބުނެފައި ވަނީ ޔުނާނަކީ ވެސް ބެލުންތެރިންގެ ލޯބި ހޯދާނެ އެކްޓަރެއް ކަމަށެވެ.\n"އަހަރެން ބުނާނީ ބޮސް ބަލާފައި ބެލުންތެރިން ނުކުންނާނީ ޔުނާން ދެކެ ލޯބިވެގެންނޭ،" ނަހުލާ ބުނެފައި ވަނީ މިހެންނެވެ.\nޔުނާން އާއި އައްޒަ ފިލްމު ބޮސްގެ މަންޒަރެއްގައި.\nނަމަވެސް މިވަރުގެ އެކްޓަރެއް ބެލުންތެރިންނާ ހަމަ އަށް ގެނެސްދިނުމަށް ހޭދަކުރަން ޖެހުނު އަގު ނަހުލާ ނުބުންޏެވެ. އޭނާ ބުނީ ޔުނާން ކިތަންމެ މޮޅަސް އޭނާ މި ގެންނަނީ އެހެން އެކްޓަރުންނާ ވެސް އެއްވަރުގެ އަގެއްގައި ކަމަށެވެ. ފައްތާހު ޝިބާން ތައާރަފްކޮށްދިނީ 40،000ރ. ގެ އަގެއް އޭނާ އަށް ދީގެންނެވެ.\n"40،000ރ. އެއް ނުދެން އަޅުގަނޑެއް. އެކަމަކު 5،000ރ. ދީގެނެއް ވެސް ނޫން އެކްޓަރުން ލައްވައި ފިލްމު ކުޅުވަނީ،" ފައްތާހަށް ރައްދު ދެމުން ނަހުލާ ބުނެފައި ވަނީ މިހެންނެވެ.\nއެހެންވީމަ މި ޖެހުނީ ބޮޑު އިސްކިރީނަށް އަރައި ޔުނާނު ތިޔަ ހުރިހާ ބެލުންތެރިންނަށް ބޮސްދޭނެ ވަގުތަކަށް އިންތިޒާރުކުރާކަށް ނޫން ހެއްޔެވެ؟


ތިމްޕޫއާ ދެކޮޅަށް ނަތީޖާ ނެރުމުން ހިތްހަމަޖެހޭ: ޝާޒްލީ\nމި މެޗުގައި އީގަލްސްއަށް އެންމެ އެދެވޭ ކުޅުމެއް ދެއްކިފައެއް ނުވޭ\n8 އޭޕްރިލް 2021 | ބުރާސްފަތި 15:29\nއޭއެފްސީ ކަޕުގެ ކޮލިފައިންގެ ޕްރިލިމިނަރީ ފުރަތަމަ ބުރުގައި ބޫޓާނުގެ ޗެމްޕިއަން ތިމްޕޫ ސިޓީ އެފްސީއާ ދެކޮޅަށް ނަތީޖާ ނެރުމުން ހިތްހަމަޖެހޭ ކަމަށް ކުލަބު އީގަލްސްގެ ކޯޗު މުޙައްމަދު ޝާޒްލީ (ޝާޒް) ބުނެފިއެވެ.\nބުދަ ދުވަހުގެ ހަވީރު ޤައުމީ ފުޓްބޯޅަ ދަނޑުގައި ކުޅުނު މެޗުން އީގަލްސް ވަނީ 2-0 ގެ ނަތީޖާއަކުން ތިމްޕޫ ބަލިކޮށް، ޕްރިލިމިނަރީ ދެވަނަ ބުރުގެ ޖާގައެއް ކަށަވަރުކޮށްފައެވެ. މިއީ އީގަލްސްގެ 31 އަހަރުވީ ތާރީޚުގައި އެ ޓީމުން އޭއެފްސީ ކަޕުގައި ކުޅުނު ފުރަތަމަ މެޗެވެ.\nމި މެޗުން އީގަލްސް މޮޅުވި ނަމަވެސް، މެޗުގައި އެ ޓީމަށް އެންމެ އެދެވޭ ކުޅުމެއް ދެއްކިފައެއް ނުވެއެވެ. މެޗަށްފަހު ބޭއްވި ނޫސްވެރިންގެ ބައްދަލުވުމުގައި ޝާޒްލީ ބުނީ މެޗާ ކުރިމަތިލީ މެޗުން މޮޅުވުމަށް ކަމަށާއި، އެކަން ހާސިލުވުމުން ހިތްހަމަޖެހޭ ކަމަށެވެ. އަދި ތިމްޕޫ އަކީ ދަށް ޓީމެއް ނޫން ކަމަށާއި، މެޗު ދިޔަ ގޮތަށް ބަލާއިރު އީގަލްސްއިން ދެއްކި ކުޅުން ގޯސް ނޫން ކަމަށެވެ. އެކަމަކު ދޭތެރެ ދޭތެރެއިން ކުޅުން ގޯސްވި ވަގުތުތަކެއް ދިޔަ ކަމަށްވެސް ޝާޒްލީ ވަނީ ބުނެފައެވެ.\nތިމްޕޫއާ ދެކޮޅަށް ކުޅުނު މެޗުގެ ފުރަތަމަ އެގާރައިގައި އީގަލްސްއިން އެ ޓީމާ ދާދި ފަހުން ގުޅުނު ރަޝިއާގެ ފޯވާޑް ވްލަޑިސްލާވް ކޮރްމިޝިންގެ ނަން ހިމެނި ނަމަވެސް، މެޗުގެ ކުރިން އޭނާއަށް އަނިޔާވުމުން ފަހު ވަގުތު އޭނާ ވަނީ ބަދަލުކޮށްފައެވެ. އެގޮތުން އޭނާގެ ބަދަލުގައި ކުޅެން އަރުވާފައިވަނީ ފޯވާޑް މުޙައްމަދު ނާއިމެވެ. ޝާޒްލީ ބުނީ މި މެޗުގެ ކުރިންވެސް ކޮރްމިޝިނަށް އަނިޔާވެފައިވާ ކަމަށާއި، އެކަމަކު ފަހު ވަގުތާ ޖެހެންދެންވެސް އޭނާއަށް މެޗުގައި ކުޅެވޭތީ އީގަލްސްއިން މަސައްކަތްކުރ ކަމަށެވެ. އެކަމަކު މެޗުގެ ކުރިން ކުރިއަށް ގެންދިޔަ ވޯމްއަޕުގައި އިއްޔެގެ މެޗުގެ ވޯމް އަޕަށްފަހު އޭނާއަށް ނުކުޅެވޭނެކަން ކަށަވަރުވި ކަމަށާއި، އަދި އެކަމަށް އީގަލްސްއިން މީގެ ކުރިންވެސް އޮތީ ތައްޔާރުވެފައި ކަމަށްވެސް ޝާޒްލީ ވަނީ ބުނެފައެވެ.\nމި މެޗުގެ މޮޅު ކުޅުންތެރިއަކަށް ހޮވުނު އީގަލްސްގެ ލުބުނާނުގެ ގޯލްކީޕަރު މުޙައްމަދު ތޯހާ ބުނީ މި މެޗުގައި ތިމްޕޫއަކީ އެ ޤައުމުގެ ޗެމްޕިއަނުން ކަމަށާއި، އެއާއެކު އެ ޓީމާ ދެކޮޅަށް ކުޅުނު މެޗަކީ އީގަލްސްއަށް އުނދަގޫ މެޗެއް ކަމަށެވެ. އަދި ޕްރިލިމިނަރީ ދެވަނަ ބުރުގެ ޖާގައެއް އީގަލްސްއިން ކަށަވަރުކޮށްފައިވާއިރު، އެ ޓީމުގެ އަމާޒަކީ ގްރޫޕް ސްޓޭޖަށް ކޮލިފައިވުން ކަމަށްވެސް ވަނީ ބުނެފައެވެ.\nމެޗަށްފަހު ތިމްޕޫގެ ކޯޗު ނަވަން ދެންޑަޕް ބުނީ މެޗާ ކުރިމަތިލީ ފުރަތަމަ ހާފުގައި ބޯޅަ ހިފަހައްޓައިގެން ކުޅުމަށްފަހު، ދެވަނަ ހާފުގައި ބޮޑަށް އެޓޭކް ކުރުމަށް ކަމަށާއި، އެކަމަކު މި މެޗުގައި ބޭނުންވި ވަރަށް އެ ޓީމަށް ފުރުޞަތު ތަނަވަސް ނުކުރެވުނު ކަމަށެވެ. އަދި މި ބަލި ގަބޫލުކުރާ ކަމަށާއި، ދެން އަންނަ ސީޒަނުގައި ވަރުގަދަކޮށް އެނބުރި އަންނަން ބޭނުންވާ ކަމަށްވެސް ވަނީ ބުނެފައެވެ.\nމީގެ އިތުރުން މި މެޗުގައި އީގަލްސް ފެނުނީ ފިޒިކަލީ ތިމްޕޫއަށްވުރެ ވަރުގަދަކޮށް ކަމަށާއި، އެގޮތުން ތިމްޕޫގައި ޒުވާން ގިނަ ކުޅުންތެރިންތަކެއް ތިބިއިރު، މި މެޗުން އެ ކުޅުންތެރިންނަށް ރަނގަޅު ފިލާވަޅެއް ލިބުނު ކަމަށް އުއްމީދުކުރާ ކަމަށްވެސް ދެންޑަޕް ބުންޏެވެ. އަދި މިއީ ތިމްޕޫއަށް އެ ޓީމުގެ ފެންވަރު ވަޒަންކޮށްލައި، ކުރިއަށްދާން ލިބުނު ރަނގަޅު މެޗެއް ކަމަށްވެސް ދެންޑަޕް ވަނީ ބުނެފައެވެ.


ދަރީންނާމެދު ހަމަހަމައަށް ކަންތައް ކުރެވޭނީ މިކަންކަމަށް ވިސްނައިގެން! – Dhen.mv\nދަރީންނާމެދު ހަމަހަމައަށް ކަންތައް ކުރެވޭނީ މިކަންކަމަށް ވިސްނައިގެން!\nޢާލިމް އަބްދުއްލަތީފް November 3, 2020 - 7:05 pm\nނޭނގުމެއްގެ ތެރޭގައި ނަމަވެސް ގިނަ ދަރިންތަކެއް ތިބޭ ބެލެނިވެރިންނަށް ދަރިންގެ ދެމެދުގައި ތަފާތުކުރުން ތަކެއް ގެންގުޅެވެއެވެ. ތިމާ ބޭނުން ނުވި ކަމުގައި ވިޔަސް އެކަންތައް ތިބާގެ ދަރިންނަށް އިހްސާސް ކުރެވިދާނެއެވެ.\nދަރިންނާމެދު ހަމަހަމައަށް ކަންކަން ކުރުމަށް އަޅުގަނޑުމެންގެ މާތްވެގެންވާ އިސްލާމްދީނުގައި ވެސް ވަރަށް ބޮޑަށް ބާރު އަޅުއްވާފައި ވެއެވެ. ބެލެނިވެރިއެެއްގެ ހައިސިއްޔަތުން ދަރިންނާ ދޭތެރޭ ހަމަހަމައަށް ކަންތައް ކުރުމުގައި ވިސްނަން ޖެހޭ ބައެެއް ކަންތައްތައް އެބަހުއްޓެވެ.\n1- ބެލެނިވެރިންގެ ގޮތުގައި ގުޅިގެން އުޅޭ ބަޔަކަށް ދެމީހުން ވެސް ވާށެވެ. ދަރިންނަށް ނަމޫނާއަކަށް ވާށެވެ. ރިވެތި އަހްލާގުގެ ވެރި ބަޔަކަށް ދަރިންގެ ކުރިމަތީގައިވާށެވެ. ތިމާމެންގެ ރިވެތި އަހްލާގުން ދަރިން ޒީނަތްތެރި ކުރާށެވެ.\n2- ފިރިހެން ކުދިންނަކީ ހަމައެކަނި ފިރިމީހާ ބަލަން ޖެހޭ ކުދިން ކަމުގައި އަދި އަންހެން ކުދިންނަކީ ހަމައެކަނި އަނބިމީހާ ބަލަން ޖެހޭ ކުދިން ކަމުގައި ނުދެކޭށެވެ. ބައެއް ކަންކަމުގައި އަންހެން ކުދިންނަށް އަނބިމީހާ އިސްކަން ދޭށެވެ. އަދި ފިރިހެން ކުދިންނަށް ފިިރިމީހާ އިސްކަން ދޭށެވެ. ނަމަވެސް އަންހެން ކުދިންނަށް ވެސް އަދި ފިރިހެން ކުދިންނަށް ވެސް ދެމީހުންގެ ފަރާތުން ވެސް ލޯތްބާއި އަޅާލުން ހަމަހަމައަށް ލިބެން ވާނެއެވެ. އަދި އެ ގަވައިދު މާ ބޮޑަށް ގެންގުޅުން ދޫކޮށްލާށެވެ.\n3- އެކި ކުދިން ބޭނުންވާނީ އެކި އެއްޗެހިކަން ދަންނާށެވެ. އެއް ކުއްޖަކު ބޭނުންވާ އެއްޗެއް ދީފައި އަނެއްކުއްޖާ ބޭނުންވާ އެއްޗެއް ނުދެވޭނަމަ ނުދޭށެވެ. ނުވަތަ އެކަން އެހެން ވިޔަސް އަނެއް ކުއްޖާއަށް އެކަން ކިޔައިދޭށެވެ. ވަގުތުގެ ހާލަތު އޮޅުން ފިލުވައިދޭށެވެ. އެއްވެސް ހާލެއްގައި އެ ކުއްޖާއަކީ ބާކީވެފައިވާ ކުއްޖެއްކަން އެ ކުއްޖާއަށް އިހްސާސް ވިޔަ ނުދޭށެވެ.\n4- ކޮންމެ ކުއްޖެއްގެ ކުރިއެރުމުގައި ވެސް އެއްބާރުލުން ދޭށެވެ. އެކުދިންގެ ހިތްވަރަށް ތައުރީފް ކުރާށެވެ. އަދި އެކުދިން އެކަކު އަނެކަކާ ވާދަވެރިކަން ގެންގުޅުނަ ދޭށެވެ. ނަމަވެސް އެ ވާދަވެރިކަން ރުޅިވެރިކަމަށް ބަދަލުވިޔަ ނުދޭށެވެ. އެކަމުގައި ބެލެނިވެރިންގެ ޒިންމާ ބޮޑުކަން ދަންނާށެވެ.\n5- ދަރިންގެ ކުރިމަތީގައި ދެމަފިރިން ވާހަކަ ދައްކާށެވެ. އެކުދީންނަށް ލޯތްބާ އަޅާލުން އިހްސާސް ވިޔަ ދޭށެވެ. ކެއުމުގެ ގަޑިތަކުގައި ދަަރިންނާ ގުޅިގެން ވާހަކަ ދެއްކިދާނެއެވެ. ދެމަފިރިންގެ ދޭތެރޭގައި އޮތް ގުޅުން ވަރުގަދަކަން އެނގުމަކީ ދަރިން އުފާވާނެ ކަމެކެވެ. އަދި އެ ވާހަކަތައް އަޑުއަހަން އެކުދިން ބޭނުން ވާނެއެވެ.\nތިބާގެ ފޯނަކީ ތިބާއާ ތިބާގެ ދަރީންނާ ދުރުކުރާ އެއްޗެއް ކަމުގައި ނުހަދާށެވެ.\nއުމުރުން ދުވަސްވެފައިވާ މާމަމެން ކުޑަކުދިން ބެލުމަކީ އުމުރު ދިގުވާކަމެއް: ދިރާސާ\nދަރީންގެ ސިކުނޑީގައި އުފާވެރި ހަނދާންތައް ހަރުލައްވަން ބޭނުންވާނަމަ މިކަންކަމާމެދު ފަރުވާތެރިވެލައްވާ!


AdduCity in Covid 19 ah shakku kurevey bayaku isolate koffi - AO News\nކޮވިޑް 19 ގެ ޢަލާމާތް ތަކާއެކު ޑޮކްޓަރަށް ދެއްކި އައްޑޫސިޓީ ހިތަދޫ އަށް ނިސްބަތްވާ ފިރިހެނަކު އައިސޮލޭޓް ކޮށްފިއެވެ. އެމީހާ އާއި އަދި އޭނާގެ އާއިލާ ވަނީ މިމަހުގެ ކުރީކޮޅު އިންޑިއާގެ ކޮޗިންއަށް ދަތުރުކޮށްފައެވެ.\nބަލީގެ ޢަލާމާތެއް އޭރު ފެންނަން ނެތުމުން ސަރުކާރުން ކަންކުރަމުން އަންނަ އުސޫލުން 14 ދުވަހަށް ހޯމް އައިސޮލޭޝަނަށް ގެއަށް ފޮނުވާފައި ވަނިކޮށް ދުވަސް ހަމަ ނުވަނީސް ދެމަފިރީންގެ ތެރެއިން އަންހެން މީހާ ވަނީ ވަޒީފާއަށް ވެސް ނުކުމެފައެވެ. އައްޑޫ އީކުއެޓޯރިއަލް ހޮސްޕިޓަލުގެ ޑޮކްޓަރުގެ ތަރުޖަމާނަކަށް ހުންނަ އެ އަންހެން މީހާގެ ކިބައިން ބަލީގެ ޢަލާމާތެއް ފެނިފައެއް ނުވެއެވެ.\nފިރިހެން މީހާ ޑޮކްޓަރަށް ދެއްކިއިރު ޓްރެވެލް ހިސްޓްރީ އެއް އޮތް ކަމަށް ބުނެފައިނުވާތީ ޑޮކްޓަރުންނާއި ނަރުހުން އޭނާ ބަލާފައިވަނީ އާދައިގެ މީހުންނާއި އެއް ހަމައެއްގައެވެ.\nއެސަބަބާއިހެދީ ދަތުރުކުރިކަން އެނގުމުން ޑިރެކްޓް ކޮންޓެކްވި އޭއީއެޗް ގެ ޑޮކްޓަރަކާއި2ނަރުހުން މިހާރުވަނީ ހޮސްޕިޓަލުގައި އައިސޮލޭޓް ކުރެވިފައި ކަމަށް އިތުބާރު ހުރި ފަރާތަކުން އޭއޯ ނިއުސްއަށް މަޢުލޫމާތު ދީފައިވެއެވެ.\nމިކަމާގުޅިގެން އައްޑޫސިޓީގެ މޭޔަރ ޢަބްދުﷲ ޞާދިޤަށް ގުޅުމުން ވިދާޅުވެފައިވަނީ ޑޮކްޓަރަކާއި ދެ ނަރުހުން ހޮސްޕިޓަލުގައި އައިސޮލޭޓް ކުރެވިފައިވާ ކަމަށާއި އަދި ހޯމް އައިސޮލޭޝަން ގައި5މީހަކު އެބަތިބިކަމަށެވެ.\nމީގެ ކުރިންވެސް އައްޑޫން6މީހެއްގެ ސާމްޕަލް ނަގާ ޓެސްޓް ކޮށްފައި ވެއެވެ. މިއެންމެންވެސް ވަނީ ކޮވިޑް 19 އަށް ނެގެޓިވް ވެފައެވެ.\nމާޗް 29, 2020\nގަސްތުގައި އިހުމާލުވެފައެއޮތީ.. ގަސްތުގައެހެންމީހުން ނުރައްކަލަށް ކުރިމަތިކޮށްފަ އެހުރީ... ފިޔަވަޅު އަޅަން ފެނޭ....


MDN Report Ah Masdhuvas Veeiruves Raees Solih Ah Kurevunu Kameh Neh - Yameen - Vaguthu\nއެމްޑީއެން ރިޕޯޓަށް މަސްދުވަސް ވީ އިރުވެސް ރައީސް ސޯލިހަށް ކުރެވުނު ކަމެއް ނެތް: ޔާމިން\nއިސްލާމްދީނާއި މާތް ނަބިއްޔާއަށް ފުރައްސާރަކޮށް ރިޕޯޓު ނެރުނު މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އާއި ދެކޮޅަށް ފިޔަވަޅު އަޅާފައިނުވާތީ ކުރީގެ ރައީސް އަބްދުﷲ ޔާމިން އަބްދުލް ގައްޔޫމް ސަރުކާރާއި ރައީސް އިބްރާހިމް މުހައްމަދު ސޯލިހަށް ފާޑު ވިދާޅުވެއްޖެ އެވެ.\nއެމްޑީއެން އުވާލުމަށް ގޮވާލާ ޕީޕީއެން/ޕީއެންސީ ކޯލިޝަން ގުޅިގެން ރޭ ބޭއްވި މުޒާހަރާގައި ވާހަކަ ދައްކަވަމުން ޔާމިން ވިދާޅުވީ އެމްޑީއެންއަކީ ޑިމޮކްރަޓިކް މަސައްކަތެއް ކުރާ ބައެއް ނޫން ކަމަށާއި އެއީ ރާއްޖެއަށް ލާދިނީ ފިކުރު ގެންނަން މަސައްކަތް ކުރާ ބައިގަނޑެއްގެ ޖަމިއްޔާއެއް ކަމަށެވެ.\n"އެމީހުންނަށް ޖާގަ ދެވިގެން ނުވާނެ. އިސްލާމީ ދައުލަތެއްގައި އިސްލާމް ދީނަށް ފުރައްސާރަ ކުރާ ބަޔަކަށް އެއްވެސް ޖާގައެއް އޮވެގެން ނުވާނެ. އެމްޑީއެންއޭ ކިޔާ ބައިގަނޑު ފުނޑާލަންޖެހޭނެ." ޕީޕީއެމް އޮފީސް ދޮރުމަތީގައި ބޭއްވި މުޒާހަރާގައި ވާހަކަ ދައްކަވަމުން ރައީސް ޔާމިން ވިދާޅުވި އެވެ.\nރައީސް ޔާމިން ވަނީ އިސްލާމް ދީނަށް ފުރައްސާރަކޮށް ރިޕޯޓު ނެރެ އެއްމަސް ދުވަސް ފާއިތުވެގެންދާއިރު ރައީސް ސޯލިހް އަށް ކުރެއްވުނީ ކޮން ކަމެއްތޯ ސުވާލު ކުރައްވާފަ އެވެ. އަދި ދައުލަތުގެ މަގާމުތަކުގައި ރައްޔިތުންގެ ލާރިން މުސާރަދީގެން މި ޖަމިއްޔާގެ މީހުން ތިއްބުމަކީ ބަލައިގަނެވޭނެ ކަމެއް ނޫން ކަމަށް ޔާމިން ވިދާޅުވި އެވެ.\nއަދި ކިޔަވާ ކުދިންގެ ސިކުނޑިއަށް ލާދީނީ ފިކުރު ވެއްދުމަށްޓަކައި އެޑިއުކޭޝަން މިނިސްޓްރީން އެ ކުދިން ކިޔަވަމުންދާ މުގައްރަރު ބަދަލު ކުރާ ކަމަށް ޔާމިން ވަނީ ތުހުމަތު ކުރައްވާފަ އެވެ. އަދި މުގައްރަރު ބަދަލު ކުރާނަމަ މަދަރުސާތައް ބޮއިކޮޓް ކުރައްވަން ޖެހިދާނެ ކަމުގެ އިންޒާރުވެސް ރައީސް ޔާމިން ވަނީ ދެއްވާފަ އެވެ.\nމި ސަރުކާރަކީ ލާދީނީ ސަރުކާރެއް ކަމަށް ސިފަކުރައްވާ ރައީސް ޔާމިން ވިދާޅުވީ ސަރުކާރު ހިންގާ މައި ޕާޓީ އެމްޑީޕީ އަށް ދީނީ ހަރުކަށި ފިކުރު ގެންގުޅޭ ޔަހޫދީ ޖަމާއަތްތަކުން ފަންޑު ކުރާ ކަމަށެވެ. އަދި އެމްޑީޕީއާ ގުޅިފައި އޮތް، އެމްޑީއެންއަކީ ނުބައި ނިޔަތެއްގައި އުފެދުނު ތަނެއް ކަމަށްވެސް އެމަނިކުފާނު ވަނީ ވިދާޅުވެފަ އެވެ.\nރައީސް ޔާމިން އިތުރަށް ވިދާޅުވީ ރާއްޖެ އަކީ ސައްތަ ސައްތަ މުސްލިމު ގައުމަކަށް ވީކަމީ ނަސީބެއް ކަމަށާއި ދީނަށް ފުރައްސާރަ ކުރުމަކީ މިނިވަން ހިޔާލޭ ނުވަތަ ޒުވާން ވިސްނުމޭ ބުނެވޭކަށް ނޯންނާނެ ކަމަށެވެ. އަދި އެފަދަ ކަމަކަށް ޖާގަ ނުދެއްވާނެ ކަމަށްވެސް އެމަނިކުފާނު ވިދާޅުވި އެވެ. ޔާމިން ވިދާޅުވީ،އެކަން ބަދަލުކުރުމަށް ބަޔަކު މަސައްކަތް ކުރަމުންދާ ކަމަށާއި، އެމްޑީއެންއަކީވެސް އެގޮތަށް އުފެދުނު ޖަމިއްޔާއެއް ކަމަށެވެ.\nއެމްޑީއެން އުވާލާ އެ ޖަމިއްޔާގެ މެމްބަރުންނާމެދު ފިޔަވަޅު އެޅުމަށް ގޮވާލާ ރާޢްޖޭގެ އެކި ކަންކޮޅުތަކުގައި ގެންދަނީ އަޑު އުފުލާ މުޒާހަރާ ކުރަމުންނެވެ.\n"ޕްރިލިމިނަރީ އެސެސްމެންޓް އޮފް ރެޑިކަލައިޒޭޝަން އިން މޯލްޑިވްސް" އެ ނަމުގައި އެންޑީއެމުން ނެރެފައިވާ ރިޕޯޓްގައި އިސްލާމްދީނުގެ އަސްލުތަކާއި ފުށުއަރާ، އަދި އިސްލާމްދީނާއި ރަސޫލާ صلى الله عليه وسلم އަށް ފުރައްސާރަ ކޮށް އެތައް ވާހަކަތަކެއް ވަނީ ހިމަނާފަ އެވެ. މީގެ އިތުރުންވެސް އެ ރިޕޯޓްގައި އެންމެ މަތިވެރި އެއް މުއުޖިޒާތް "އިސްރާ އާއި މިއުރާޒު" ގެ ދަތުރުފުޅާ ގުޅުވައި ބުހުތާނު ވާހަކަ ލިޔެފައި ވެއެވެ. މާތް ﷲ ގެ މަތިވެރި ޒާތުފުޅާއި، އެ އިލާހުގެ ސިފަފުޅުތަކާމެދު ޝައްކު އުފައްދާފައި ވެއެވެ. ރާއްޖޭގެ އިސްލާމީ މުގައްރަރުން ކުދިންގެ ހިތުގައި އިސްލާމީ އަގީދާއަށް ލޯބި ޖެހުމުގެ ސަބަބުން، ޝިރުކާއި ކުފުރުގެ އަހުލުވެރިންނާމެދު، ނަފުރަތު އުފެދޭނޭ ކަމުގައި ބުނެފައި ވެއެވެ.\nއޮކްޓޯބަރ 25, 2019 14:13\nއެހެންނުވާނީ ސޯލިހު އަކީވެސް މިގައުމުގަ ބުދުފައްޅި އަޅަން ބޭމުންވާ މީހެކޭދޯ ؟\nއޮކްޓޯބަރ 25, 2019 14:17\nކަލޭ ވެރިކަމުގަ އެކަމަށް ކަމެއް ނުކުރެވުނީ ކީއްވެޔޯ؟\nއޮކްޓޯބަރ 25, 2019 15:18\nކަލޭ ކޮން ވާހަކަ އެއ އް ދަ އްކާކަށް، މި ލާދީނީ ސަރުކާރުގެ އެއ އޮތީ ހިތުހުރި ގޮތަކަށް ރިޕޯޓް ބަދަލުކޮށްފަ، ހޭބު އްދި ފިލާފަ ތިބޭބަޔަކަށް ނޭނގޭނެ ވާނުވާ.\nއޮކްޓޯބަރ 25, 2019 14:23\nއެމް.ޑީ.އެންްގެ ރިޕޯޓްގައި މި އުއްމަތުގެ މާތް ނަބިއްޔާއަށް ކޮށްފައިވާ 10 ފުރައްސާރަ:\n1/ ރަސޫލާ صلى الله عليه وسلم އަކީ ދުނިޔޭ ވެރިކަމާ ހެދި އުޅުއްވި ބޭކަލެއްކަމަށް ޞިފަކޮށްފައިވުމާއި އެކަލޭގެފާނަކީ ޢަދުލުވެރިކަމާއި ސުލްހަވެރިކަމަށް އުޅުއްވި ބޭކަލެއް ނޫންކަމަށް ސިފަކުރުން، (ޞ:12)\n2/ ރަސޫލާ صلى الله عليه وسلم އަކީ ޤަތުލުއާއްމުހިންގާ މީހުން އަޅުވެތި ކުރެއްވި ބޭކަލެއްގެ ގޮތުގައި ޞިފަކުރުން (ޞ:16)\n3/ ރަސޫލާ صلى الله عليه وسلم އަށް ޖޯކުޖަހައި، ކާޓޫނުކުރެހުމަކީ އެކަމާ މެދު މުސްލިމުން ރުޅިއައިސްގެން ވާނެ ކަމެއް ނޫންކަމަށް ބުނުން (ޞ:16-17)\n4/ ރަސޫލާ صلى الله عليه وسلم އަކީ ”ކުޑަވަރެއްގެ ކަލާނގެ“ އެއް ކަމަށް ސިފަކުރުން. (ޞ:16-17)\n5/ ރަސޫލާ صلى الله عليه وسلم އަށް ފުރައްސާރަކުރުމަކީ ”ހައްގެއް“ ކަމަށް ބުނުން، (ޞ:16-17)\n6/ ރަސޫލާ صلى الله عليه وسلم އަށް ފުރައްސާރަ ކުރުމާއި ދެކޮޅު ހެދުމަކީ، އެކަން ކުރާ މީހުންގެ ޙައްޤުތަކަށް އަރައިގަތުން ކަމަށް ޞިފަކޮށްފައިވުން، (ޞ:16-17)\n7/ ރަސޫލާ صلى الله عليه وسلم ގެ ކާޓޫނު ކުރެހުމާ ދެކޮޅަށް ރާއްޖޭގައި މީގެ ކުރިން ޝުއޫރު ފާޅުކޮށްފައިވާތީ އެކަމަށްވަނީ ފާޑުކިޔާފައިވުން. (ޞ: 16-17)\n8/ ރަސޫލާ صلى الله عليه وسلم އަކީ މީހުން ކާފަރުކުރާ ”ތަކްޕީރީ“ ފިކުރުގެ ބޭކަލެއްކަމަށް ޞިފަކުރުން، (ޞ:22)\n9/ ރަސޫލާ صلى الله عليه وسلم ގެ ޙަދީޡް ބަސްފުޅުތަކަށް ކުޑައިމީސްބަސް ރައްދުކޮށްފައިވުން، (ޞ:22)\n10/ މިޒަމާނުގައި މިއުޅޭ ހައްދުފަހަނަ އެޅި ޖާހިލުންނާއި މިއުއްމަތުގެ ސައުސާހިބާ އާ އެއްވަރު ކޮށްފައިވުން، (ޞ:22)\nއެހެންކަމުން އެމްޑީއެން އުވާލުމަށް މިހާރުން މިހާރަށް ދިވެހި ސަރުކާރަށް ގޮވާލަމެވެ. މިއީ އެއްވެސް ހާލަތެއްގައި ބަލައިގަނެވޭނެ ކަމެއްނޫނެވެ.\nއޮކްޓޯބަރ 25, 2019 14:24\nއެހެންކަމުން އެމްޑީއެން އުވާލުމަށް މިހާރުން މިހާރަށް ދިވެހި ސަރުކާރަށް ގޮވާލަމެވެ. މިއީ އެއްވެސް ހާލަތެއްގައި ބަލައިގަނެވޭނެ ކަމެއްނޫނެވެ.އެމް.ޑީ.އެންްގެ ރިޕޯޓްގައި މި އުއްމަތުގެ މާތް ނަބިއްޔާއަށް ކޮށްފައިވާ 10 ފުރައްސާރަ:


282 މީހަކަށް ވެކްސިން ދީފި! | Sandhaanu\n282 މީހަކަށް ވެކްސިން ދީފި!\nފެބްރުއަރީ 2, 2021\nކޮވިޑް-19 އިން ރައްކާތެރިވުމަށް ކޮވިޝީލްޑް ވެކްސިން ރާއްޖެއިން 282 މީހަކަށް ދީފިއެވެ.\nއެޗްއީއޯސީއިން ބުނީ މާލޭގައި ހުރި ހަ ވެކްސިން ސެންޓަރާއި އަތޮޅުތަކުގައި ހުރި ދެ ވެކްސިން ސެންޓަރުން 282 މީހަކަށް ވެކްސިން ދީފައިވާ ކަމަށެވެ.\nއިއްޔެ ވެކްސިން ދޭން ފަށާފައި ވަނީ މާލެ އާއި އައްޑޫ ސިޓީގެ އިތުރުން ކުޅުދުއްފުށި ސިޓީގަ އެވެ. މާލެ ސަރަހައްދުގައި ވެކްސިން ދިނުމަށް ހަމަޖެހިފައިވަނީ، އައިޖީއެމްއެޗް، ހުޅުމާލެ ހޮސްޕިޓަލް، ވިލިމާލެ ހޮސްޕިޓަލް، އޭޑީކޭ ހޮސްޕިޓަލް އަދި ޓްރީޓޮޕް ހޮސްޕިޓަލްގައެވެ. އައްޑޫ ސިޓީގައި ވެކްސިން ދޭނީ އައްޑޫ އެކުއަޓޯރިއަލް ހޮސްޕިޓަލުންނެވެ. އަދި ކުޅުދުއްފުށީގައި ކުޅުދުއްފުށީ ރީޖަނަލް ހޮސްޕިޓަލްއިންނެވެ.\nރާއްޖޭގައި ވެކްސިން ދިނުމުގެ ޙާއްސަ ޕްރޮގްރާމް އިއްޔެ ފެށިއިރު އެންމެ ފުރަތަމަ ރާއްޖެއިން ވެކްސިން ދީފައި ވަނީ އައިޖީއެމްއެޗްގެ މެޑިކަލް އޮފިސަރު ޑރ. ޝިރާނީ އަބްދުއްރަހީމެވެ. ޝިރާނީއަކީ އެންމެ ގިނަ ދުވަހު ހުޅުމާލެ ކޮވިޑް ފެސިލިޓީއާ ހަވާލުވެ ހުންނެވި ބޭފުޅާއެވެ.\nދެ ވަނަ އަށް ރާއްޖޭގައި ވެކްސިން ޖެހީ ހުޅުމާލެ ހޮސްޕިޓަލާއި ހުޅުމާލެ ކޮވިޑް ފެސިލިޓީގައި މަސައްކަތް ކުރާ ނަރުހެއް ކަމަށްވާ ކާރްތިކެންއެވެ. ތިން ވަނަ އަށް ވެކްސިން ޖެހީ ހަކުރު ބައްޔަށް ފަރުވާ ހޯދަމުން އަންނަ އިބްރާހިމް ނަސީރެވެ.\nއެ ރަސްމިއްޔާތުގައި، ރައީސް އިބްރާހިމް މުހައްމަދު ސޯލިހާއި، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދާއި، އުއްތަމަ ފަނޑިޔާރު މުއުތަސިމް އަދުނާން ވަނީ ވެކްސިން ޖައްސަވައިފަ އެވެ.


Vaahaka : Hithi Thajuriba - 02 ހިތި ތަޖުރިބާ – 02 – Huvadhoo News Vaahaka : Hithi Thajuriba - 02 Huvadhoo News\nހިތި ތަޖުރިބާ – 02\nއިރު އޭގެ ވާޖިބު އަދާކުރުމަށްފަހު އަނެއްކާވެސް އާ ދުވަހަކަށް މަރުޙަބާ ކިޔާލިއެވެ. ކޮންމެ ދުވަހަކީވެސް އާ ދުވަހެކެވެ. ނަމަވެސް އަހަރެންގެ ދިރިއުޅުމުގައި ހުރިހާ ދުވަހެއްވެސް ވަނީ އެއްވަރެވެ. ވަކި ޚާއްސަ ކަމެއް ނުވެއެވެ. ކޮންމެ ދުވަހަކު އިރުއަރައި އޮއްސެނީ ފަހަރީގެ ކޮންމެވެސް ޒުވާބަކުންނެވެ. އަހަރެން ގޭގެ މާހައުލުގެ މަތިން ފޫހިވާން ފެށިއެވެ. ގިނަވަގުތު ކޮލެޖްގައި ހޭދަކުރުންވެގެންދިޔައީ ބޭބެގެ ނުރުހުމާއި ކުރިމަތިލާން ޖެހުނު ކަމަކަށެވެ. ނަމަވެސް ބޭބެއަށް ބޭބެގެ ކޮއްކޮގެ ހިތްދަތި ހާލު ވިސްނޭނެ ނަމައެވެ. އެންމެ ފަހަރަކު ބޮލުގައި ލޯބިން ފިރުމާލާ ލޮލުގެ ކަރުނަތައް ފޮހެދޭނެނެމައެވެ. ނަމައަކުން ކެއްކޭނެ ރިހައެއް ނޮއޮންނާނެ ނޫން ހެއްޔެވެ؟\nދުވަސްތައް ފާއިތުވަމުންދެއެވެ. ކްލާހުން އައިސް ކޮޓަރިތެރެ ސާފުކުރުން އާދައަކަށް ވެއްޖެއެވެ. އަހަރެން ކެތްތެރިކަމާއެކު ދުވަސްތައް ގުނަމުން ދިޔައީ މަންމަގެ ހައްޤުގައެވެ. ހިތާހިތާ މިނޫން ދުވަހެއް ދައްކަވާތޯ އެކަލާނގެ ހަޟުރަތުގައި ދުޢާ ކުރަމުން ދިޔައީމެވެ. ނަމަވެސް ކޮންމެ އިންސާނަކަށްވެސް ކެތްކުރެވޭނީ ވަކި މިންވަރަކަށެވެ. ބައެއްފަހަރު ކެތްކުރަން އުދަނގޫވާ ހިސާބަށް ކަންތައް ދާ ފަހަރު މަދުން ނަމަވެސް ދިމާވެއެވެ. އަހަންނަށްވެސްވީ އެހެންނެވެ. ދުވަހަކީ ހުކުރު ދުވަހެވެ. ހުކުރު ދުވަހަކީ ގޭ އެންމެން ޗުއްޓީ ދުވަސްކަމުން އާންމުގޮތެއްގައި އެންމެންވެސް ހޭލާނީ ލަހުންނެވެ. އަހަރެންވެސް 9:30 ހާއިރު ތެދުވެ ސައިބޯނެ އެއްޗެއް ހުރިތޯ ބަލާލީމެވެ. އެއްވެސް އެއްޗެއް ފެންނަން ނެތުމުން ކަޅުސައިތަށްޓެއް ގިރައިގެން ބޯން ފެށީމެވެ. މިއީ ކޮންމެ ދުވަހަކުވެސް އާދައެވެ. ފަހަރިއާއި އޭނާގެ ދަރިން ކޭކާއި ޕެކެޓު ގަނެގެން ބޯލާއިރު އަހަރެންނަށް ލިބެނީ ހެނދުނު ސަޔަށް ހަމައެކަނި ކަޅު ސައިތަށްޓެކެވެ. ސައިބޮއި ނިމިގެން ކެއްކުމާއިގެން މަޝްޢޫލުވެލީމެވެ. ހުރިހާ އެއްޗެއް ކައްކައި ނިމުމުން ގޭތެރެ ސާފުކޮށް ކުނިކަހާ މުޅިގޭތެރޭގައި މޮޕްލައި ނިންމައިލުމަށްފަހު ކޮލެޖްއަށް ދާން ރެޑީވެލުމަށްފަހު އަވަހަށް ކޮލެޖަށް ދިޔައީމެވެ. ގޭތެރެ ސާފުކުރެވުމުން ހިތަށް އުފާވެރިކަމެއް އިޙްސާސްވިއެވެ. ނަމަވެސް ކުޑަ ހިނދުކޮޅަކަށެވެ. އެނބުރި ގެއަށް އައިއިރު އުނދުންމައްޗާއި ގޭތެރޭގެ ކުނިބުނިތައް ފެނުމުން ފުރަތަމަ ފަހަރަށް އަހަރެންގެ ކޮންޓްރޯލުގައި އޮތް އަހަރެންގެ ދޫ އަހަންނަށް ނުކިޔަމަންތެރި ވިއެވެ. ފުރަތަމަ ފަހަރަށް ނަމަވެސް ބާރަށް އެއްޗެއް ބުނެވުނެވެ. ނަމަވެސް އަހަރެންގެ ހުދޫދުގައި އަހަރެން އެވަގުތުވެސް ހިފެހެއްޓީމެވެ. އަމިއްލަ އަތުން ކުރި ބުރަމަސައްކަތް ފެނަށް ގޮސްފައިވާ މަންޒަރަކީ އެއްވެސް މީހަކަށް ބަލަން ފަސޭހަ މަންޒަރަކަށް ނުވާނެއެވެ. އަހަންނަށްވެސްވީ އެހެންނެވެ. އަހަރެން ބުނީމެވެ.\n“އަޅެ ހެޔޮނުވާނެ! ކީއްތަވާނީ މިއުނދުން މަތީގައި ސްޕޮންޖު އުގުޅާލާފަ ބެހެއްޓިއްޔާ؟ މިއަދު މިތަނާއި މުޅި ގޭތެރެ ސާފުމިކުރީ” ޖަވާބުގައި ފަހަރިގެ ވިހަގަދަ ހިތްދަތި ބަސްތައް އިވެން ފެށިއެވެ. ” ބުނަން ރަނގަޅު ވާހަކައެއް. މީ މަގޭ ގެ.. މިގޭގައި މަ ކުރަންޖެހޭ ކަންކަމާއި ނުކުރަންޖެހޭ ކަންތައް އެގޭނީ މަށަށް.. މަށަށް ސާފުކުރަން ފެނުނީމަ ސާފުކުރަންޖެހޭ ތަނެއް މަ ސާފުކުރާނަން. މަށަށްވުރެ 10 އަހަރު ކުޑަ ކުއްޖަކު ނުޖެހޭނެ މަށަށް މަކުރަންޖެހޭ ކަންތައް އަންގާލަދޭކަށް. މަކުރިމަތީ މާ ވައްތަރު ޖައްސަންޏާ އެހެރީ ވަން ދޮރު. ނުކުމެގެންދޭ!” މިއީ ކޮންމެ ދުވާލަކާއި ރޭނގަޑެއް އަހަރެން ގޭތެރޭގައި ހޭދަކުރަންޖެހިފައިވާ ބިކަ ހާލެވެ. މިހުރިހާ ދަތިތަކާއި އެކުވެސް އަހަރެން މާލެ ބަދަލުވި ޢަޒުމަކަށް ކުޑަވެސް ބަދަލެއް ނާދެއެވެ. ހިތްވަރާއެކު މަސައްކަތް ކުރަމުންދިޔައީ އަހަރެންގެ މަންމައާއި ޚުދު އަހަރެންގެ ހުވަފެންތައް ހަޤީޤަތަކަށް ހެދުމަށްޓަކައެވެ. ހަމައެކަނި އެ މަންމަގެ ހައްޤުޤައެވެ. އެ މަންމަ އަހަންނަށްޓަކައި، އަހަރެންގެ ބާއްޖަވެރި ދިރިއުޅުމަށްޓަކައި ދެކެމުން އައި ހުވަފެން ފުޑުފުޑުވާން ނޭދޭތީއެވެ. އެ މަންމަ އަހަރެންގެ އުޖާލާ މުސްތަޤުބަލަށްޓަކައި ރޭގަނޑުގެ އަރާމު ނިދި ނަގާލައި އެވީ މަތިވެރި ޖިހާދާއި ޤުރުބާނީއަށްޓަކައެވެ. ހިތްދަތިވާ ކޮންމެ ދަނޑިވަޅެއްގައި މަންމަ އަބަދުވެސް ބުނާ ވާހަކައިން ހިތްވަރު ލިބިގަންނަމެވެ. މަންމަ ބުނާނެއެވެ. “މަންމަގެ ލޯބިވާ ދަރިފުޅާއެވެ! ހަޔާތުގައި ތަފާތު ކަންތައްތަކާއި ކުރިމަތިލާން ޖެހޭނެއެވެ. އެގޮތުން ތިއީވެސް ދުވަހެކެވެ. އުފާތަކަށް ނިމުން އަންނަ ފަދައިން ހިތާމަތަކަށްވެސް ނިމުން އަންނާނެއެވެ. ހިތްވަރުކޮށްލާށެވެ! ދަރިފުޅުގެ ކާމިޔާބީ ލޮލުން ދެކެން މަންމަ މިދުނިޔޭގައި ހުންނާނެ ކަމެއް ނޭނގެއެވެ. އެކަމަކު އަބަދުވެސް ހަނދާނުގައި ބަހައްޓާށެވެ. ދުނިޔޭގައި އުޅުމަކީ މަކަރެކެވެ. ކަންފަތުން އަޑުނޭހުމާއި ލޮލުން ނުފެނުން އެއީ ދުނިޔޭގައި އުޅުމުގެ ތަޅުދަނޑިއެވެ. ދެން މާ ގިނަ ދުވަހެއް ނެތެވެ. އިންޝާ ﷲ ކާމިޔާބު ދެއްވާނެއެވެ.”\nމަންމަގެ މިފަދަ ކޮންމެ ނަސޭހަތަކީ އަހަރެންގެ މި ކެހިވެރި ދުނިޔޭގެ އައްޑަނައެވެ. މަންމަ ބުނީ ތެދެކެވެ. އުފާވެރިކަން އަބަދަށް ނޮއޮންނަ ފަދައިން ހިތާމަތަކަށްވެސް ނިމުން އަންނާނެއެވެ. ނުވަތަ އެހިތާމަތާއިއެކުވެސް ތިމާ އުފަލުގައި ބަހައްޓާނެ މީހަކާއި ދިމާވެދާނެއެވެ. އާއެކެވެ! އަހަންނާވެސް ދިމާވިއެވެ. އެއީ އަހަރެންގެ ހަޔާތް ޚަރީފު މޫސުމުން ބަހާރު މޫސުމަށް ގެނެސްދިން ފަރާތެވެ. އަހަރެންގެ އުފަން މަންމަ ފިޔަވައި އަހަރެންގެ ހިތާމަތަކުގައި ބައިވެރިވެ އަހަރެންގެ ކުރިމަތީގައި ކަރުނަ އަޅައި ރުއިތަން އަހަރެން ދެކުނު ހަމައެކަނި އިންސާނާއެވެ. އަހަރެން މަންމަ އަހަންނަށް ދަސްކޮށްދިނީ ކެތްތެރިވާށެވެ. އޭނާ އަހަންނަށް ދަސްކޮށްދިނީ ކެތްތެރިކަމާއެކުހެން ހިތްވަރު އާކުރާށެވެ. ނަތީޖާއަކަށްވީ ގޭތެރެއިން ލިބޭ ހިތްދަތިކަމަކީ އަހަރެންގެ ކާމިޔާބީއަށްޓަކައި އަހަރެން ބަންނަމުން މިދާ ނައު ސަލާމަތުން ބެހެއްޓުމަށްޓަކައި، އަހަރެން ކުރަމުންދާ ޖިހާދެއް ކަމަށް ދެކި، އެކަންތައްތައް ބަލައިގަނެ، އުފަލުގައި އަހަރެން ދުވަސްތައް ހޭދަކުރަން ފެށުމެވެ. އަހަރެން ދުނިޔޭގެ ތެރެއަށް ލޯހުޅުވައިދިނީ އޭނާއެވެ. އަހަންނަށް ބޭބެއެއްގެ ފަރާތުން އުނިވަމުން ދިޔަ ލޯބި ފުރިހަމަކުރަމުންދިޔައީ ހުޝާމެވެ. ހުޝާމްގެ އޯގާތެރި ބަސްތަކާއި ދިމާވާ ކޮންމެ ދަތި ހާލެއްގައި އަހަންނާއެކު އަހަރެންގެ ހިމާޔަތުގައި ހުންނައިރު މިދުނިޔޭގައި އަހަންނަށްވެސް އަޅާލާނޭ އިންސާނަކު ވާކަން އެނގުމުން އުފާވެއެވެ.\nމާޒީގެ ކަޅު ސަފްހާތަކުން ހިނދުކޮޅަކަށް ނަމަވެސް ޝައިލާއަށް ބޭރުވެވުނީ ފޯން ވައިބްރޭޓްވާ އަޑަށެވެ. ގުޅަނީ ހުޝާމްއެވެ. ހުޝާމް އާއި ވާހަކަދައްކާލުމަށްފަހު ފޯން ބޭއްވި ޝައިލާގެ ތުންފަތް މަތީގައިވަނީ ހިނިތުންވުމެވެ. ހުޝާމް ފަދަ އެކުވެރިއެއް ބޭބެއެއްގެ ހައިސިއްޔަތުން ޝައިލާގެ ހަޔާތުގައި ވާކަމީ ޝައިލާ އުފާވާކަމެކެވެ. ގިނައިރު ރޮއިފައި ހުރުމުންނާއި، ވަރުބަލިވެފައިވާވަރުން މަޑުމަޑުން ނިދީގެ ތެރެއަށް ޝައިލާ ޣަރަގުވާން މާ ގިނައިރުތަކެއް ނުނަގައެވެ.\nހުޝާމަށް އަހަރެންގެ ހިތުން ބޭބެއެއްގެ ދަރަޖަ ދެވުނީ ހީވެސް ނުކުރާހާ އަވަހަށެވެ. ވާނީވެސް އެހެންތާއެވެ. ބޭބެއެއްގެ ލޯތްބަށް އެދި3އަހަރު ދުވަހު ފެންބޮވައިގެންފައިވާ ކުއްޖަކަށް އެފަދަ ހިމާޔަތެއް ލިބުމުން ދެން ކަންތައްވާނެ ގޮތް އެނގޭނީ އެފަދަ ލޯތްބަކުން މަޙްރޫމްވެފައިވާ ދަރިޔަކަށް އެކަންޏެވެ. ހުޝާމް އަބަދުވެސް އަހަންނަށް ދުނިޔެއަކީ ވަގުތީ ތަނެއްކަމާއި ދުނިޔެ ދޫކޮށް އަހަރުމެން ކޮންމެ މީހަކުވެސް ދާންޖެހޭނެކަން ހަނދާން ކޮށްދެއެވެ. ނަމަވެސް ހިތާމައަކީ ދުނިޔެ ދޫކުރުމުގެ ކުރިން އަހަރެން ހުޝާމާއި ވަކިވާން ޖެހުމެވެ. ހުޝާމް ވެގެންދިޔައީ އަހަރެންގެ ދިރިއުޅުމަށް ކުޑަދުވަސްކޮޅަކަށް އައި ވަގުތީ މެހެމާނަކަށެވެ. ވަކިވާން ޖެހުނު ސަބަބެއް ބުނެދިނުމަށް އަހަރެން އެދުނު ދުވަހު ހުޝާމް ދިން ޖަވާބު އަދިވެސް އިއްޔެވީ ކަމެއްހެން ހަނދާންވެއެވެ. ހުޝާމް ބުންޏެވެ. “ޝައިލާ! ވެއްޓޭ ކޮންމެ ފަހަރަކު ކޮޅަށް ނަގައިދޭނެ މީހަކު އަބަދަކު ނުހުންނާނެ! ގިނަފަހަރު ކޮޅަށް ތެދުވާން ޖެހޭނީ އަމިއްލައަށް. އަހަރެން ޝައިލާއާއިއެކު ވުމަށް ތަޤުދީރުގައި ލިޔެވިފައިވަނީ ޝައިލާގެ ކޯސް ނިމެންދެން ކަމުގައި ހީކޮށްލާ. މިއަދަކީ އަހަރުމެން ވަކިވާން ޖެހޭ ދުވަހަށްވިޔަސް އަހަރުމެން ވަކިވާނީ އުފަލާއެކު. އަހަރެން އަބަދުވެސް ހަނދާން ބަހައްޓާނަން ދުނިޔޭގެ މިޢާލަމުގާ އަހަންނަށްޓަކައި ހެޔޮދުޢާ ކޮށްދޭނެ ކޮއްކޮއެއް ހުންނާނެކަން. އަހަރެންގެ ދުޢާއަކީ އަބަދުވެސް ހެޔޮ ހާލުގައި ޝައިލާވުން. އާމީން!”\nފުންމައިގެން ގޮސް ހޭލެވުނު ޝައިލާއަށް ބާރުބާރަށް ހުޝާމަށް ގޮވާލެވުނެވެ. އޭރު އޭނާވަނީ ދާހިއްލާފޯވެފައެވެ. ފެނުނީ ހުވަފެނެއްކަން އެނގުމުން ހިތާހިތުން ﷲ އަށް ހަމްދު ކުރިއެވެ. އަދި ހުޝާމާއި ވަކިވާންޖެހޭ ދުވަހެއް ނުދައްކަވާތޯ ދުޢާކުރެވުނެވެ. ފަހަރެއްގައިވެސް، ހުވަފެނުގަ ނަމަވެސް ހުޝާމާއި ވަކިން ހަޔާތެއް ވޭތުކުރުމަކީ ޝައިލާއަށް ކުޅަދާނަ ކަމެއް ނޫނެވެ. އެހެނީ މިކެހިވެރި އަމިއްލަ އެދުން ބޮޑު ދުނިޔޭގައި ޝައިލާއަށް އިންސާނެއްގެ ފަރާތުން އެއްވެސް އުފާވެރިކަމެއް ގެނުވައިދޭ ހަމައެކަނި ފަރާތަކީ ހުޝާމެވެ. އަމިއްލަ ދިރިއުޅުމުގައި ދިމާވެފައިވާ ދަތިތަކާއި އެކުވެސް ކެރިގެން ދަތި އުދަނގޫތަކާއި ހަނގުރާމަ ކުރެވެނީ ހަމައެކަނި ހުޝާމްގެ އެހީގައެވެ. ގޭތެރޭގެ މައްސަލަތަކާއި އެކުވެސް ހުޝާމް ޝައިލާއާއި އެކުގައި ވުމަކީ ޝައިލާ އެކަމާ ﷲއަށް ޝުކުރުވެރިވާ ކަމެކެވެ. ބައެއްފަހަރު ޝާއިލާ ހިތަށް އަރައެވެ. ދިރިއުޅުމުގައި މިފަދަ ހިތި ތަޖުރިބާއެއް އުޖާލާ މުސްތަޤްބަލެއް ހޯދުމަށްޓަކައި ކޮށްފައިވާނީ އަހަރެން އެކަނި ބާވައެވެ؟ ދުނިޔެއަކީ ހުވަފެނީ ދުނިޔެއެކޭ މީހުން ބުނެއުޅެއެވެ. ކޯރުގެ އަނެއް ފަރާތުގައި ދުނިޔެއިން ލިބެން އޮތްހައި އުފަލަކަށް އިންތިޒާރުކުރަނީ ކިތައް މީހުން ބާވައެވެ؟ އެހުވަފެނީ ޢާލަމުގައި، އިރުގެ ރަން ދޯދިން ފެންވަރަމުން، އެކި ކުލަކުލައިގެ މާތަކުން ޖަރީވެފައިވާ ބަގީޗާއެއްގެ މެދުގައި، ދެއަތް ވިހުރުވާލައިގެން އެއަށް އެނދެނީ ހަމައެކަނި އަހަރެން ބާވައެވެ؟ ނޫނެކެވެ. ދިރިއުޅުމުގައި އެކި މީހުންނާ ދިމާވާނީ އެކި ކަންތައްތަކާއެވެ. އެކި މީހުން އިމްތިހާން ކުރެވޭނީ އެކި ގޮތްގޮތަށެވެ. ފަހަރެއްގައި ޝައިލާއަށްވުރެ ހާލުގައި އުޅޭ މީހަކުވެސް އުޅެދާނެއެވެ. ހިތްވަރުގަދަ މީހަކީ ދިރިއުޅުމުގައި ދިމާވާ މިފަދަ ހިތި ތަޖުރިބާތަކުން އިބްރަތް ލިބިގަންނަ މީހުންނެވެ. އުޖާލާ ފާގަތި މުސްތަޤްބަލެއްގެ ފުރަތަމަ ހަރުފަތަކީ މިފަދަ ކޮންމެވެސް ހިތި ތަޖުރިބާއެއްކަން ޔަޤީނެވެ.\nހިތި ތަޖުރިބާ ވާހަކަ


270 Kg ge Masthuvaathakethi Athulaiganevunee Fuluhunge Vehiclega Jehumun\nއޮސްޓްރޭލިއާ ފުލުހުން އަތުލައިގަތް މަސްތުވާތަކެތިތައް--\n270 ކިލޯގެ ޑްރަގު އަތުލައިގަނެވުނީ ފުލުހުންގެ ވެހިކަލުގައި ޖެހުމުން\nއޮސްޓްރޭލިޔާގައި 270 ކިލޯއަށް ވުރެ ގިނަ އަދަދެއްގެ މަސްތުވާތަކެތި ހިފައިގެން ދިޔަ ވޭނެއް އަތުލައިގަނެފި އެވެ.\nއުމުރުން 28 އަހަރުގެ ޒުވާނަކު ދުއްވި އެ ވޭން ފުލުހުން އަތުލައިގަނެފައި ވަނީ ވޭން ސިޑްނީގެ ޕޮލިސް ސްޓޭޝަނެއް ކުރިމަތީގައި ޕާކުކޮށްފައި އޮތް ފުލުހުންގެ ކާރެއްގައި ޖެހުމުންނެވެ. ވޭން އަތުލައިގަނެފައި ވަނީ ފުލުހުންގެ ކާރުގައި ޖެހުމުން ވެސް މަޑު ނުކޮށް ފިލަން މަސައްކަތް ކުރަނިކޮށް ގަޑިއެއްހާއިރު ފަހުން ސިޑްނީގެ އުތުރުގައި އޮންނަ އަވަށެއް ކަމަށްވާ އީސްޓްވުޑުންނެވެ.\nވޭން ހިފެހެއްޓުމަށް ފަހު ބަލާ ފާސް ކުރުމުން ފުލުހުންނަށް ވަނީ މަސްތުވާތަކެތީގެ ބާވަތެއް ކަމަށްވާ މެތްއެމްފެޓަމިންސް(މެތު)ގެ 273 ކިލޯ ފެނިފައެވެ. އޮސްޓްރޭލިޔާގެ ފުލުހުން އާއްމުކޮށްފައިވާ ގޮތުގައި އެތަކެތީގެ ބާޒާރު އަގަކީ 140 މިލިއަން ޑޮލަރު ނުވަތަ 200 މިލިއަން އޮސްޓްރޭލިއަން ޑޮލަރެވެ.\nމެތުއަކީ އޮސްޓްރޭލިއާގައި އެންމެ ގިނައިން ދައުރުވާ މަސްތުވާތަކެތީގެ އެއް ބާވަތެވެ. މަސްތުބާތަކެތި ބަރުކޮށްގެން ދިޔަ ވެހިކަލު ދުއްވަން އިން މީހާ އަތުލައިގަނެ މަސްތުވާތަކެތި ވިޔަފާރި ކުރުމުގެ ދައުވާއާއި ޓްރެފިކް ގާނޫނުތަކާއި ހިލާފުވުމުގެ ދައުވާ އުފުލަން ދަނީ ތައްޔާރުވަމުންނެވެ.


ހިލޭ ޑިގްރީއަށް ކިޔެވުމުގެ ފުރުޞަތު 3009 ދަރިވަރަކަށް ހިލޭ ޑިގްރީއަށް ކިޔެވުމުގެ ފުރުޞަތު 3009 ދަރިވަރަކަށް\nހިލޭ ޑިގްރީއަށް ކިޔެވުމުގެ ފުރުޞަތު 3009 ދަރިވަރަކަށް\nސަރުކާރުން ހުޅޫވާލާފައިވާ ހިލޭ ޑިގްރީއަށް ކިޔެވުމަށް ތިންހާސް ނުވަ ދަރިވަރުންނަށް މިހާތަނަށް ލިޔުން ދޫކޮށްފައިވާކަމަށް ރައީސުލް ޖުމްހޫރިއްޔާ އިބްރާޙީމް މުޙައްމަދު ޞާލިޙް ވިދާޅުވެއްޖެއެވެ.\nރައީސުލް ޖުމްހޫރިއްޔާ ވިދާޅުވީ ހިލޭ ޑިގްރީއަށް ކިޔެވުމުގެ ފުރުޞަތު ހުޅުވާލުމާއެކު ބޮޑު ތަރުޚީބެއް ލިބެމުންދާކަމަށާއި މިގޮތުން މިހާތަނަށް 4685 ދަރިވަރުން ފޯމް ހުށައަޅާފައިވާކަމަށެވެ.\nމި ޕްރޮގްރާމްގެ ދަށުން ޤައުމީ ޔުނިވަރސިޓީއާއި އިސްލާމީ ޔުނިވަރސިޓީގައި ކިޔަވާ ދަރިވަރުންނަށް މުޅި ކޯސް ހިލޭ ކޮށްފައިވާއިރު، އަމިއްލަ ކޮލެޖުތަކުން ޑީގްރީ ހަދާ ދަރިވަރުންގެ ކޯހުގެ ވަކި އިންސައްތައެއް ސަރުކާރުން ހަމަޖައްސާގޮތަށް ވަނި މި ސްކީމްގައި ހިމަނާފައި ވެއެވެ. އެގޮތުން އަމިއްލަ ކޮލެޖުތަކުން ކިޔަވާ ދަރިވަރުންނަށް ކޯސް ފީ ހިލޭކޮށްދެނީ %40 އާއި %60އާ ދެމެދުގެ އަދަދުންނެވެ.\nމީގެ އިތުރުން ނޫސްވެރިންނަށް މަޢޫލޫމާތު ދެއްވަމުން ރައީސުލް ޖުމްހޫރިއްޔާ ވަނީ ކިޔެވުމަށް ސަރުކާރުން ދޫކުރަމުންގެންދަވާ މަތީ ތަޢުލީމްގެ ލޯން ސްކީމަށްވެސް އަލި އަޅުވާލައްވާ ވާހަކަފުޅު ދައްކަވާފައެވެ. މިގޮތުން އެމަނިކުފާނު ވިދާޅުވީ މަތީ ތަޢުލީމަށް ކިޔެވުމަށް ދޫކުރާ ލޯން މިއހަރުގެ ޖެނުއަރީ މަހު 313 ދަރިވަރަކަށް ދީފައިވާކަމަށާއި މދިޔަ މާރޗްމަހުވެސް 79 ދަރިވަރަކަށް އެ ފުރުޞަތު ދީފައިވާކަމަށެވެ. އަދި އެންމެ ފަހުން ހުޅުވާލި ފުރުޞަތުގައި 960 ދަރިވަރުން އެޕްލިކޭޝަން ހުށައަޅާފައިވާކަމަށެވެ. ރައީސް ވަނީ މަތީ ތަޢުލީމަށް ދޫކުރާ ލޯން ދޫކުރުމުގައި މިހާރަށްވުރެ ލުއިފަސޭހަ ގޮތްތަކެއް ހޯދަވައިދެއްވުމަށް މަސައްކަތްކުރައްވާނެކަން ފާހަގަކުރައްވާފައެވެ.\nދަރިވަރުން ބޭނުންވާ ކޮންމެ ޤައުމެއްގެ ސްކޮލަޝިޕްއަކަށް އެދި ލޯނު ހޯދުމަށް ހުށަހެޅުމުގެ ފުރުސަތު މިހާރު ވަނީ ހަމަޖައްސާފައެވެ. އެހެންނަމަވެސް %100 ލޯނު ކަވަރުކުރަނީ ހަޔަރ އެޑިއުކޭޝަން މިނިސްޓްރީން ކަނޑައަޅުއްވާ ޤައުމުތަކުންނެވެ. މީގެ އިތުރުންވެސް ސަރުކާރުންވަނީ ލޯން ސްކީމަށް ލުއިފަސޭހަ ގޮތްތަކެއް ގެނެސްފައެވެ. މިގޮތުން ލޯންގެ އިޓްރަސްޓް ރޭޓް ކުޑަކުރުމާއި ލޯނަށް ފައިސާ ދައްކަންޖެހޭ މުއްދަތު އިތުރުކޮސްފައިވާކަން ފާހަގަކުރެވެއެވެ.


SunOnline: Gaumee Carrom mubaaraathuge Doubles Event thah ninmaalaifi\nގައުމީ ކެރަމް މުބާރާތުގެ ޑަބަލްސް އިވެންޓްތައް ނިންމާލައިފި\nއަލީ ރިފްޝާން 26 Feb 2017, 14:54\nމިހާރު ކުރިއަށްދާ ގައުމީ ކެރަމް މުބާރާތުގެ ތެރެއިން: އެ މުބާރާތުގެ ޑަބަލްސް އިވެންޓްގެ ފައިނަލް މެޗުތައް އިއްޔެ ކުރިއަށްދިޔަ --- ފޮޓޯ/ ކެރަމް އެސޯސިއޭޝަން\nކެރަމް އެސޯސިއޭޝަނުން އިންތިޒާމްކޮށްގެން ކުރިއަށްގެންދާ 27 ވަނަ ގައުމީ ކެރަމް މުބާރާތުގެ ޑަބަލްސް އިވެންޓްތައް ނިންމާލައިފި އެވެ.\nކެރަމް ހޯލްގައި ފިރިހެނުންގެ ޑަބަލްސްއާއި، އަންހެނުންގެ ޑަބަލްސް އަދި މިކްސް ޑަބަލްސް އިވެންޓްގެ ފައިނަލް މެޗުތައް އިއްޔެ ކުރިއަށްދިޔަ އެވެ.\nފިރިހެނުންގެ ޑަބަލްސް އިވެންޓްގެ ފައިނަލުގައި އިސްމާއިލް އަޒްމީނާއި މުހައްމަދު މުންތަސިރުގެ ޕެއާ ބަލިކުރުމަށް އަލީ އާޒިމާއި ހުސައިން އަލީގެ ޕެއާ ވަނީ ޗެމްޕިއަންކަން ހޯދައިފަ އެވެ. އެ އިވެންޓްގެ ތިންވަނަ ހޯދީ އަލީ އަކްރަމާއި ޔަމާން އަބްދުލް ޖަލީލްގެ ޕެއާ އެވެ.\nއަންހެނުންގެ ޑަބަލްސް އިވެންޓްގެ ފައިނަލުގައި ފާތިމަތު ރަޔާންއާއި އައިމިނަތު ޝުބާ އާދަމްގެ ޕެއާ ބަލިކުރުމަށް ފަހު، ޗެމްޕިއަންކަން ހޯދީ އައިޝަތު ފައިނާޒާއި އައިމިނަތު ވިޝާމާގެ ޕެއާ އެވެ. އެ އިވެންޓްގެ ތިންވަނަ ހޯދީ އައިމިނަތު ވިދާދުއާއި އައިމިނަތު ނިފާޝާގެ ޕެއާ އެވެ.\nމިކްސް ޑަބަލްސް އިވެންޓްގެ ފައިނަލުގައި ހަސަން ނާޒިމާއި އައިޝަތު ފައިނާޒްގެ ޕެއާ ބަލިކުރުމަށް ފަހު، ޗެމްޕިއަންކަން ހޯދީ ހުސައިން ނީޝަމްއާއި އައިމިނަތު ވިޝާމާގެ ޕެއާ އެވެ. އެ އިވެންޓްގެ ތިންވަނަ ހޯދީ އަލީ އަކްރަމާއި އައިމިނަތު ވިދާދުގެ ޕެއާ އެވެ.\nއެ މުބާރާތުގައި ސިންގަލްސް، ޑަބަލްސް އަދި މިކްސް ޑަބަލްސް އިވެންޓް ކުރިއަށްދާ އިރު، ޖުމްލަ 55 ކުޅުންތެރިން ވާދަކުރެ އެވެ. މިމަހުގެ 18 އިން ފެށިގެން ކުރިއަށްދާ އެ މުބާރާތް މިއަދު ނިމިގެންދާނީ ފިރިހެނުންގެ ސިންގަލްސް އިވެންޓްގެ ފައިނަލް މެޗަށް ފަހު އެވެ.


ރަޖިސްޓްރީކުރެވިފައިވާ މަތީ ތަޢުލީމާއި ތަމްރީނުދޭ މަރުކަޒުތަކާ މުޢާމަލާތުކުރުމަށް ބޭނުންވާ މަޢުލޫމާތު ހޯދުމަށް ކުރެވޭ އިޢުލާން:\nމިނިސްޓްރީ އޮފް ހަޔަރ އެޑިއުކޭޝަންގައި ރަޖިސްޓްރީކުރެވިފައިވާ، މަތީ ތަޢުލީމާއި ތަމްރީނުދޭ ބައެއް މަރުކަޒުތަކުން މިނިސްޓްރީއާ ހިއްސާކުރައްވައިފައިވާ އީމެއިލް އެޑްރެހާއި ފޯނު ނަންބަރުތަކުން، އެ ފަރާތްތަކާ ނުގުޅޭތީ މި މިނިސްޓްރީއަށް ދަތި ތަކާ ކުރިމަތިވެއެވެ. މި ގޮތަށް ގުޅަން ބޭނުންވެ ނުގުޅިފައިވާ މަރުކަޒުތަކުގެ ލިސްޓް، މި މިނިސްޓްރީގެ ވެބްސައިޓް (ލިންކް) ގައި ޝާއިޢުކުރެވިފައިވާނެއެވެ.\nވީމާ، މިދެންނެވި މަރުކަޒުތަކާ ގުޅޭނެ ފޯނު ނަންބަރު އަދި އީމެއިލް އެޑްރެސް 24 ސެޕްޓެންބަރު 2019 ވާ އަންގާރަ ދުވަހުގެ 13:30 ގެ ކުރިން ސިޓީއަކުން ނުވަތަ އީމެއިލް ([email protected]) މެދުވެރިކޮށް މި މިނިސްޓްރީއަށް އަންގަވައި ދެއްވުން އެދެމެވެ. މި ދެންނެވި ލިސްޓުގައިވާ މަރުކަޒެއް އެއްވެސް ސަބަބަކާހުރެ އުވާލުމަށް ބޭނުންފުޅުވާނަމަ އެކަން މި މުއްދަތެއްގައި މި މިނިސްޓްރީއަށް އަންގަވައި ދެއްވުން އެދެމެވެ.\nއަދި ދަންނަވަމެވެ. ކަނޑައެޅިފައިވާ މުއްދަތުގައި މަތީގައި ދެންނެވިފައިވާ މަޢުލޫމާތު މި މިނިސްޓްރީއާ ހިއްސާ ނުކުރައްވާ ހުރިހާ މަރުކަޒުތަކުގެ ނަންތައް މިނިސްޓްރީގެ ވެބްސައިޓްގައިވާ މަތީ ތަޢުލީމާއި ތަމްރީނުދޭ މަރުކަޒުތަކުގެ ލިސްޓުން އުނިކުރެވޭނެ ވާހަކަވެސް ދަންނަވަމެވެ.\n10 ސެޕްޓެންބަރު 2019\nޕަބްލިޝްކުރި ތާރީޚު: 10 ސެޕްޓެންބަރު 2019\nސުންގަޑި: 01 ޖަނަވަރީ 1970 0500


Eh loa maraali Priya aai Roshan ulheni rahtehi vegn tha?\nމުނިފޫހިފިލުވުން / އެހެނިހެން\nރޯޝަން އާއި ޕްރިޔާ---\n24 އޭޕްރީލް 2019 1 ކޮމެންޓް\nއެއް ލޯ މަރާލި ޕްރިޔާ އާ ރޯޝަން އުޅެނީ ރައްޓެހިވެގެންތަ؟\nއެއް ލޯ މަރާލައިގެން އެތައް ބައެއްގެ ހިތްތައް ފަތަހަކުރި ޕްރިޔާ ޕްރަކާޝް ލޯބީގެ ގޮތުން ގުޅިގެން އުޅެނީ ރޯޝަން އަބްދުލް ރައޫފާ ކަމަށް އިންޑިއާގެ ނޫސްތަކުން ބުނެފިއެވެ.\nމަލަޔާލަމް ފިލްމު، "އޯރޫ އާދަރް ލަވް" ގެ ލަވައެއްގައި ޕްރިޔާ ޕްރަކާޝް ވާރިޔާގެ ކަތި ނަޒަރުން ފިރިހެން ކުއްޖަކު ރަކިކޮށްލާ މަންޒަރު ފެންނަ ވީޑިއޯއަށް ގިނަ ބައެއްގެ ސަމާލުކަން ލިބިގެންދިޔައެވެ. މިއަހަރުގެ ކުރީކޮޅު އާއްމުވި އެވީޑިއޯއާއެކު އުމުރުން އެންމެ 19 އަހަރުގެ ޕްރިޔާ މަޝްހޫރުވެގެންދިޔައީ ކުޑަ ވަގުތުކޮޅެއްގެ ތެރޭގައެވެ.\nއެވީޑިއޯ އިން ޕްރިޔާ އާއެކު އެއް ލޯ މަރާ ރޯޝަން އާ ދެމީހުންގެ މެދުގައި ލޯބީގެ ގުޅުމެއް އޮންނަ ކަމަށް މީގެ ކުރިން ވެސް ވަނީ ވާހަކަތައް ފެތުރިފައެވެ. ނަމަވެސް އެވާހަކަތަކުގެ އަޑު ކުޑަދުވަސްކޮޅެއްގެ ތެރޭގައި ވަނީ ހުއްޓިފައެވެ.\nދާދި ފަހުން ރޯޝަންގެ އުފަންދުވަހު ޕްރިޔާ ވަނީ ހާއްސަ ތަހުނީޔާ އެއް ކިޔާފައެވެ. އިންސްޓަގުރާމު މެދުވެރިކޮށް ޕްރިޔާ ކި އެތަހުނިޔާއަށް ގިނަ ބައެއްގެ ލޯތައް ވަނީ އަމާޒުވެފައެވެ. އެ ޕޯސްޓުގައި އެދެމީހުންގެ ގާތް ގުޅުމެއް އޮންނަކަން ހާމަވެގެންދާއިރު ދެމީހުންގެ މެދުގައި ލޯބީގެ ގުޅުމެއް އޮންނަ ކަމަށް އަނެއްކާ ވެސް މިވަނީ ވާހަކަތައް ފެތުރެން ފަށާފައެވެ. އެކަމާ ގުޅިގެން ޕްރިޔާ އަދި ރޯޝަން ވެސް އެއްޗެއް ބުނެފައެއް ނުވެއެވެ.\nA post shared by priya prakash varrier (@priya.p.varrier) on Apr 22, 2019 at 11:40am PDT\nA post shared by priya prakash varrier (@priya.p.varrier) on Apr 22, 2019 at 11:42am PDT\nA post shared by priya prakash varrier (@priya.p.varrier) on Apr 22, 2019 at 11:32am PDT\nޕްރިއާ ފުރަތަމަ ބޮލީވުޑު ފިލްމު "ސްރީދޭވީ ބަންގްލާ" ސްރީދޭވީގެ ރޯލުން ފެނިގެންދާއިރު އެ ފިލްމަކީ ބޮލީވުޑުގެ ތަރި ސްރީދޭވީއާ އެއްވެސް ގުޅުމެއް އޮންނަ ފިލްމެއް ނޫން ކަމަށް އެ ފިލްމުގެ ޕްރޮޑަކްޝަން ހައުސްގެ އިތުރުން ޑައިރެކްޓަރު ޕްރަސާންތު މަމްބަލީ ހާމަކުރެއެވެ.\nނަމަވެސް ފިލްމުގެ ޓީޒާ މިހާރު އާންމުކޮށްފައިވާއިރު ޓީޒާ ބެލުމަށް ފަހު ގިނަ ބަޔަކު ވަނީ އެއީ ސްރީދޭވީއަށް ބިނާކޮށް ތައްޔާރު ކޮށްފައިވާ ފިލްމެއް ކަމަށެވެ.\nއެފިލްމު ސިނަމާތަކުގައި އެޅުވިޔަ ނުދިނުމަށް ސްރީދޭވީގެ ފިރިމީހާ ބޮނީ މިހާރު ނިކުމެފައިވާއިރު ފިލްމަށް މިހާރު މިވަނީ ގާނޫނީ ހުރަސްތަކެއް ވެސް ކުރިމަތިވެފައެވެ. އެގޮތުން ކޯޓަށް ބޮނީ ހުށަހެޅި މައްސަލައާ ގުޅިގެން މިހާރު ވަނީ ފިލްމުގެ ޕްރޮޑަކްޝަން ޓީމަށް ލީގަލް ނޯޓިސް ފޮނުވާފައެވެ. އެކަން ކަށަވަރުކޮށްދީ ފިލްމުގެ ޑައިރެކްޓަރު ބުނީ، އެކަމަށް ކުރިމަތިލާން ތައްޔާރު ކަމަށެވެ. އަދި ސްރީދޭވީ ކިޔާ ގިނަ ބަޔަކު ދުނިޔޭގައި މިހާރު ވެސް އުޅޭކަމަށް އޭނާ ބުނެއެވެ.\nމުނިފޫހިފިލުވުން ޕްރިޔާ ޕްރަކާޝް\nޕްރިޔަންކާގެ މެސެޖް ކިޔާލީމަ ދޭހަވަނީ ވަރަށް ގާތް ރަހުމަތްތެރިޔެއް އަނެއް ރަހުމަތްތެރިޔާ އަށް ފޮނުވާފައިވާ މެސެޖެއް ގޮތަށް! މިޔަކުން އިޝްޤީ ލޯތްބެއް ދެމީހުންގެ މެދުގަ އޮތްކަމަކަށް ފާހަގަވާނެ އެއްވެސް އެއްޗެއް ނުފެނުން!\nވާގޯ9ބޯޓުގެ ކެޕްޓަން ރާއްޖެއިން ފުރުން މަނާކޮށްފި\n12 މިނެޓު ކުރިން\nބަންދުކޮށްފައި ހުރި މަހުގެ އެކްސްޕޯޓު 29 އިންސައްތަ އިތުރުވެއްޖެ\n42 މިނެޓު ކުރިން


Islam dheenuge aslakaa khilaafuvaa ehves recommendation eh Dhivehi Raahjein balaeh nugannaane: Sarukaaru – Iru\nޤައުމުތަކުން ދިވެހިރާއްޖެއަށް ހުށަހަޅާ ރިކޮމެންޑޭޝަން ތަކުގެ ތެރެއިން ދިވެހިރާއްޖޭގެ ޤާނޫނު އަސާސީއާ އަދި އިސްލާމްދީނުގެ އަޞްލަކާ ޚިލާފުވާ އެއްވެސް ރިކޮމެންޑޭޝަންއެއް ދިވެހިރާއްޖެއިން ބަލައެއް ނުގަންނާނެ ކަމަށް ސަރުކާރުން ވިދާޅުވެއްޖެއެވެ.\nޔުނިވަރސަލް ޕީރިއޮޑިކް ރިވިއު (ޔޫ.ޕީ.އާރު.) ގެ ތިންވަނަ ސައިކަލްގައި، ދިވެހިރާއްޖޭގެ ރިވިއު ސެޝަން މިއަދު ދިވެހިރާއްޖެ ގަޑިން 18:30 ގައި، ޖެނީވާގައި ހުންނަ އދ. ގެ މަރުކަޒުގައި ކުރިއަށްގެންދިޔުމަށް ވަނީ ހަމަޖެހިފައެވެ.\nޔޫ.ޕީ.އާރު. އަކީ، އ.ދ. ގެ މެންބަރު ޤައުމުތަކުން އިންސާނީ ޙައްޤުތައް ރައްކާތެރިކުރުމުގައި ކުރަމުންދާ މަސައްކަތްތަކާއި، އިންސާނީ ޙައްޤުތައް ކުރިއެރުވުމުގެ ޒިންމާ އަދާކުރަމުންދާ މިންވަރު ދެނެގަނެ، ވަޒަންކުރުމަށްޓަކައި ކުރިއަށްގެންދެވޭ ރިވިއުއެކެވެ.\nމީގެ ކުރިން 2010 ވަނަ އަހަރާއި 2015 ވަނަ އަހަރު ވެސް ރާއްޖެ ވަޒަން ކޮށްފައި ވާއިރު، މިއަދު ބާއްވާ ތިންވަނަ ޔޫޕީއާރްގައި ރާއްޖޭގެ ވަފްދުގެ އިސްވެރިއަކީ އޭޖީ އިބްރާހިމް ރިފްއަތް އެވެ. އޭޖީގެ އިތުރުން ޖެންޑާ މިނިސްޓަރު އައިޝަތު މުހައްމަދު ދީދީ، އިކޮނޮމިކް މިނިސްޓަރު ފައްޔާޒު އިސްމާއިލް އަދި ހޯމް މިނިސްޓަރު އިމްރާން އަބްދުﷲ ވެސް ބައިވެރި ވަޑައިގަންނަވާނެ އެވެ. އޭގެ އިތުރުން ޖެނީވާގައި ހުންނަ އދ.ގެ ރާއްޖެ މަންދޫބު ޑރ. އާސިމް އަހުމަދާއި، ރާއްޖޭގެ އދ. މިޝަންގެ އޮފިޝަލުން މި ސެޝަންގައި ބައިވެރިވެ ވަޑައިގަންނަވާނެ އެވެ.


Ooredoo inn vikkaa phone aai ehenihen thakethi MIB medhuverikoh installment ah dhookuranee - One Online\n26 ނޮވެމްބަރު 2020، މާލެ، މޯބައިލް ފޯނާއި އެހެނިހެން ތަކެތި އިންސްޓޯލްމަންޓަށް ލިބޭނެ ގޮތް ހަމަޖެއްސުމަށް އުރީދޫ އާއި އެމްއައިބީން ޕާޓްނާޝިޕް އެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން -- ފޮޓޯ/ އުރީދޫ\nއުރީދޫ މޯލްޑިވްސް އިން ވިއްކާ މޯބައިލް ފޯނާއި އެހެނިހެން ތަކެތި މޯލްޑިވްސް އިސްލާމިކް ބޭންކް (އެމްއައިބީ) މެދުވެރިކޮށް އިންސްޓޯލްމަންޓަށް ލިބޭ ގޮތަށް ހަމަޖައްސައިފިއެވެ.\nއުރީދޫން ބުނީ އުރީދޫ މޯލްޑިވްސް އިން ލިބެން ހުންނަ މޯބައިލް ފޯނު އަދި އެކްސެސަރީތައް އިސްލާމިކް ބޭންކް (އެމްއައިބީ)ގެ އުޖާލާ ދިރިއުޅުން (ޔޫޑޭ) ފައިނޭންސިން ފެސިލިޓީ މެދުވެރިކޮށް އިންސްޓޯލްމެންޓަށް ބަލައިގަތުމުގެ ފުރުސަތު ހުޅުވާލާފައިވާ ކަމަށެވެ.\nއެ ޕާޓްނާޝިޕްގެ ދަށުން އެމްއައިބީ ޔޫޑީ ފެސިލިޓީ ގެންގުޅޭ ކޮންމެ މީހަކަށްވެސް އުރީދޫން ލިބެންހުރި ކޮންމެ ޑިވައިސްއެއް ވެސް އިންސްޓޯލްމެންޓަށް ބަލައިގަނެވޭނެ ކަމަށް އުރީދޫން ބުނެއެވެ.\n"އީޖާދީ ޓެކްނޮލޮޖީ އާއި ޑިޖިޓަލް ހިދުމަތްތަކާއެކު އެންމެ ފަހުގެ ޑިޖިޓަލް ޑިވައިސްތަކުގެ ބޭނުން ދުވަހެއް ދުވަހަކަށް ދަނީ އިތުރުވަމުން. އެހެންކަމުން މި ޕާޓްނާޝިޕްގެ ދަށުން އަޅުގަނޑުމެން މާކެޓުކުރާ ފޯނުތަކާއި ޑިވައިސްތައް، މާކެޓުގައި ލިބެންހުރި އެންމެ ހެޔޮ އަގުގައި އިންސްޓޯލްމެންޓް ޕްލޭނެއްގެ ދަށުން ބައްލަވައިގަތުމުގެ ފުރުސަތު ހުޅުވާލެވޭކަމީ އަޅުގަނޑުމެންނަށް ލިބޭ ވަރަށް ބޮޑު އުފަލެއް." އުރީދޫ މޯލްޑިވްސްގެ އެކްޓިން ޗީފް ކޮމާޝަލް އޮފިސަރު ހުސެއިން ނިޔާޒް ވިދާޅުވިއެވެ.\nއުރީދޫން ކަސްޓަމަރުންނަށް އެންމެ ފަހުގެ ލޯ އެންޑް، މިޑް ރޭންޖް އަދި ހައި އެންޑް ފޯނުތައް އަދި އެކްސެސަރީ، މާކެޓުގައި ލިބެންހުރި އެންމެ ހެޔޮ އަގުގައި ފޯރުކޮށްދެއެވެ. ޑިވައިސްތައް ގަންނަ އުރީދޫގެ ކަސްޓަމަރުންނަށް ހާއްސަ އޮފާތަކުގެ ދަށުން ލިބޭ ހިލޭ ޑޭޓާ ފަދަ ފައިދާތައް އެމްއައިބީ ޔޫޑީ ފެސިލިޓީގެ ދަށުން ބަލައިގަންނަ ކަސްޓަމަރުންނަށްވެސް ލިބިގެންދާނެ ކަމަށް އުރީދޫން ބުނެއެވެ.\nއުރީދޫން ބުނީ އެހެނިހެން ނެޓްވޯކުތަކުގެ ކަސްޓަމަރުންނަށްވެސް އެމްއައިބީ ޕޭމަންޓް ޕްލޭންގެ ދަށުން އުރީދޫ މެދުވެރިކޮށް ބޭނުންވާ ޑިވައިސްއެއް ހެޔޮ އަގުގައި ބަލައިގަތުމުގެ ފުރުސަތު ފަހިވެގެންދާ ކަމަށެވެ. އަދި އިންސްޓޯލްމެންޓް ޕްލޭން ކަނޑައެޅިގެންދާނީ ކޮންމެ ކަސްޓަމަރެއްގެ އެވެއިލަބަލް ލިމިޓަށް އެކަށޭނަ ގޮތަށް އެމްއައިބީން އެޕްރޫވް ކުރެވިގެން ކަމަށް އުރީދޫން ބުނެއެވެ.\nމާލެ އަދި ހުޅުމާލެ އުރީދޫ ޝޮޕަށް ޒިޔާރަތްކޮށްގެން ފޯނާއި އެކްސެސަރީ އަދި ޑިވައިސް އެމްއައިބީ ޔޫޑީ ފެސިލިޓީ މެދުވެރިކޮށް މިހާރު ލިބެން ހުންނާނެ ކަމަށް އެ ކުންފުނިން މައުލޫމާތުދެއެވެ.\nގުޅޭ ޓެގު އުރީދޫ އުރީދޫ މޯލްޑިވްސް މޯލްޑިވްސް އިސްލާމިކް ބޭންކް


ވީރާނާވެފައިވީ ޙަޔާތް މަގޭ 13 – Esfiya – Dhivehi Vaahaka Site\nވީރާނާވެފައިވީ ޙަޔާތް މަގޭ 13\n- by Mai Naa - 95- September 15, 2019\n“ސޮރީ… ބަލާނުލާ އާދެވުނީމަ ވީ ގޮތް… އަހަރެންގެ މިސްޓޭކް…” ކޮންމެވެސް ތަނަކުން އިވިފައިވާ އަޑެއްހެން އަހަންނަށް ހީވިއެވެ. ފޯނުން ނަޒަރު ވަކިކޮށްލަމުން، އިސްއުފުލާ އެމޫނަށް ބަލާލެވުނެވެ. ސާފުކޮށް އެމީހެއްގެ މޫނު ފެނުނު ނަމަވެސް، އެއީ ކާކުކަން ދެނެގަންނަން ވަގުތުކޮޅެއް ހޭދަވިއެވެ. ކުރިމަތީގައި ހުރީ ކާކުކަން އެނގުމުން، ފަހަތަށް ދެފިޔަވަޅެއް އަޅާލެވުނީ ޖެހިލުންވިވަރުންނެވެ. ހީވެސް ނުކޮށް ހުއްޓާ ކުރިމަތިން ފެނުމުން، ހިތުގައި ބިރުވެރިކަމެއް އުފެދުނެވެ.\nއެތައް ދުވަހެއް ފަހުން ދިމާވިޔަސް، އެ ސޫރައަށް މާ ބޮޑެތި ބަދަލުތަކެއް އައިސްފައި ނުވާތީ، އަހަންނަށް އޭނާ ވަކިކުރަން އެނގުނެވެ. ކުރިމަތީގައި ހުރި މީހާވެސް، ދެލޯ ހަނިކޮށްލަމުން އަހަރެންގެ މޫނަށް ބަލަމުން ދިޔައީ، ކަމެއް ދެނެގަންނަން މަސައްކަތްކުރާ ފަދައިންނެވެ.\n“އޯހް… ޝަބާ… ރައިޓް؟…” ނުލަފާ ގޮތަކަށް އޭނާ ހީލިއެވެ. ޖެހިލުންވި ނަމަވެސް، އެކަން ނުދައްކާވޭތޯ މަސައްކަތްކުރީމެވެ. ޖީބަށް އަތް ޖަހާލައިގެން، އެއްމިޔަކަނުން ހީލައިގެން ހުރިގޮތުން، އެ މަކަރުވެރި ސިކުނޑީގައި ހިނގަމުން ދިޔައީ، ކޮން ކަހަލަ ޚިޔާލުތަކެއްކަމެއްވެސް އަހަންނަކަށް ނޭންގެއެވެ. ދެވަނަ ފަހަރަށްވެސް އަހަންނަށް ގޮވާލިއެވެ. އަޅާނުލާ ކުރިއަށް ފިޔަވަޅު އެޅި ވަގުތު، އަހަރެންގެ އަތުގައި އޭނާ ހިފިއެވެ. އަތް ފޮޅުވާލަން ކުރި މަސައްކަތްވީ ބޭކާރެވެ.\n“އިމާދު…” އިވުނު އަޑުން އަހަންނަށްވެސް ސިހުމެއް ލިބުނެވެ. އެދިމާއަށް ބަލާލި ވަގުތު، އަހަރެންގެ އަތުން އޭނާ ދޫކޮށްލިއެވެ. އެވަގުތު ރަޔާން އެތަނަށް އަތުވެދާނެކަމަށް އަހަރެން ހިއެއް ނުކުރަމެވެ. އެކަމަކު އޭނާ އައީތީ، އަހަރެން ހިތާހިތުން ޝުކުރުވެރިވީމެވެ.\nކައިރިއަށް އައިސް ހުއްޓެމުން، ރަޔާން އަހަރެންގެ މޫނަށް ބަލާލިއެވެ. ސިކުންތުކޮޅެއްވެސް ނުވަނީސް، އޭނާގެ ނަޒަރު އިމާދުގެ މޫނަށް ބަދަލުވިއެވެ. ރަޔާންގެ މޫނުން ތަފާތުކަމެއް އަހަންނަށް ފާހަގަވިއެވެ. އޭނާ އިމާދުއާއި ދިމާއަށް ބަލަމުން ދިޔައީ، ގާތް އެކުވެރިއަކަށް ބަލާފަދަ ނަޒަރަކުން ނޫނެވެ. ދެން އަހަންނަށް ބަލާލެވުނީ، އިމާދުގެ މޫނަށެވެ. އެދެމެދުގައި ބަދަލުކުރެވެމުންދިޔަ ފިނި ނަޒަރުތަކުން، އެއީ ކުރީގައި އެކުވެރިންގެ ގޮތުގައި އުޅުނު ބަޔެކޭވެސް މީހަކު ނުބުނާނެއެވެ. ގާތް ގުޅުން ބަދަލުވެގެން ދިޔައީ، ކީއްވެކަމާއިމެދު އަހަރެންގެ ހިތުގައި ސުވާލު އުފެދުނެވެ.\nރަޔާންގެ ތޫނު ނަޒަރު އިމާދުއަށް ހުއްޓިފައި ހުރިއިރު، އިމާދުގެ މޫނުމަތިން ކޮންމެވެސް ވަރެއްގެ ހާސްކަމެއްވެސް ފެނުނެވެ. އިމާދު އަވަސް އަވަހަށް އެތަނުން ދުރަށް ދިއުމަށް ހިނގައިގަތެވެ. އޭނާ ދިޔަ ދިމާއަށް ބަލަން ހުރުމަށްފަހު، ރަޔާން އަހަންނާއި ދިމާއަށް ބަލާލިއެވެ.\n“ހިނގާ އަހަންނާއިއެކު.. އަހަރެން ޝަބާ ގެއަށް ގެންގޮސްދޭނަން…” މިހެން ބުނުމަށްފަހު، ރަޔާން ކުރިއަށް ހިނގައިގަތެވެ. ރަޔާންއަށް އިތުބާރު ކުރަންވީބާވައޭވެސް އަހަރެންގެ ހިތަށް އެރިއެވެ. އެކަމަކު އެގޮތަށް ކުއްލިއަކަށް އިމާދު ފެނުމުން އަހަންނަށް ލިބުނު ސިހުން ވަކި ކުޑައެއް ނޫނެވެ. ވިސްނުމެއްގެ ތެރޭގައި ހުރެ، އަހަރެންވެސް ރަޔާން ފަހަތުން ހިނގައިގަތީމެވެ.\nރަޔާން އެދިޔަގޮތަށް ގޮސް ކާރުގެ ކުރީ ސީޓްގައި އިށީންދެލިއެވެ. އަހަރެންވެސް މަޑުމަޑުން ހިނގާފައިގޮސް ކާރަށް އެރުމުން، ރަޔާންގެ އިޝާރާތަށް ޑްރައިވަރ ކާރު ދުއްވާލިއެވެ. އެއްވެސް ވާހަކައެއް ނުދެކެވޭތީ، ކާރުގެ ތެރެއަށް ވެރިވެފައިވަނީ ހިމޭންކަމެވެ. އަހަރެންގެ ސިކުނޑީގައި ހިނގަމުން ދިޔައީ، މީގެ އިރުކޮޅެއްކުރިން ހިނގާ ދިޔަ ކަންތަކެވެ.\nކުއްލިއަކަށް ކާރު ހުއްޓާލުމުން، އަހަންނަށް ސިހުމެއް ލިބުނެވެ. ގެއަށް އާދެވުނީކަމަށް ބުނުމުން، އަހަންނަށް ބޭރު ބަލާލެވުނެވެ. ތެދެކެވެ. ޚިޔާލުތަކުގެ ތެރެއަށް ގެއްލިފައި އިނުމުން، ގެއަށް އާދެވުނުކަންވެސް އަހަންނަށް ނޭންގުނީއެވެ. އަހަރެން އަވަހަށް ކާރުން ފޭބީމެވެ. ކާރުގެ ދޮރުފަތް ލައްޕާލުމަށްފަހު، ގެއަށް ވަންއިރު، ފަސްއެނބުރި އެންމެ ފަހަރަކުވެސް ނުބަލަމެވެ.\nއެދިޔަގޮތަށް އަހަރެން ހުއްޓުނީވެސް ލިފްޓާއި ހަމައަށް ދެވުމުންނެވެ. ލިފްޓަށް އަރާ، ދާންވީ ފްލޯރގެ ނަންބަރަށް ފިތާލުމަށްފަހު، އެއްއަތުން ނިއްކުރީގައި ފިރުމާލެވުނެވެ. ލިފްޓު ހުއްޓުމުން، ނުކުމެ، ގޭތެރެއަށް ވަދެގެން ދިޔައިރުވެސް އަހަންނަށް ވިސްނެމުން ދިޔައީ އެކަމާ މެދުގައެވެ. އަތުގައި ހުރި އެއްޗެހިތައް މޭޒުމަތީގައި ބެހެއްޓުމަށްފަހު، ހަށިގަނޑު ސޯފާގެ ތެރެއަށް ދޫކޮށްލީމެވެ. އެހެން އޮއްވާ، ލޮލަށް ނިދި ސަވާރުވީ ކޮން އިރަކު ކަމެއްވެސް އަހަންނަކަށް ނޭންގުނެވެ.\n“މަންމާ… މަންމާ…” އަހަންނަށް ހޭލެވުނީ، ޝާފީ ގޮވާލި އަޑަށެވެ. ލޯ ހުޅުވާލެވުނުއިރު، ދަރިފުޅު ކައިރީގައި ހުރިތަން ފެނުނެވެ. ޔަމާންވެސް ދާދި ކައިރީގައި ހުއްޓާ ފެނުނެވެ.\n“ދަރިފުޅު އައީ ދޯ! ހިނގާ ޔުނީފޯރމް ބަދަލުކުރަން…” އަހަރެން ތެދުވަމުން ބުނެލީމެވެ.\n“މަންމާ… މިއީ ކޮއްކޮއަށްތަ؟” ކޮތަޅުތައް ތެރެއިން ކުލަފޮއްޓެއް ފެނުމުން ޝާފީ ސުވާލުކުރިއެވެ.\n“އާން ތިއީ ދަރިފުޅުގެ އެއްޗެހި… އެކަމަކު އިހަށް ތި އެއްޗެހި ބަހައްޓާ… ފަހުން ބަލާނީ” އަހަރެން ޝާފީގެ އަތުގައި ހިފައިގެން ކޮޓަރިއަށް ދިޔައިމެވެ.\nސިޓިންގރޫމަށް ނުކުތީ، ޝާފީ ތައްޔާރުކޮށްލުމަށްފަހު، އަހަރެންވެސް މޫނުދޮވެލާ ހަދައިގެންނެވެ. ޔަމާން ސޯފާގައި އޮށޯވެގެން އޮތްއިރު، ދެލޯ ވަނީ މެރިފައެވެ. ޝާފީ ގޮވަން އުޅެން ހެދުމުން، އަހަރެން އެކަން މަނާކުރީމެވެ. ކާން ތައްޔާރުކޮށްލުމަށްފަހު، ޝާފީއަށް ކެވޭނެހެން ތަށިތައް ގާތްކޮށްލަދީފައި، ޔަމާންއަށް ގޮވަން ދިޔައީމެވެ.\nސޯފާ ކައިރިއަށް ތިރިވެލާ، މަޑުމަޑުން ޔަމާންގެ ބޮލުގައި ފިރުމާލީމެވެ. ކޯތާފަތުގައި އަތް ޖައްސާލަމުން، މަޑުމަޑުން، ތަދުނުވާނެހެން ޖަހާލަމުން، ޔަމާންގެ ނަމުން ދެތިން ފަހަރަކު ގޮވާލީމެވެ. ލޯ ހުޅުވާލަމުން، އަހަރެންގެ މޫނަށް ބަލާލިއެވެ. އޭނާގެ ކޯތާފަތުގައި ޖައްސާލެވިފައިވާ، އަހަރެންގެ އަތުގައި ޔަމާން ހިފާލިއެވެ. ދެން ތެދުވެ އިށީންދެލިއެވެ.\nކާން ދާން ބުނުމުން، އެބަ އަންނަންކަމުގައި ބުނެ، ޔަމާން ކޮޓަރިއަށް ވަނީ އެއްޗެހި ބަދަލުކުރާށެވެ. ކާބަޔަށް އައިއިރު ހުރީ، ޓީޝާޓަކާއި ސޯޓެށް ލައިގެންނެވެ. އޭރުވެސް އަދި ޝާފީ ކައި ނުނިމެއެވެ. އެއީ އަބަދުގެވެސް ހާލެވެ. ޝާފީ ކެއުމަށް އެހާ ގިނައިރު ނަގާނެއެވެ. ޝާފީގެ ބޮލުގެ އިސްތަށިތަކާއި ކުޅެލަމުން، ޔަމާން މޭޒުދަށުގައި އިށީންދެލިއެވެ. ޔަމާންއަށް ފަސޭހަވާނެގޮތަށް ތަށިތައް ކައިރިކޮށްލަދީފައި، އަހަރެންވެސް އިށީންދެ، ކާން ފެށީމެވެ.\n“ބައްޕަ އަތުން ކާނީ…” ޝާފީ ބުނެލިއެވެ.\n“އެހެންތަ؟ އަވަހަށް ހިނގާ ބައްޕައާއިއެކު ކާން ދޯ… އެއްކޮށް ހުސްކޮށްލަންވާނެ… އިނގޭ ދަރިފުޅާ…” ޔަމާން ހިނިތުންވެލަމުން ޝާފީގެ ތަށީގެ ތެރޭގައި އޮތް ސަމްސާ ނެގިއެވެ. ބައްޕަ އަތުން ކެވޭތީ، ޝާފީވެސް ވަރަށް އުފަލުން ކެއެވެ.\nދުވަސްތައް ފާއިތުވަމުންދެއެވެ. ރަޔާންއާއި އަހަންނާއިމެދު އޮތް ނުތަނަވަސްކަން މަޑުމަޑުން ނެތެމުންދާކަން އަހަންނަށް އިހްސާސްކުރެވެއެވެ. އަހަރެމެން ދެމީހުން ދެމެދުގައި ކޮންމެވެސް ވަރަކަށް ވާހަކަ ދެކެވެން ފެށުނެވެ. އިމާދުގެ ވާހަކަ، ރަޔާންއާއި ދައްކަން ބޭނުންވި ނަމަވެސް، ކޮންމެ ފަހަރަކުވެސް އެކަން ފަސްކޮށްލެވެނީއެވެ. އޭނާއާއި ގުޅޭ އެއްވެސް ވާހަކައެއް ދެމީހުންކުރެ އެކަކުވެސް ނުދައްކަމެވެ. އެދުވަހުގެ ފަހުން އަދި މިހާތަނަށް، އިމާދުގެ ޚަބަރެއް ނުވާތީ އަހަރެން މިހުންނަނީ ހިތްހަމަޖެހިފައެވެ.\nސްކޫލުން ހަފްތާއެއްގެ ޗުއްޓީ ލިބުމާއެކު، ޝާފީ ބޭނުންވީ ކޮންމެވެސް ތަނަކަށް ޗުއްޓީ ހޭދަކޮށްލަންދާށެވެ. އަހަރެމެން މިފަހަރު ނިންމީ، އަހަރެންގެ އުފަން ރަށަށް ދާށެވެ. އެތައް އަހަރަކަށްފަހު، ރަށަށް ދެވެން އުޅޭތީ، އަހަންނަށް ކުރެވެމުން ދިޔައީ، ތަފާތު އިހްސާސްތަކެކެވެ. މިފަހަރު، މިދަތުރުގައި ޔަމާންގެ އާއިލާގެ އެންމެންނާއި، ބޮޑުބޭބެއާއި ދައްތަ އަދި ރަޔާންއާއި އައިނީވެސް ބައިވެރިވެއެވެ.\nއަހަރެން ފިޔަވައި އެންމެންވެސް، ރަށަށް ދަނީ އަލަށެވެ. އެހެންކަމުން އެންމެންވެސް ތިބީ އެކަމާ ވަރަށް އުފަލުންނެވެ. ފުރާގަޑި ޖެހުމުގެ މާކުރިން ގޮސް، އެއަރޕޯޓްގައި އެންމެން މަޑުކޮށްގެން ތިބިގޮތުން، ދަތުރާއިމެދު އެންމެން ޝައުޤުވެރިވެފައިވާ މިންވަރު އެނގިގެންދިޔައެވެ. ކެތްތެރިކަމެއްނެތި، ގަޑި ބަލަބަލާ އެއްބަޔަކު ތިބިއިރު، ކުޑަކުދިންތައް އިރުއިރުކޮޅުން ދެވޭނީ ކޮންއިރަކުތޯ ސުވާލުކުރެއެވެ.\nފްލައިޓުން ފައިބައިގެން އައިސް، ލަގެޖްތައް ލިބެންދެން އެންމެންވެސް މަޑުކޮށްލައިގެން ތިއްބެވެ. އެވަގުތުކޮޅުތެރޭގައިވެސް ޝާފީގެ ސުވާލުތަކާއި ކުރިމަތިވިއެވެ. ރަށަށް އާދެވުނީތޯއާއި، އެތާނގައި މަޑުކުރަނީ ކީއްވެތޯ ޝާފީ ސުވާލުކުރިއެވެ. ޔަމާން ހިނިތުންވުމާއެކު، ޝާފީގެ ސުވާލުތަކަށް ޖަވާބުދެމުން ގެންދިޔައެވެ. ލަގެޖްތައް ހަމަވުމުން، ދެން އަހަރެމެން މިސްރާބުޖެހީ، ރަށަށް ދިއުމަށްޓަކައި، ހަމަޖައްސާފައިވާ ލޯންޗާއި ދިމާއަށް ދިއުމަށެވެ.\nކަނޑުގެ ލޮނުގަނޑު ކަފަމުން، ބާރު ދުވެލީގައި ދިޔަ ލޯންޗް، ރަށާއި ކައިރި ކުރަމުން ދިޔައިރު، އަހަންނަށް އާޝޯޚްވެފައި ބަލަހައްޓައިގެން އިނދެވުނީއެވެ. އޭރުގެ މާ ގިނަ ހަނދާންތަކެއް ނެތް ނަމަވެސް، ފަނޑުކޮށް ބައެއް ހަނދާންތައް އެބަހުއްޓެވެ. ވޭތުވެދިޔަ އަހަރުތަކުގައި ރަށަށް އައިސްފައިވާ ބަދަލުތައް، ބަނދަރުމަތިންވެސް ފެންނަމުން ދިޔައެވެ. އެންމެން ލޯންޗުން ފައިބަން ދިޔައިރުވެސް އަހަންނަށް އެމަންޒަރުތަކަށް ގެއްލިފައި އިނދެވުނީއެވެ.\n“ޝަބާ… ނުފައިބަންތަ ތި އިނީ؟” ދޮންބެދައްތަ ފައިބަން ދަމުން، އަހަންނަށް ގޮވާލިއެވެ. އަހަރެން ބޯ ހޫރާލަމުން ތެދުވީމެވެ. ޔަމާންގެ އަތް ދިއްކޮށްލުމުން، އެއަތުގައި ހިފައިގެން އަހަރެން ލޯންޗުން ފޭބީމެވެ. މާލޭގެ ހަލަބޮލި މާހައުލާއި ދުރަށް އާދެވުމުން، ހިތަށް ހަމަޖެހުމެއް ލިބުނެވެ.\nރަށުގެ ފަސްގަނޑުގައި ފައި ޖެހުމުން ވަށައިގެން ނަޒަރު ހިންގާލެވުނީ، އައިސްފައިހުރި ބަދަލުތައް ދެނެގަންނަން މަސައްކަތްކުރާ ފަދައަކުންނެވެ. ބަނދަރުމަތީގައި ކޮންމެވެސް ވަރަކަށް މީހުން އުޅެމުންދާތީ، އެތަނުން އަހަރެން އެއްވެސް ވަރަކަށް ދަންނަ މީހެއް ނަމަވެސް ފެނޭތޯ ކަޅި ހިންގާލީމެވެ.\nއެހާ ކުޑައިރު، މާލެ ދިޔަގޮތަށް އެންމެ ފަހަރަކުވެސް އަހަރެން މިރަށަކަށް ނާންނަމެވެ. އެހެންކަމުން، އަހަރެންގެ މާ ގާތް ރައްޓެހިންނެއް މިރަށަކު ނުތިބޭނެއެވެ. ކިރިޔާވެސް ދަންނަ މީހުންގެ ގޮތުގައި އުޅޭނީ، ކުޑައިރު އެކުގައި ކުޅެން އުޅުނު ކުދިންނެވެ. އެކަމަކު މިހާ ދުވަސްވީއިރު، އެމީހުންނަށްވެސް ބަދަލުތަކެއް އައިސްފައި ހުންނާނެތީ، އަހަންނަށް ފާހަގަކުރަން އެނގޭނެކަމާމެދުވެސް ސުވާލު އުފެދުނެވެ. އެހެންނޫނަސް މާލެ ދިޔަފަހުން، އަހަރެން އެއިން އެއްވެސް މީހަކު ލޮލުންވެސް ނުދެކެމެވެ. އެހެންވީމާ، އެނގޭނީވެސް ކިހިނެއް ހެއްޔެވެ؟ އެމީހުން މިހާރު، މިރަށުގައި އުޅޭކަމެއްވެސް އަހަންނަކަށް ޔަގީނެއް ނޫނެވެ.\n“އަހަރެމެންނަށްވުރެ، ޝަބާ މިރަށަށް އާވެފައި ހުރިހެން ހީވަނީ، ދޯ އިސްރާ…” ދޮންބެ އަހަންނާއި ދިމާކޮށްލިއެވެ.\n“އެހެންނުވާނީ… އެހާ ދުވަސް ފަހުން އާދެވުނީމަ ދޯ ޝަބާ…” ދޮންބެދައްތަ އަހަރެންގެ ކައިރީގައި މަޑުކޮށްލަމުން ބުނެލިއެވެ. އެއްވެސް އެއްޗެއް ނުބުނެ، އަހަރެން ހިނިތުންވުމަކުން ފުއްދާލީމެވެ.\n“ޝަބާ…” ޝާފީ ގޮވައިގެން އައި ޔަމާން އަހަރެންގެ ކައިރިއަށް ހުއްޓިލިއެވެ. އެވަގުތު ބޮޑުބޭބެ ކައިރިއަށް އައެވެ. އަދި ތަންކޮޅެއް ދުރުގައި ތިބި މީހުންނަށްވެސް ކައިރިއަށް އައުމަށް އިޝާރާތް ކުރިއެވެ.\nއެންމެން އައުމުން، ބޮޑުބޭބެގެ ވާހަކަ ކުރިއަށް ގެންދިޔައެވެ. ތިބެން ހަމަޖެހިފައިވާ، ގެ ހުރީ ވަރަށް ކައިރި ހިސާބެއްގައި ކަމަށްވާތީ، ހިނގާފައި ދިއުން ކިހިނެއްވާނެތޯ ސުވާލުކުރިއެވެ. ބޭނުންވާކަމަށްވާނަމަ، ކާރެއްވެސް ގެނެވިދާނެކަމަށް ބުންޏެވެ. ރަށުގެ ތަންތަންވެސް ކޮންމެވެސްވަރަކަށް ފެންނާނީ ހިނގާލާފައި ދިއުމުން ނޫންހޭ ދޮންބެ ބުނެލިއެވެ. އެންމެންވެސް އެކަމަށް ތާއީދުކުރިއެވެ. އަދި ހިނގާފައި ދިއުމަށް އެއްބަސްވިއެވެ. ޕިކަޕެއްގައި އެންމެންގެ ފޮށިތައް ގެއަށް ގެންދާނެކަމަށް ބޮޑުބޭބެ ބުންޏެވެ.\nހިނގާފައި ދިޔައިރު، ރަށަށް ބަދަލުތަކެއް އައިސްފައިވާ އަހަންނަށް ފާހަގަކުރެވުނެވެ. އޭރުގެ މާގިނަ ހަނދާންތަކެއް ނެތް ކަމުގައިވިޔަސް، އަހަރެން ކުޑައިރު، ދެބުރި ތިންބުރިއަށް ހިއްލާލާފައިވާ އިމާރާތްތަކެއް ރަށުން ފެނުނު ހަނދާނެއް ނުވެއެވެ. އެކަމަކު މިހާރު، ބަލާލި ކޮންމެ ދިމާއަކުން އެކަހަލަ އިމާރާތްތައް އެބަފެނެއެވެ. އެއާއެކުވެސް، ރަށުތެރެއިން ފެންނަމުން ދިޔަ ފެހިކަމުގެ ސަބަބުން، މިއީ މާލެއަށްވުރެ ހިތްފަސޭހަ މާހައުލެއްކަމުގައި ހިތުގެ އަޑިން ގަބޫލުކުރެވުނެވެ.\nމާ ގިނައިރު ހިނގާކަށް ނުޖެހުނެވެ. އަހަރެމެން ތިބެން ހަމަޖެހިފައިވާ، ގެއަށް އާދެވުނުކަން ބޮޑުބޭބެ އެންގުމުން އަހަންނަށްވެސް އެގެއާއި ދިމާއަށް ބަލާލެވުނެވެ. ގޭގެ ބޭރުގައިވާ ނަންބޯޑު ފެނުމުން އަހަރެން ހައިރާންވީ، އެއީ އަހަރެމެން އުޅުނު ގެއަށް ކިޔާ ނަމަށްވީތީއެވެ. އެ ގެއާއި ދިމާއަށް ބަލަން އަހަންނަށް ހުރެވުނެވެ. އުސްކޮށް ވަށާފާރު ރާނާފައިވާއިރު، ފާރުގައިވަނީ، މަޑު ނޫ ކުލައެއް ލެވިފައެވެ. އަހަރެން ކުޑައިރު، ހަމަ ގައިމުވެސް ގޭގެ ވަށާފާރު އެހާ އުހެއް ނުވާނެއެވެ. އޭރު ހުރީކީވެސް ކުލަލާފައެއް ނޫނެވެ.\nއަނެއްކާވެސް ނަންބޯޑަށް ބަލާލުމަށްފަހު، ބޮޑުބޭބެއާއި ދިމާއަށް ބަލާލީ، ސުވާލުކުރަން ބޭނުންވެ ހުރެއެވެ. އޭރު ބޮޑުބޭބެވެސް ހުރީ އަހަންނާއި ދިމާއަށް ބަލާށެވެ. އަދި ބޯ ޖަހާލީ، ތި ހީވީ ރަނގަޅަށޭ ބުނާ ފަދައިންނެވެ.\nއެތެރެއަށް ވަންއިރުވެސް އަހަންނަށް ފެނުނީ، އޭރު އަހަރެން އުޅުނު ގެއާއި މުޅިން ތަފާތު ތަނެކެވެ. އެއްބަޔަކު، ގެއަށް ވަންގޮތަށް ކޮޓަރިތަކަށް ވަނީ، ވަރުބަލިވެފައި ތިބީތީއެވެ. ޔަމާންވެސް ޝާފީ ގޮވައިގެން ކޮޓަރިއަށް ވަނުމުން، އަހަރެން ބޮޑުބޭބެއަށް ގޮވާލީމެވެ. އެންމެންގެ ތެރޭގައި ސުވާލުކުރަން ބޭނުންނުވާތީ، އޭރު އެއްޗެކޭ ނުބުނެ ހުއްޓަސް، އަހަރެން މިހާރު ބޭނުންވަނީ އޮޅުންފިލުވާށެވެ.\nބޮޑުބޭބެ އަހަރެން ގާތު، ސޯފާގައި އިށީންނަން ބުންޏެވެ. އަހަރެން އިށީނުމުން، ވަކިން ހުރި ސޯފާގައި ބޮޑުބޭބެވެސް އިށީނެވެ. އަހަރެން ސުވާލުވެސް ނުކުރަނީސް، ހުރިހާ ވާހަކައެއް ކިޔައިދޭން ފެށިއެވެ.\nއަހަންނަށް ހީވީ ރަނގަޅަށް ކަމަށާއި، މިއީ ބައްޕަގެ ގެ ކަމަށް ބުނެދިނެވެ. އަހަންނާއި މަންމަ، މާލެ ބަދަލުވި ނަމަވެސް މި ގެ ވީރާނާވާން ދޫކޮށްލަން ބޮޑުބޭބެ ހިތްހަމަނުޖެހުނީތީވެ، ގެ ބަލަހައްޓަމުން އައި ވާހަކަ ބުންޏެވެ. ފަހުން ގެ ރަނގަޅު ފެންވަރަކަށް ހެދީވެސް ބޮޑުބޭބެކަން އެނގުމުން، އަހަރެން އިނީ ބުނާނެ އެއްޗެއް ނޭންގިފައެވެ. ގެ ބަލަހައްޓަން މީހަކާ ހަވާލުކޮށްފައިވާކަމާއި، ބައެއްފަހަރު ގޭގެ ކޮޓަރިތައް ކުއްޔަށް ދޫކުރާ ވާހަކަވެސް ބޮޑުބޭބެ ބުންޏެވެ.\nއަހަރެން ބޮޑުބޭބެއަށް ޝުކުރު އަދާކުރީމެވެ. ބޮޑުބޭބެ ބުނީ، އެއީ ޝުކުރު އަދާކުރަންޖެހޭވަރުގެ ކަމެއް ނޫންކަމަށާއި، އަހަރެމެންނަށްޓަކައި އެވަރުގެ ކަމެއް ބޮޑުބޭބެއަށް ކޮށްދެވެން ޖެހޭނެ ކަމަށެވެ. މަންމައަކީ ބޮޑުބޭބެގެ ހުރި ހަމައެކަނި ކޮއްކޮއަށް ވީއިރު، މަންމަ ރަށުގައި އުޅުނު ދުވަސްތަކުގައިވެސް، މަންމައަށްޓަކައި އެއްވެސް ކަމެއް ކޮށްދެވިފައިނުވާ ކަމަށް ބޮޑުބޭބެ ބުނީ ދެރަވެފައެވެ.\nބޮޑުބޭބެ އަހަރެންގެ ބޮލުގައި އޯގާތެރިކަމާއެކު، ފިރުމާލިއެވެ. އަދި އަރާމުކޮށްލަން ދިއުމަށް ބުންޏެވެ. އަހަރެންވެސް އާއެކޭ ބުނުމަށްފަހު އަހަރެމެންނަށް ޚާއްޞަކުރެވިފައިވާ ކޮޓަރިއަށް ވަނީމެވެ. ދޮރު ހުޅުވާލިއިރު، ޔަމާންއާއި ޝާފީއަށް އޮތީ ނިދިފައެވެ. އަހަރެންވެސް ފެންވަރާ ތާޒާވެލައިގެން އައިސް، އެނދުގައި ޖައްސާލީމެވެ. ވެފައިހުރި ވަރުބަލިކަމާއެކު، އިސާހިތަކު ނިދީގެ ތެރެއަށް ގެނބިގެން ދިޔައެވެ.\nހޭލެވުނީ މެންދުރުވީ ފަހުންނެވެ. ފޯނުން ގަޑި ބަލާލިއިރު، ދޭއް ޖަހަނީއެވެ. އަހަރެން ތެދުވެ އެނދުގައި އިށީންދެލީމެވެ. އިރުކޮޅަކުން، ކޮޓަރި ދޮރު ހުޅުވާލާފައި ޝާފީ ގޮވައިގެން ޔަމާން ވަނެވެ.\n“ޝަބާ… ހޭލެވުނީ ދޯ!” އަހަރެން ފެނުމުން ޔަމާން ބުނެލިއެވެ.\n“ޔަމާން… ކީއްވެ ނުގޮވީ؟” އަހަރެން ސުވާލުކުރީމެވެ.\n“ޝަބާ މާ އަރާމުކޮށް ނިދާލާފައި އޮތީމާ ހިތަށް އެރީ ތަންކޮޅެއް ފަހުންނޭ ގޮވާނީ…” އެނދުގައި އިށީންނަމުން ޖަވާބުދިނެވެ.\n“ދަރިފުޅު ކައިފިންތަ؟” އަހަރެން ދަރިފުޅުގެ އަތުގައި ހިފާލީމެވެ. އާއެކޭ ބުނުމުގެ ގޮތުން، ޝާފީ ބޯޖަހާލިއެވެ.\nއެވަގުތު، ކޮޓަރީގެ ދޮރުގައި ޓަކި ޖެހި އަޑު އިވުނެވެ. ޝާފީ އެނދުން ފައިބައިގެން، ދުވެފައި ގޮސް ދޮރު ހުޅުވާލިއެވެ. ދޮރުމަތީގައި ހުރީ ރީމާއެވެ. ދެކުދިން ކޮންމެވެސް ވާހަކަތަކެއް ދެއްކުމަށްފަހު، އަހަރެމެން ކައިރިއަށް އައިސް، ރީމާއާއިއެކު ކުޅެން ދިއުމުގެ ހުއްދައަށް އެދުނެވެ. ހުއްދަ ލިބުމުން ކުޅޭ އެއްޗެހި ހިފައިގެން، ދެކުދިން ކޮޓަރިން ނުކުތުމުން، އަހަރެން ވަނީ ފާހާނާއަށެވެ.\n“ކާން ހިނގާ… ވަރަށް ހައި…” އަހަރެން ފާހާނާއިން ނުކުތުމުން ޔަމާން ބުންޏެވެ.\n“ޔަމާން އަދި ނުކަންތަ؟” އަހަރެން ޔަމާންއާއި ދިމާއަށް ބަލާލަމުން އެހީމެވެ.\n“އާން… ޝަބާއާއި އެއްކޮށް ކާންވެގެން…” އަހަރެންގެ ގައިގައި، ފަހަތުން ބައްދާލަމުން ޔަމާން ބުނެލިއެވެ.\n“ވަރަށް އަވަސްކޮށްލާނަން އިނގޭ…” ޔަމާންގެ އަތުތެރެއިން ނުކުމެ، އަހަރެން ޑްރެސިންގ ޓޭބަލް ކައިރިއަށް ހުއްޓި، ފުނާއަޅަން ފެށީމެވެ. ޔަމާންވެސް ނުކައި ހުރުމުން، އަހަރެން ބެލީ އަވަހަށް ތައްޔާރުވެވޭތޯއެވެ. އަހަރެން ތައްޔާރުވާންވާއިރަށް، ޝާފީ ކޮބައިތޯ ބަލާލާފައި އަންނާނަމޭ ކިޔާފައި ޔަމާން ނުކުތެވެ.\nސިޓިންގރޫމަށް ނުކުތްއިރު، ސޯފާގައި ދޮންބެދައްތަ އިނެވެ. ކާބަޔަށް ދިޔައިރު، އެކި ވައްތަރުތަކުން ސުފުރާމަތި ފަޅުފިލުވާލާފައިވާތަން ފެނި، ހައިރާންވިއެވެ.\n“ސޮރީ… އަހަންނަށް ހޭލެވުނީ ދެންމެ… ދޮންބެދައްތަ އެކަނިތަ އެ ހުރިހާ އެއްޗެއް ތައްޔާރުކުރީ؟” އަހަރެން ދޮންބެދައްތަ ކައިރިއަށް ގޮސް ސުވާލުކުރީމެވެ.\n” ނޫން…. އަދި ހޭލިތާ މާ ގިނައިރެއްނުވޭ… ދޮންބެދައްތަ ދިޔައިރުވެސް، ކާ އެއްޗެހި ގެނެސް މޭޒުމަތީގައި ބަހައްޓާފައި ހުރީ… އެހާ ބައިވަރު އެއްޗެހި ހުރީމާ ހައިރާންވެސްވި… އެގަޑީގައި ޝަބާގެ ބޮޑުބޭބެ ގެއަށް އައީ… ބުނީ މިއަދު އަހަރެމެން ކައްކާކަށް ނުޖެހޭނެއޯ…” ދޮންބެދައްތަ ކިޔައިދިނެވެ. އަދި ޝާފީއާއި ރީމާއާއި ދެކުދިން ކައިފިކަމަށްވެސް ބުންޏެވެ. އެހެންމީހުން ކޮބައިތޯ އަހާލުމުން، އަދި އެކަކުވެސް ކާން ނާންނަކަމަށް ދޮންބެދައްތަ ބުންޏެވެ. އެވަގުތު ޔަމާން އެތަނަށް އައިސް ސޯފާގައި ޖައްސާލިއެވެ.\nއިރުކޮޅަކުން އެންމެންތައް ކޮޓަރިތަކުން ނުކުމެގެން އައިސް ކާމޭޒުދަށުގައި އިށީންދެލިއެވެ. ކެއުމަށް އިންސާފުކުރެވެމުން ދިޔައިރު، ކާތަކެތީގެ މީރު ވާހަކަވެސް ދެއްކިއެވެ. ކައި ނިމިގެން، އެހެންމީހުން ސިޓިންގރޫމަށް ދިއުމުން، އަހަންނާއި ދޮންބެދައްތައާއި ދެމީހުން، ތަށިތައް ނެގުމުގައި އުޅުނީމެވެ.\nއެކަމުން ނިމިގެން، އަހަރެމެން ސިޓިންގރޫމަށް ނުކުތްއިރު، އެތަނުގައި ހުރި، އަންހެނެއް އަހަރެންގެ ލޮލުގައި އަޅައިގަތެވެ. އަހަރެން ދޮންބެދައްތައަށް ބަލާލަމުން އެއީ ކާކުތޯ ސުވާލުކުރީމެވެ. ނޭންގެއޭ ބުނާފަދަ ގޮތަކަށް، ދޮންބެދައްތަ ކޮނޑުއަރުވާލިއެވެ. އެއީ ކާކުކަމާއިމެދު ސުވާލު އުފެދިފައި ހުއްޓާ، ބޮޑުބޭބެ އަހަންނަށް ގޮވާލާ، ކައިރިއަށް އައުމަށް އެދުނެވެ. ލަސް ފިޔަވަޅުތަކެއްގައި، އަހަރެން ބޮޑުބޭބެ ކައިރިއަށް ގޮސް ހުއްޓިލީމެވެ. އޭރު އަންހެންމީހާގެ ނަޒަރު ހުއްޓިފައިވަނީ، އަހަރެންގެ މޫނަށެވެ.\n“ހާރޫން… މިއީ ހަމަ އެ މަންޖެތަ؟” އަންހެންމީހާ، އަހަރެންގެ މޫނުން ނަޒަރު ވަކިކޮށްލަމުން، ޖަވާބަކަށް އެދި ބޮޑުބޭބެގެ މޫނަށް ބަލާލިއެވެ. ބޮޑުބޭބެ، އާއެކޭ ބުނުމުގެ ގޮތުން ބޯ ޖަހާލުމުން، އަނެއްކާވެސް އަހަރެންގެ މޫނަށް ބަލާލިއެވެ. އެ އަންހެންމީހާގެ ދެލޯ ފެންކަޅިވެފައިވީގޮތުން، އަހަރެންވެސް ހުރީ ބުނާނެ އެއްޗެއް ނޭންގިފައެވެ. މަޑުމަޑުން ހިނގާފައި އައިސް އަހަރެންގެ ކުރިމައްޗަށް ހުއްޓުނެވެ. މި އަންހެން މީހާގެ ސަމާލުކަން އަހަންނަށް ލިބުނުގޮތުން، ކަންބޮޑުވެފައި އަހަންނަށް ފަހަރަކު މީހެއްގެ މޫނަށް ބެލެން ފެށިއެވެ.\nMe first dhw.. varah furihama mibaivx waiting for next part??\nHere is part 13 of the story\nPlease share your view about this part\nV salhieyy ??\nKondhuvahakun next part up kohla dheny? Varah kiyaalaa hithun mihiree💜💙\nNext part lasvaathee…\nMaisha mi vaahaka kiyaalaa hithun hureema varah ufaa vejje.. 😊\nFor some reason, I may not be able to upload next part within this week…\nBut will try to uploadenew part next week…\nSorry again dear…. 😢😢😢\nIts ok dear🌷… sorry nubuney😊.. hama wait kohgen mihuree😘❤\nThank you Maisha maii